<!-- wp:paragraph {"align":"center","textColor":"vce-bg","style":{"color":{"background":"#0067a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0067a3;font-size:22px"><strong>หนุ่มอิตาเลียนโค่นเต็ง 1 ลอยลำตัดเชือก<br>หวดชาลเลนเจอร์ "ไทยแลนด์ เทนนิส ทัวร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพชาย เอทีพี ชาลเลนเจอร์ ทัวร์ สัปดาห์ที่ 3 รายการ "ไทยแลนด์ เทนนิส ทัวร์" ชาลเลนเจอร์ 75 ชิงเงินรางวัลรวม 82,000 ดอลลาร์สหรัฐ หรือประมาณ 2,870,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 19 ม.ค. 2567 ในประเภทชายเดี่ยว เป็นการแข่งขันรอบก่อนรองชนะเลิศ
  คู่ที่น่าสนใจ "เต็ง 7" มัตเตโอ จิจานเต้ นักเทนนิสจากอิตาลี วัย 22 ปี มือ 171 โลก พบกับ "เต็ง 1" ดูเย อายดูโควิช นักเทนนิสจากโครเอเชีย วัย 22 ปี มือ 141 โลก ผลการแข่งขัน ปรากฏว่า มัตเตโอ จิจานเต้ ที่พ่ายเซตแรกไปก่อน พลิกกลับมาโค่น "เต็ง 1" ลงได้สำเร็จ ด้วยการเฉือนชนะ 2-1 เซต สกอร์ 3-6, 6-3 และ 6-2 ผ่านเข้ารอบรองชนะเลิศ ไปพบกับ เจสัน จุง จากไต้หวัน มือ 260 โลก ที่ชนะ ไรอัน เพนิสตัน จากสหราชอาณาจักร มือ 195 โลก 2-0 เซต 6-4, 6-3 ขณะที่ ดูเย อายดูโควิช ตกรอบก่อนรองชนะเลิศ รับเงินรางวัลปลอบใจ 2,270 ดอลลาร์สหรัฐ หรือประมาณ 78,000 บาท และคะแนนสะสมอันดับโลก 12 แต้ม
  ในส่วนผลการแข่งขันคู่อื่น ๆ มีดังนี้ ประเภทชายเดี่ยว รอบก่อนรองชนะเลิศ ฮง ซองชาน (เกาหลีใต้) ชนะ เดนนิส โนวัก (ออสเตรีย) ด้วยสกอร์ 6-2 Retd. (เจ็บข้อศอกขวา), โจวานนี่ โฟนิโอ (อิตาลี) ชนะ นิโคลัส โมเรโน่ เด อัลโบรัน (สหรัฐฯ) 6-4, 6-4
  ประเภทชายคู่ รอบรองชนะเลิศ ลุก จอห์นสัน-สแคนเดอร์ มานซูรี (คู่วาง 1 สหราชอาณาจักร-ตูนิเซีย) ชนะ โทชิฮิเดะ มัตสึอิ-ไคโตะ อุเอะสุกิ (คู่วาง 4 ญี่ปุ่น) 6-2, 6-4 ริธวิก เชาดารี บอลลิปาลลี-นิกิ กาลิยันดา ปุณชา (อินเดีย) ชนะ บิลลี่ แฮร์ริส-อาคิระ ซานติลลัน (สหราชอาณาจักร-ออสเตรเลีย) 7-6(3), 6-4</code></pre>
<!-- /wp:code -->

<!-- wp:code -->
<pre class="wp-block-code"><code></code></pre>
<!-- /wp:code -->

<!-- wp:image {"id":41196,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_3919-1024x683.jpeg" alt="" class="wp-image-41196"/></figure>
<!-- /wp:image -->