<!-- wp:paragraph {"align":"center","textColor":"vce-bg","style":{"color":{"background":"#003ba3"}}} -->
<p class="has-text-align-center has-vce-bg-color has-text-color has-background" style="background-color:#003ba3"><strong>"ลีเดียร์" หวด 2 เซตทะลุตัดเชือก<br>ชน "โสมขาว" เทนนิสไอทีเอฟเจ60<br>"มาหยา-กมรวรรณ" ทะยานชิงหญิงคู่</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ รายการ "ไอทีเอฟ จูเนียร์ส เวิลด์ เทนนิส ทัวร์ เจ60 (1)" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 20 มิ.ย. 2567 เข้าสู่รอบสำคัญของการแข่งขัน
  ลีเดียร์ พอดโกริชานี่ นักเทนนิสดาวรุ่งวัย 17 ปีจากสุราษฎร์ธานี ลูกครึ่งไทย-รัสเซีย มือ 92 เยาวชนโลก และมือวางอันดับ 1 ของรายการ ทะยานสู่รอบตัดเชือกในประเภทหญิงเดี่ยวได้สำเร็จ หลังจากหวดรอบก่อนรองชนะเลิศเอาชนะ โฮ เป่ย ฉี นักเทนนิสจากไต้หวันวัย 15 ปี มือ 1,225 เยาวชนโลก ได้ตามคาด 2-0 เซต 6-0, 6-3 โดยในรอบรองชนะเลิศ ลีเดียร์ จะพบกับ ลี ฮยอนยี นักหวดจากแดน "โสมขาว" เกาหลีใต้ วัย 17 ปี มือวางอันดับ 3 ของรายการ และมือ 426 เยาวชนโลก ที่ชนะ ยูกะ ไนโตะ มือวางอันดับ 10 จากญี่ปุ่น 2-1 เซต 6-4, 6-7(4-7) และ 6-2
  ด้านชายเดี่ยว รอบก่อนรองชนะเลิศ คุณานันท์ พันธราธร นักเทนนิสไทย วัย 15 ปี มือ 615 เยาวชนโลก และมือวางอันดับ 7 ของรายการ พยายามสู้กับ อาวเนอร์ หว่อง นักเทนนิสจากสหรัฐฯ ที่เข้ามาจากรอบคัดเลือกอย่างเต็มที่ แต่ก็ไม่สามารถผ่านฟอร์มร้อนแรงของนักหวดรายนี้ไปได้ ทำให้ปราชัยไป 1-2 เซต 4-6, 6-2 และ 2-6 คุณานันท์หยุดผลงานไว้ที่รอบก่อนรองชนะเลิศ ได้คะแนนสะสมอันดับเยาวชนโลกเป็นรางวัลปลอบใจ 10 คะแนน ในขณะที่ อาวเนอร์ หว่อง ผ่านเข้ารอบรองชนะเลิศ ไปพบกับ ฮยู คาวานิชิ มือวางอันดับ 2 ของรายการจากญี่ปุ่น
  ขณะที่ประเภทหญิงคู่ รอบรองชนะเลิศ มาหยา บุญญาอรุณเนตร กับ กมรวรรณ ก้อนศิลา สองนักเทนนิสไทย คู่มือวางอันดับ 7 ของรายการ ช่วยกันหวดเอาชนะ มิยุ คาเงยามะ กับ ยูกะ ไนโตะ คู่มือวางอันดับ 8 จากญี่ปุ่น ไปอย่างสุดมัน 2-1 เซต 3-6, 6-2 และซูเปอร์ไทเบรก 11-9 ผ่านเข้ารอบชิงชนะเลิศได้สำเร็จ
  ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ โคชิโระ นากามาเอะ (วาง 1-ญี่ปุ่น) ชนะ โคยุ ยานางิ (วาง 11-ญี่ปุ่น) 6-1, 6-4 ยูกิ โอกาฮาชิ (วาง 5-ญี่ปุ่น) ชนะ เฉิน ฮุย โฮ (วาง 4-ไต้หวัน) 6-4, 6-2
  หญิงเดี่ยว รอบก่อนรองชนะเลิศ อันจาลี กิรานา จูนาร์โต (วาง 12-อินโดนีเซีย) ชนะ ลิม ซา รัง (วาง 14-เกาหลีใต้) 6-1, 6-0 เติ้ง เปียน (วาง 2-จีน) ชนะ ชู เยซอง (วาง 7-เกาหลีใต้) 6-3, 6-3
  สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j60-nonthaburi/tha/2024/j-j60-tha-2024-001/order-of-play/</code></pre>
<!-- /wp:code -->

<!-- wp:image {"id":43795,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/06/IMG_4558-1024x683.jpeg" alt="" class="wp-image-43795"/></figure>
<!-- /wp:image -->