<!-- wp:paragraph {"align":"center","style":{"typography":{"fontSize":20},"color":{"background":"#cdc7ee"}}} -->
<p class="has-text-align-center has-background" style="background-color:#cdc7ee;font-size:20px"><strong>"มาหยา" ปราบอินเดีย 2 เซตรวดลิ่ว 16 คนหวดแอลทีเอที-ไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส "เจ60 นนทบุรี" รายการ "แอลทีเอที - ไอทีเอฟ จูเนียร์ส เจ60" ครั้งที่ 1 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 20 มิ.ย.2566 เป็นการแข่งขันรอบสอง ประเภทหญิงเดี่ยว รอบสอง หรือ 32 คนสุดท้าย "น้องมาหยา" มาหยา บุญญาอรุณเนตร นักเทนนิสไทย มือ 988 เยาวชนโลก พบกับ ไอชวารา จาดาฟ นักเทนนิสอินเดีย มือ 851 เยาวชนโลก และมือวางอันดับ 15 ของรายการ โดยหลังจากทั้งคู่เรียกฟอร์มเก่งออกมาสู้กัน ปรากฏว่า เป็น มาหยา ของไทย ที่คว้าชัยได้สำเร็จ 2-0 เซต 6-4 และ 6-2 ผ่านเข้ารอบสามหรือ 16 คนสุดท้าย ไปพบกับ ซู ยาน ถัน จากสิงคโปร์ มือวางอันดับ 4 และมือ 302 เยาวชนโลก ที่เข้ารอบด้วยการชนะ อาเรียน่า โกกูลิน่า จากคาซัคสถาน 2-0 เซต 6-1, 6-3</p>
<!-- /wp:paragraph -->

<!-- wp:paragraph -->
<p>ด้านประเภทชายเดี่ยว รอบสอง "เปนเน่" เปน จารุศร นักเทนนิสไทย มือ 1137 เยาวชนโลก พบกับ เจย์ แฟร์เคลาห์ จากออสเตรเลีย มือวาง 16 ของรายการ และมือ 760 เยาวชนโลก ผลปรากฏว่า เกมการแข่งขันเป็นไปอย่างสนุก และเป็น "เปนเน่" ของไทย ที่ทำได้ดีกว่า คว้าชัยได้ 2-0 เซต 6-4 และ 7-5 ผ่านเข้ารอบสาม หรือ 16 คนสุดท้าย ไปพบกับ ฝ่าม ลา หว่าง อันห์ มือวาง 3 จากเวียดนาม ที่ชนะ ปวรปรัชญ์ งั่นบุญศรี ของไทย 2-0 เซต 6-0, 6-0</p>
<!-- /wp:paragraph -->

<!-- wp:paragraph -->
<p>ขณะที่ผลการแข่งขันคู่อื่น ๆ มีดังนี้ หญิงเดี่ยว รอบสอง กมลวรรณ ยอดเพ็ชร (วาง 3) ชนะ เซีย มหาจัน (อินเดีย) 6-0, 6-0 ลีเดียร์ พอดโกริชานี่ (วาง 1) แพ้ มาลัยลักษณ์ เดลิล่าห์ ปทุมมา คุโรเนน (ลาว) 1-6, 4-6 ธฤตา หงษ์หยก แพ้ อี ฮา อึม (วาง 14-เกาหลีใต้) 1-6, 0-6 ณัฐรดา สกุลวงศ์ธนา แพ้ ชิง แลม ไล (วาง 11-ฮ่องกง) 1-6, 2-6 กมรวรรณ ก้อนศิลา แพ้ ปริชา นิคีล ชินเด (อินเดีย) 4-6, 3-6 ตปณีย์ บุญวัฒน์ แพ้ โปลิน่า เล็ปต์โซว่า (วาง 6-คาซัคสถาน) 6-7(5-7), 6-3 และ 4-6</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.itftennis.com/en/tournament/j60-nonthaburi/tha/2023/j-j60-tha-01a-2023/order-of-play/?fbclid=IwAR3xmyTdxhb9ifJ8bqQxFYubN6uNmf7FgDh8fyl1JD9TnDmv7QGuqP2siG0" target="_blank">https://www.itftennis.com/.../j-j60-tha.../order-of-play/</a></p>
<!-- /wp:paragraph -->

<!-- wp:image {"id":37725,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/355262953_652563583573294_8376253501799411211_n-1024x683.jpg" alt="" class="wp-image-37725"/></figure>
<!-- /wp:image -->