<!-- wp:paragraph {"align":"center","fontSize":"large","style":{"color":{"background":"#d9ebf3"}}} -->
<p class="has-text-align-center has-background has-large-font-size" style="background-color:#d9ebf3"><strong>"ภาสุร-ถิรวัสส์" ทะลุก่อนรองฯ เทนนิส เทนส์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเด็กและเยาวชน "เทนนิส เทนส์ จูเนียร์ เซอร์กิต" ครั้งที่ 2 จัดภายใต้มาตรการป้องกันการแพร่ระบาดของโรคโควิด-19 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 26 มี.ค. 2565 เป็นวันแรก ในรุ่นอายุไม่เกิน 10 ปี ประเภทชายเดี่ยว รอบแบ่งกลุ่ม กลุ่ม เอ "ปอร์โต้" ภาสุร อุดมโชค นักเทนนิสจาก กทม. คว้าชัยได้ 2 นัด โดยนัดแรกชนะผ่าน ณัฐดรุตม์ โกศลพิศิษฐ์ จากนนทบุรี นัดสองชนะ ถิรวัสส์ พัฒนผดุงพงศ์ จาก กทม. 5-4(4) ส่งผลให้ ภาสุร รั้งอันดับ 1 กลุ่ม เอ และได้ผ่านเข้ารอบ 16 คนสุดท้าย (น็อคเอาท์) ซึ่งปรากฏว่า ในรอบนี้ ภาสุร ได้บาย เป็นผลให้ผ่านเข้ารอบก่อนรองชนะเลิศโดยไม่ต้องออกแรงหวด โดย ภาสุร นั้น เป็นลูกชายของ ร.ต.อ.ดนัย อุดมโชค หรือ "ปิ๊ก" อดีตมือ 77 ของโลก</p>
<!-- /wp:paragraph -->

<!-- wp:paragraph -->
<p>ด้าน ถิรวัสส์ พัฒนผดุงพงศ์ ที่รั้งอันดับ 2 ในกลุ่มเดียวกัน ก็ผ่านเข้าไปเล่นในรอบ 16 คนสุดท้าย ซึ่งสามารถเอาชนะ โทมะ ทากาฮาชิ จากญี่ปุ่น ได้ 4-0 ถิรวัสส์ ทะยานสู่รอบก่อนรองชนะเลิศ พบกับ ปณชัย เสรยานนท์ จาก นครศรีธรรมราช ที่ได้บาย </p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 8 ปี ประเภทหญิงเดี่ยว รอบแบ่งกลุ่ม กลุ่ม เอ วิมุตติญา พงษ์หนู จาก กทม. คว้าชัย 2 นัด (นัดแรกชนะ ณัฐจารี เลาหวิศิษฏ์ จาก กทม. 4-0, นัดสองชนะ ญาณิสร อุดมโชค จาก กทม. 4-0) ทำให้รั้งอันดับ 1 ของกลุ่ม และได้ผ่านเข้ารอบรองชนะเลิศ ส่วนอีกคนในกลุ่มนี้ที่ได้เข้ารอบรองชนะเลิศคือ ญาณิสร หลังมีผลงานชนะ 1 แพ้ 1 (นัดแรกชนะ ณัฐจารี 4-2 นัดสองแพ้ วิมุตติญา 0-4)</p>
<!-- /wp:paragraph -->

<!-- wp:paragraph -->
<p>ในส่วนกลุ่ม บี รุ่นอายุไม่เกิน 8 ปี ประเภทหญิงเดี่ยว อันดับ 1 ได้แก่ ไฮบาฬะ พฤกษะวัน จากปทุมธานี ด้วยผลงานชนะ 2 นัด (นัดแรกชนะ ลอเร็ตต้า ลี เอบาร์แฮมซั่น จากนนทบุรี 4-0 นัดสองชนะ วรรณรสา ลีปรีชานนท์ จาก กทม. 4-2) ส่วนอันดับ 2 ของกลุ่มคือ วรรณรสา ที่มีผลงานชนะ 1 แพ้ 1 (นัดแรกแพ้ ไฮบาฬะ 2-4 นัดสองชนะ ลอเร็ตต้า 4-1) ทำให้ ไฮบาฬะ และ วรรณรสา ผ่านเข้ารอบรองชนะเลิศต่อไป ซึ่ง วรรณรสา จะพบกับ วิมุตติญา ขณะที่ ไฮบาฬะ จะตัดเชือกกับ ญาณิสร </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ดูรายละเอียดได้ที่ <a rel="noreferrer noopener" href="https://www.tour.ltat.org/tournaments-factsheet-acceptance-MTA3Nw==.html?fbclid=IwAR1LIFnSUyLNQOiObZlWib-jXo_ORngLIzur_SIVmEzmxc6eoaur2XUuUaU" target="_blank">https://www.tour.ltat.org/tournaments-factsheet...</a></p>
<!-- /wp:paragraph -->

<!-- wp:image {"id":31408,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/03/277365235_5182536198435973_324447149296425978_n-1024x683.jpg" alt="" class="wp-image-31408"/></figure>
<!-- /wp:image -->