<!-- wp:paragraph {"align":"center","style":{"typography":{"fontSize":20},"color":{"background":"#d3bbe5"}}} -->
<p class="has-text-align-center has-background" style="background-color:#d3bbe5;font-size:20px"><strong>"เล็กลามัตย์-ภูวไนย" กอดคอฉลุยเข้าชิงฯบีชเทนนิสปทท.</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด รายการ "บีช เทนนิส ชิงแชมป์ประเทศไทย" ประจำปี 2567 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทย เมืองทองธานี เมื่อวันที่ 14 ก.ย.67 รอบรองชนะเลิศ ประเภทชายคู่ "เต็ง1" เล็กลามัตย์ แฮริสัน จากชลบุรี กับ ภูวไนย นนท์อ่อน จากร้อยเอ็ด ไม่พลิกยังคงโชว์ฟอร์มได้อย่างเยี่ยมยอด กอดคอกันผ่านเข้าสู่รอบชิงชนะเลิศได้ตามคาด หลังช่วยกันเอาชนะ ปณชัย ชรัสเสถียร กับ กฤษกรณ์ ปรมศักดา คู่ดาวรุ่งจากชลบุรี ได้อย่างง่ายดาย 2 เซตรวด ด้วยสกอร์ 6-0 และ 6-3 สำหรับนัดชิงชนะเลิศ เล็กลามัตย์ กับ ภูวไนย จะต้องไปเจอกับ โอฬาร ตั้งวงศ์กิจ กับ ปรมะ ศัสตุระ จากกทม. ที่ในรอบรองชนะเลิศสามารถเฉือนชนะคู่นับตบหนุ่มจากแดนใต้ จ.สงขลา นภัส สังข์ทอง กับ พงศธร​ เบญจมาศ แบบหืดขึ้นคอเพราะต้องแรงตบถึงซูเปอร์ไทเบรกกว่าจะชนะมาได้ด้วยสกอร์ 7-6(7), 1-6 และซูเปอร์ไทเบรก 10-7</p>
<!-- /wp:paragraph -->

<!-- wp:paragraph -->
<p>ด้านประเภทหญิงคู่ รอบพบกันหมดนัดที่สอง ผลแข่งมีดังนี้ ประกายกานต์ สาวิสิทธิ์ (ชลบุรี) - นิการัตน์ วาทีนุกิจ(นครปฐม) ชนะ ฤทัยรัตน์ อุบลชัย(ประจวบคีรีขันธ์) - นราวรรณ เรืองเกิด(ชลบุรี) 6-0, 6-0, ภัทราพร ทองพิทักษ์ (ปทุมธานี) - ไอริน ศรีไตรเฮือง(ชลบุรี) ชนะ อริสรา คำเหลือ - วรัญญา หงษ์คำ(ชลบุรี) 6-0, 6-0</p>
<!-- /wp:paragraph -->

<!-- wp:image {"id":45527,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/459883781_939345091561807_7746310952990941579_n-1024x748.jpg" alt="" class="wp-image-45527"/></figure>
<!-- /wp:image -->