<!-- wp:paragraph {"align":"center","style":{"typography":{"fontSize":20},"color":{"background":"#c5e0ec"}}} -->
<p class="has-text-align-center has-background" style="background-color:#c5e0ec;font-size:20px"><strong>"ภัทราพร" คว้าดับเบิ้ลแชมป์บีช เทนนิส จูเนียร์ฯสนาม3</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด รายการ "บีช เทนนิส จูเนียร์ แชมเปี้ยนชิพ" สนาม 3 ประจำปี 2567 ที่ เกรต้า สปอร์ต คลับ พัทยา จังหวัดชลบุรี เมื่อวันที่ 20 ก.ค.67 "ภัทราพร ทองพิทักษ์" นักตบจากปทุมธานี สามารถคว้าดับเบิ้ลแชมป์ในสนามแข่งขันนี้ได้อย่างเยี่ยมยอด โดยคว้าได้ทั้งคู่หญิง รุ่นอายุไม่เกิน 16 แี และ คู่หญิง รุ่นอายุไม่เกิน 18 ปี สำหรับคู่หญิง รุ่นอายุไม่เกิน 16 ปี ภัทราพร จับคู่กับ ไอริน ศรีไตรเฮือง คู่หูชาวชลบุรี ลงแข่งรอบชิงชนะเลิศในฐานะคู่มือวาง 2 ของรายการ พบกับคู่ "เต็ง 1" ณิชกานต์ ธรรมดา กับ นันทพร ป้องปิด จากชลบุรี และผลปรากฎว่า ภัทราพร กับ ไอริน เล่นได้เข้าขา และดักทางคู่แข่งได้ดีกว่าทำให้ชนะไป 2 เซตรวดด้วยสกอร์ 6-2 และ 6-2</p>
<!-- /wp:paragraph -->

<!-- wp:paragraph -->
<p>ส่วนคู่หญิง รุ่นอายุไม่เกิน 18 ปี แข่งแบบพบกันหมด ปรากฎว่า ภัทราพร ที่จับคู่กับ อรปรีย์ญา อินทร์เพ็ง จากพะเยา สามามารถเก็บชัยชนะ 2 นัดรวดไปก่อนหน้านี้ทำให้คว้าแชมป์ได้ร่วมกัน และเป็นแชมป์รายการที่สองของ ภัทราพร อีกด้วย ด้านประเภทคู่ชาย รุ่นอายุไม่เกิน 16 ปี ไม่มีพลิกล็อค เมื่อคู่มือวาง 1 อาชวิฐ อิทธิวรกุล กับ กฤษกรณ์ ปรมศักดา จากชลบุรี สามารถเอาชนะคู่ ปณชัย ชรัสเสถียร จากชลบุรี กับ สิปปวิชญ์ ไชยตะมาตย์ จากสุรินทร์ ได้ตามคาด 2 เซตรวด ด้วยสกอร์ 6-4 และ 6-2 อาชวิฐ กับ กฤษกรณ์ คว้าแชมป์รุ่นนี้ไปครองทันที</p>
<!-- /wp:paragraph -->

<!-- wp:paragraph -->
<p>ขณะที่ ปณชัย ชรัสเสถียร หลังชวดแชมป์รุ่น 16 ปีไป แต่ยังมาแก้ตัวคว้าแชมป์ได้สำเร็จที่ในรุ่นอายุไม่เกิน 18 ปี เมื่อผนึกกำลังกับ ซาเละฟรีรัส อัลมุฟาฎี นักตบดีกรีทีมชาติ โค่นคู่ "เต็ง 1" สหวัสส์ ศิริสินวัฒนา กับ ทศวรรษ เสียงล้ำ จากชลบุรี ในนัดชิงชนะเลิศลงได้สำเร็จ 2-0 เซต ด้วยสกอร์ 6-3 และ 6-3 คู่ชาย รุ่นอายุไม่เกิน 12 ปี รอบพบกันหมด บุณยกรณ์ เรวิน จากชลบุรี กับ สิปปวิชญ์ ไชยตะมาตย์ จากสุรินทร์ ทำคะแนนนำอยู่ หลังคว้าชัยชนะ 2 นัดติดต่อกันได้ โดยชนะ พงษ์พลิน อ่อนนิ่ม จากชลบุรี รัตติเทพ หอมละออ จากสุรินทร์ 6-0, 6-0 และชนะ พชร ศรีวิเศษ กับ ณเดชน์ ศรีวิเศษ จากชลบุรี 6-1, 6-0</p>
<!-- /wp:paragraph -->

<!-- wp:paragraph -->
<p>นอกจากนี้ยังมีการแข่งขันรอบรองชนะเลิศ คู่ชายรุ่นอายุไม่เกิน 14 ปี กฤษกรณ์ ปรมศักดา กับ จอห์น เลี่ยม ชัตต์ (มือวาง 1-ชลบุรี) ชนะ ณเดชน์ ศรีวิเศษ กับ พงษ์พลิน อ่อนนิ่ม (ชลบุรี) 6-0, 6-0 เข้าไปชิงชนะเลิศกับ ธเนส ช่างหนอง กับ อาชวิฐ อิทธิวรกุล (มือวาง 2-ชลบุรี) ที่ชนะ เดนิส เขียวรักษา กับ กิติศักดิ์ วงษ์สุวรรณ์ (ชลบุรี) 6-0, 6-1</p>
<!-- /wp:paragraph -->

<!-- wp:paragraph -->
<p>คู่หญิง รุ่นอายุไม่เกิน 14 ปี รอบรองชนะเลิศ นันทพร ป้องปิด กับ ณิชกานต์ ธรรมดา (มือวาง1-ชลบุรี) ชนะ ฐิติกัลยา วิสุมา กับ กัญญาพัชร แก้วไซเกิด (ชลบุรี) 7-6(5), 6-4, พัทธ์ธีรา ตันพิพัฒน์ กับ Wenxi Ge (กทม.) ชนะ สุพัตรา สืบยุบล กับ สุปรียา สืบยุบล (มือวาง 2-ชลบุรี) 6-0, 6-0 หลังการแข่งขันได้รับเกียรติจาก มร.เรอร์โน่ คาร์ซิแลค ประธานที่ปรึกษาด้านกีฬา เกรต้า สปอร์ต คลับ พัทยา จ.ชลบุรี มามอบรางวัลให้นักกีฬาท่ามกลางบรรยากาศอบอุ่น</p>
<!-- /wp:paragraph -->

<!-- wp:image {"id":44393,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/452273110_901371465359170_5076031417774073344_n-1024x683.jpg" alt="" class="wp-image-44393"/></figure>
<!-- /wp:image -->