<!-- wp:paragraph {"align":"center","style":{"typography":{"fontSize":20},"color":{"background":"#bdd8af"}}} -->
<p class="has-text-align-center has-background" style="background-color:#bdd8af;font-size:20px"><strong>"แพตตี้" ประเดิมชัย "จูเนียร์ ยูเอส โอเพ่น 2021"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส ยูเอส โอเพ่น ประเภทเยาวชน รายการ "ยูเอส โอเพ่น จูเนียร์ เทนนิส แชมเปี้ยนชิพส์ 2021" หรือ จูเนียร์ ยูเอส โอเพ่น ที่นิวยอร์ก ประเทศสหรัฐอเมริกา เมื่อเช้าวันที่ 4 ก.ย.2564 ตามเวลาประเทศไทย ในประเภทหญิงเดี่ยว รอบคัดเลือก รอบแรก (24 คน) "แพตตี้" พิมพ์รดา จัตวาพรวนิช นักเทนนิสดาวรุ่ง วัย 17 ปี ทีมชาติไทยชุดใหญ่ มืออันดับ 71 เยาวชนโลก ซึ่งถูกจัดให้เป็นมือวางอันดับ 7 ของรอบคัดเลือก พบกับ ฟาติมา อินกริด อมาร์ธา เคต้า นักเทนนิส อายุ 18 ปี จากโรมาเนีย มืออันดับ 108 เยาวชนโลก</p>
<!-- /wp:paragraph -->

<!-- wp:paragraph -->
<p>ตลอดการแข่งขัน "แพตตี้" พยายามเล่นตามมาตรฐานของตัวเอง จนสามารถประเดิมชัยได้สำเร็จ ซึ่งเอาชนะคู่แข่งขันจากโรมาเนีย ได้ 2-0 เซต ด้วยสกอร์ 6-4 และ 6-1 กรุยทางเข้าสู่รอบคัดเลือก รอบสอง ได้สำเร็จ ซึ่งจะพบกับ เมียร์ร่า อันเดรเยว่า นักเทนนิส วัย 14 ปี จากรัสเซีย มืออันดับ 45 เยาวชนโลก และเป็นมือวางอันดับ 2 ของรอบคัดเลือก ที่เข้ารอบมาด้วยการเอาชนะ คาเวีย โลเปซ จากสหรัฐฯ 2-0 เซต 6-0 และ 6-1</p>
<!-- /wp:paragraph -->

<!-- wp:paragraph -->
<p>สำหรับ "แพตตี้" กับ เมียร์ร่า อันเดรเยว่า เคยพบกันมาในการแข่งขัน ไอทีเอฟ เวิลด์ เทนนิส ทัวร์ จูเนียร์ เก็บคะแนนสะสมอันดับเยาวชนโลก รายการ "เจ วัน คอลเลจ ปาร์ค ปริ๊น จอร์จ คันทรี อินเตอร์เนชั่นแนล ฮาร์ดคอร์ต ไอทีเอฟ" เกรด 1 ที่สหรัฐอเมริกา เมื่อปลายเดือน ส.ค.ที่ผ่านมา ในประเภทหญิงเดี่ยว รอบรองชนะเลิศ พิมพ์รดา เป็นฝ่ายปราชัย 0-2 เซต 3-6 และ 2-6</p>
<!-- /wp:paragraph -->

<!-- wp:paragraph -->
<p>ในรอบคัดเลือก ประเภทหญิงเดี่ยว "ยูเอส โอเพ่น จูเนียร์ เทนนิส แชมเปี้ยนชิพส์ 2021" หรือ จูเนียร์ ยูเอส โอเพ่น นั้น จะคัดเอานักเทนนิสเพียง 6 คน ได้สิทธิ์เข้าไปเล่นรอบเมนดรอว์ ที่ศูนย์กีฬาเทนนิสแห่งชาติ ยูเอสทีเอ บิลลี่ จีน คิง ระหว่างวันที่ 6-11 ก.ย.2564 ต่อไป</p>
<!-- /wp:paragraph -->

<!-- wp:image {"id":28283,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/09/241407602_4511366882219578_6340719650123380648_n-1024x768.jpg" alt="" class="wp-image-28283"/></figure>
<!-- /wp:image -->