<!-- wp:paragraph {"align":"center","textColor":"vce-bg","style":{"color":{"background":"#8800a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#8800a3;font-size:22px"><strong>"แม็กซิมัส"ผงาดคว้าแชมป์ชายเดี่ยว<br>"วรรษชล"ซิวฝ่ายหญิงหวดไทยแลนด์3</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 3 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เข้าสู่วันสุดท้าย เมื่อวันที่ 19 มี.ค.ที่ผ่านมา โดยได้รับเกียรติจาก ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา
       คู่ชิงชนะเลิศ ประเภทชายเดี่ยว เป็นการโคจรมาพบกันระหว่าง "เต็ง 1" ยุทธนา เจริญผล หรือ "สอง" นักเทนนิสหนุ่มอ่างทอง วัย 22 ปี มือ 4 ของไทย พบกับ "เต็ง 2" แม็กซิมัส ภราพล โจนส์ หรือ "แม็กซิ" นักหวดหนุ่มลูกครึ่งไทย-ออสเตรเลีย วัย 18 ปี จากกรุงเทพฯ มือ 5 ของไทย โดยทั้งคู่ต่างใช้กลยุทธสู้กันอย่างเต็มที่ แต่เป็น แม็กซิมัส ที่ทำแต้มได้สำเร็จมากกว่า เก็บเซตแรกได้ก่อน 6-3 เซตสอง เล่นไปได้ 5 เกม ยุทธนา ที่เป็นฝ่ายตาม 1-4 มีอาการเจ็บเข่า ต้องถอนตัวออกจากการแข่งขัน ส่งผลให้ แม็กซิมัส ชนะด้วยสกอร์ 6-3, 4-1Retd. คว้าแชมป์ชายเดี่ยวไปครองเป็นสมัยแรก รับเงินรางวัล 60,000 บาท ส่วน ยุทธนา รองแชมป์ ได้รับเงินรางวัล 36,000 บาท
       ด้านหญิงเดี่ยว รอบชิงชนะเลิศ "ออม" วรรษชล สวัสดี นักเทนนิสจากพิษณุโลก วัย 23 ปี มือ 16 ของไทย และเป็นเต็ง 4 ของรายการ พลิกเอาชนะ "อีฟ" พัชรินทร์ ชีพชาญเดช นักหวดสาวขอนแก่น วัย 28 ปี มือ 7 ของไทย และเป็นเต็ง 1 ของรายการ ได้ 2 เซตรวด 6-4, 6-2 ส่งผลให้ วรรษชล ได้ครองแชมป์หญิงเดี่ยว นับเป็นสมัยแรก พร้อมรับเงินรางวัล 36,000 บาท ส่วน พัชรินทร์ รองแชมป์ ได้รับเงินรางวัล 20,000 บาท
       ขณะที่ประเภทชายคู่ รอบชิงชนะเลิศ ณัฐสิทธิ์ กุลสุวรรณ์ จากกาญจนบุรี และ ฐานทัพ สุขสำราญ จากลพบุรี คู่มือวางอันดับ 1 ของรายการ ผนึกกำลังช่วยกันหวดเอาชนะ ชนน พูลสวัสดิ์ จากกรุงเทพฯ และ ศุภศิษฏ์ อภิธนวิทย์ จากนนทบุรี คู่มือวางอันดับ 2 ของรายการ ได้ 2-0 เซต 6-4, 6-4 โดยคู่แชมป์ ณัฐสิทธิ์ กับ ฐานทัพ ได้รับเงินรางวัลร่วมกัน 22,000 บาท ส่วนคู่รองแชมป์ ได้รับเงินรางวัลร่วมกัน 10,000 บาท</code></pre>
<!-- /wp:code -->

<!-- wp:image {"id":36466,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/86AC7632-3076-403E-BC73-8AC8B9286EC8-1024x732.jpeg" alt="" class="wp-image-36466"/></figure>
<!-- /wp:image -->