<!-- wp:paragraph {"align":"center","style":{"typography":{"fontSize":20},"color":{"background":"#c1d5dd"}}} -->
<p class="has-text-align-center has-background" style="background-color:#c1d5dd;font-size:20px"><strong>"อัญชิสา" ยังแกร่ง! ดับซ่าเกาหลีฉลุย 8 คนหนุ่มลูกครึ่งมาแรงลิ่วหวดโลก จี เอช แบงก์ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ รายการ G H BANK ITF World Tennis Tour 2025 (1) ซึ่งแบ่งเป็นรายการหญิง ดับเบิลยู 15 และชาย เอ็ม 15 ชิงเงินรางวัลรวม รายการละ 15,000 ดอลลาร์สหรัฐ รวม 2 รายการ คิดเป็นเงินไทยอยู่ที่ประมาณ 1,017,300 บาท ที่ ม.เกษตรศาสตร์ วิทยาเขตกำแพงแสน จ.นครปฐม เมื่อวันที่ 21 ส.ค. 2568 เข้าสู่รอบสอง 16 คนสุดท้าย "ออมสิน" อัญชิสา ฉันทะ นักหวดสาวไทย เกือบพลาดท่าในประเภทหญิงเดี่ยว รอบสอง หลังจากออกนำ จาง ซูฮา สาวเกาหลีใต้ ในเซตแรกไปถึง 5-0 แต่ถูกไล่มาเกือบทัน ก่อนที่ อัญชิสา จะใช้การหวดที่หลากหลาย ชิงทำแต้มในเกมสำคัญเพื่อปิดเซตแรก และเซตที่สอง ซึ่งทำสำเร็จ เอาชนะได้ 2-0 เซต 6-4, 7-5 ในเวลา 1 ชั่วโมง 33 นาที อัญชิสา ผ่านเข้ารอบก่อนรองชนะเลิศ พบกับ รินะ ไซโก มือวาง 1 จากญี่ปุ่น ที่ชนะ พิมพ์มาดา ทองคำ 6-4, 6-3 ด้านศึกชายเดี่ยว มาร์คุส มาลาซแชค-วูยือ นักเทนนิสไทย ลูกครึ่งไทย-เยอรมัน ซึ่งได้ฉายาจากกองเชียร์ไทยว่า "มังคุด" กรุยทางสู่รอบก่อนรองชนะเลิศได้เช่นกัน หลังจากโชว์ฟอร์มร้อนแรง หวดรอบสอง เอาชนะ แม็กซิม ชิน จากอุซเบกิสถาน ได้ 2 เซตรวด 6-1, 6-3 ในเวลา 67 นาที สำหรับรอบก่อนรองฯ มาร์คุส จะพบกับ คิม ดง จู หนุ่มเกาหลีใต้ ที่ชนะ ภวิชญ์ สอนหลักทรัพย์ 7-5, 6-2</p>
<!-- /wp:paragraph -->

<!-- wp:paragraph -->
<p>ขณะที่ผลการแข่งขันของนักเทนนิสไทยคู่อื่น ๆ มีดังนี้ หญิงเดี่ยว รอบสอง เพียงธาร ผลิพืช ชนะ ลิซ่า-มารี ริอูซ์ (ญี่ปุ่น) 6-3, 6-3 พัชรินทร์ ชีพชาญเดช (วาง 3) ชนะ มายัน ลารอน (อิสราเอล) 7-5, 6-2 ชายเดี่ยว รอบสอง ฐานทัพ สุขสำราญ ชนะ อี จุนฮยอน (เกาหลีใต้) 6-2, 6-4 ยุทธนา เจริญผล ชนะ กษิดิศ สำเร็จ (วาง 1) 3-3 Ret. (หายใจไม่ทัน) หญิงคู่ รอบก่อนรองชนะเลิศ ทรรศพร นาคหล่อ-เพียงธาร ผลิพืช (วาง 1) ชนะ ปูจา อิงเกล-เปาลา โลเปซ (อินเดีย-สหรัฐฯ) 6-3, 6-1 ชายคู่ รอบก่อนรองชนะเลิศ ฐานทัพ สุขสำราญ-ซาย คาร์ทีก เรดดี้ กันตา (วาง 2 ไทย-อินเดีย) ชนะ อิลยา อิกนาตอฟ-มาร์กอส คาโลเวโลนิส (อุซเบฯ-กรีซ) 6-2, 6-3 ศิวณัฎฐ์ อุ้ยตยะกุล-มาร์คุส มาลาซแชค-วูยือ ชนะ ปาร์ธ อัก การ์วาล-ชู ซอกฮยอน (อินเดีย-เกาหลีใต้) 6-4, 6-1 กฤติน โกยกุล-จิรัฏฐ์ นวสิริสมบูรณ์ แพ้ กริกอรี โลมาคิน-ไมเคิล จู (วาง 1 คาซัคฯ-สหรัฐฯ) 4-6, 6-7(3-7)</p>
<!-- /wp:paragraph -->

<!-- wp:image {"id":51481,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/535837515_1201070402055940_8614719400553613693_n-1024x683.jpg" alt="" class="wp-image-51481"/></figure>
<!-- /wp:image -->