<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":33}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:33px"><strong>"ศิวณัฎฐ์"หืดจับเฉือนชนะหนุ่มลูกครึ่ง<br>ฉลุยหวดไทยแลนด์ฯ ชนแชมป์ซีเกมส์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 3 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 14 มี.ค.2566 เป็นการแข่งขันวันที่สอง
       ประเภทชายเดี่ยว รอบ 64 คน คู่ไฮไลท์ต้องยกให้คู่ระหว่าง "ปันปัน" ศิวณัฎฐ์ อุ้ยตยะกุล นักเทนนิสจากพัทลุง อดีตเยาวชนทีมชาติไทย วัย 18 ปี พบกับ "ไมค์" ไมเคิล มัธยมจันทร์ หนุ่มลูกครึ่งไทย-อเมริกัน วัย 23 ปี จากกรุงเทพฯ มือ 22 ของไทย และเต็ง 8 ของรายการ โดยคู่นี้ดวลเดือดเกือบ 3 ชั่วโมง หลังจาก ศิวณัฎฐ์ เก็บเซตแรกได้ แต่พ่ายไทเบรกให้แก่ ไมเคิล ในเซตสอง ส่งผลให้เสมอ 1-1 เซต และเซตสามเป็น ศิวณัฎฐ์ ที่ทำได้ดีกว่า จึงเป็นฝ่ายเฉือนชนะไป 2-1 เซต 6-4, 6-7 ไทเบรก 2-7 และ 6-2 ศิวณัฎฐ์ ฉลุยสู่รอบ 32 คนสุดท้าย ไปพบกับ วริศ สอนบุตรนาค จากกรุงเทพฯ เจ้าของเหรียญทองชายเดี่ยวซีเกมส์ ครั้งที่ 28 ที่เข้ารอบด้วยการชนะ ชวิน มูฮำหมัด จากกรุงเทพฯ โดยไม่เสียเกม 6-0 และ 6-0
       ด้าน อนพัช ทิมางกูร นักเทนนิสจากกรุงเทพฯ อายุ 20 ปี อดีตเยาวชนทีมชาติไทย ปัจจุบันเป็นมือ 24 ของไทย ใช้การหวดที่เฉียบขาด เอาชนะ ณฤณัฐ ภัททิยางกูร นักเทนนิสจากตาก ในรอบ 64 คน ได้ 2 เซตรวด ด้วยสกอร์ 6-1, 6-0 อนพัช ฉลุยสู่รอบ 32 คนสุดท้าย ไปพบกับ วงศ์วรัณ วงศ์เจริญ นักหวดดาวรุ่งจากสุราษฎร์ธานี วัย 17 ปี เยาวชนทีมชาติ ปี 2565 ที่เข้ารอบด้วยการชนะ พีรณัฐ แสนพันธ์ จากสมุทรปราการ ได้ 2 เซตรวด สกอร์ 6-1, 6-0 เช่นกัน
       ในส่วนผลการแข่งขันคู่อื่น ๆ ชายเดี่ยว รอบ 64 คน ยุทธนา เจริญผล (มือวาง 1 อ่างทอง) ชนะ ณัฐกิตติ์ ธีรโชติจิรานนท์ (ประจวบคีรีขันธ์) 6-1, 6-0 ธีรภัทร ขันติวีรวัฒน์ (ขอนแก่น) ชนะ ธนาธิป โปติ (นนทบุรี) 6-0, 6-1 เลิศชัย รณรงค์ (ภูเก็ต) ชนะ ปราบ วิรุฬห์เศรษฐวิทย์ (กทม.) 6-7(3), 6-4 และ 6-3 ชญานนท์ แก้วสุทอ (สระบุรี) ชนะ พฐกิต จินดาเพชร (นครศรีธรรมราช) 6-0, 6-1 ชนน พูลสวัสดิ์ (กทม.) ชนะ เรวัต กิจประเสริฐสกุล (อุตรดิตถ์) 6-4, 3-6 และ 7-5 รชตะ ธรรมเจริญสถิต (กทม.) ชนะ ภาณุพงศ์ แก้วอรุณ (กทม.) 6-1, 3-0 Retd.(ฮีทสโตรก) แม็กซิมัส ภราพล โจนส์ (มือวาง 2 กทม.) ชนะ คณิน ริสุขุมาล (นครราชสีมา) 6-0, 6-0
       ณัฏฐญุตม์ นิธิธนนนต์ (อุดรธานี) ชนะ จิรพงศ์ โรจนวาสี (นนทบุรี) 6-3, 6-2 จิรัฏฐ์ นวสิริสมบูรณ์ (มือวาง 4 กทม.) ชนะ ธิรวัต อยู่คง (กทม.) 6-1, 6-2 กฤติน โกยกุล (มือวาง 5 พังงา) ชนะ อกนิษฐ์ พุ่มจิตร (เพชรบุรี) 6-3, 6-3 โกวิทย์ รัตนเพ็ชร (กทม.) ชนะ เตชสิทธิ์ แก้วปาน (นนทบุรี) 6-2, 6-4 ลีโอ วิฑูรย์เธียร (สมุทรปราการ) ชนะ สิรวิชญ์ สุดเนตร (อำนาจเจริญ) 2-6, 6-3 และ 6-1 ภูชิสส์ สุขใจ (ชลบุรี) ชนะ อภิวิชญ์ โรจน์พิบูลย์พันธ์ (กทม.) 6-2, 6-3 ฐานทัพ สุขสำราญ (มือวาง 3 ลพบุรี) ชนะ กฤษณะ บูรพรรณ์ (นนทบุรี) 6-0, 6-0
       กฤษฏา จอยไธสง (อุดรธานี) ชนะ สุขุม กิจวิจารณ์ (กทม.) 6-3, 6-1 ณภัทร ฮวดเจริญ (นนทบุรี) ชนะ อธิวัฒน์ วัชรพิริยกรณ์ (นนทบุรี) 6-0, 6-0 ทรงฤทธิ์เดวิด จั่นบุบผา (กทม.) ชนะ พลกฤษฎิ์ แซ่อึ้ง (ขอนแก่น) 6-1, 6-0 ธนกร ศรีรัตน์ (กทม.) ชนะ พชร สุขเลี่ยน (ภูเก็ต) 6-3, 6-3 ณัฐสิทธิ์ กุลสุวรรณ์ (มือวาง 7 กาญจนบุรี) ชนะ นราธิป เรืองศรี (ปทุมธานี) 6-2, 6-1 โชติพงศ์ อินชัย (พิษณุโลก) ชนะ มารุต เกล้ากลาง (สมุทรปราการ) 6-4, 6-2 พล วัฒนกูล (มือวาง 6 ปทุมธานี) ชนะ อาทิจภัทร จรัสวิโรจน์ (ปทุมธานี) 6-1, 6-1
       ณภัทร พัฒนเลิศพันธ์ (สมุทรปราการ) ชนะ ริคคาร์โด อลิคานดริ (ชลบุรี) 6-1, 6-2 อมเรศ อวยพร (ยะลา) ชนะ ปริญญา ด่านดอน (สมุทรปราการ) 7-6(3), 6-1 เกรทกลอรี่ นิตยเมฆินทร์ (พิษณุโลก) ชนะ ปฤณ พานิช (สมุทรปราการ) 6-3, 6-1 ปรัชญา ใบบ้ง (กทม.) ชนะ ประทักษ์ สระสม (กทม.) 6-0, 6-1 ปัญณ์ณวัชญ์ สุทธิสมบูรณ์ (ลำปาง) ชนะ พีรวัฒน์ อนุสิทธิ์ (ฉะเชิงเทรา) 6-2, 6-0 และ ณัฐพัฒน์ ขุนทอง (เพชรบูรณ์) ชนะ วิมาน สวงขันธ์ (อุดรธานี) 6-2, 6-4
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTI1Mw==.html</code></pre>
<!-- /wp:code -->

<!-- wp:image {"id":36373,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/3343F759-F331-448D-AA3C-0511916F02A3-1024x683.jpeg" alt="" class="wp-image-36373"/></figure>
<!-- /wp:image -->