<!-- wp:paragraph {"align":"center","style":{"typography":{"fontSize":20},"color":{"background":"#c2cfd5"}}} -->
<p class="has-text-align-center has-background" style="background-color:#c2cfd5;font-size:20px"><strong>"เปนเน่" แซงญี่ปุ่นเข้ารอบก่อนรองฯไอทีเอฟ จูเนียร์ส เวิลด์ เทนนิส เจ300</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ300 นนทบุรี รายการใหญ่ ITF Juniors World Tennis Tour J300 (1) หรือ ไอทีเอฟ จูเนียร์ส เวิลด์ เทนนิส ทัวร์ เจ300 (1) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 5 มี.ค. 2568 เป็นการแข่งขันรอบเมนดรอว์วันที่สาม "เปนเน่" เปน จารุศร นักเทนนิสเยาวชนไทย วัย 17 ปี มือ 186 เยาวชนโลก เกือบพลาดท่าในการแข่งขันประเภทชายเดี่ยว รอบสาม (16 คน) เมื่อถูก เร็น มัตสึมูระ นักเทนนิสญี่ปุ่น วัย 16 ปี มือ 272 เยาวชนโลก ที่เข้ามาจากรอบคัดเลือก เก็บชัยในเซตแรกไปได้ก่อน ส่งผลให้ เปน ต้องรวบรวมสมาธิและพยายามเล่นให้ได้ตามมาตรฐานของตัวเอง จนกระทั่งทำสำเร็จ แซงเอาชนะไป 2-1 เซต ด้วยสกอร์ 4-6, 6-2 และ 6-4</p>
<!-- /wp:paragraph -->

<!-- wp:paragraph -->
<p>เปน ผ่านเข้ารอบก่อนรองชนะเลิศ หรือ 8 คนสุดท้ายไปพบกับ ซาวา ริบกิน มือวาง 15 และมือ 84 เยาวชนโลก ที่ชนะ กริช ตยากี มือวาง 4 และมือ 41 เยาวชนโลก จากอินเดีย 2-1 เซต 6-4, 6-7 ไทเบรก 5-7 และ 7-6 ไทเบรก 7-4 สำหรับ ซาวา ริบกิน เป็นรองแชมป์ชายเดี่ยวในศึกไอทีเอฟ จูเนียร์ส เวิลด์ เทนนิส ทัวร์ เจ200 (1) เมื่อสัปดาห์ที่แล้ว ทางด้านประเภทหญิงเดี่ยว รอบ 16 คน "บัว" กมลวรรณ ยอดเพ็ชร นักเทนนิสไทย วัย 17 ปี มือ 66 เยาวชนโลก ซึ่งเป็นมือวาง 5 ของรายการ ปราชัยให้แก่ วิกตอเรีย มิโลวาโนวา นักเทนนิสวัย 18 ปี มือ 77 เยาวชนโลก และมือวาง 9 ของรายการ 1-2 เซต ด้วยสกอร์ 5-7, 6-4 และ 3-6</p>
<!-- /wp:paragraph -->

<!-- wp:paragraph -->
<p>กมลวรรณ หยุดผลงานไว้เพียงรอบ 16 คนสุดท้าย ได้รับคะแนนสะสมอันดับเยาวชนโลกเป็นรางวัลปลอบใจ จำนวน 60 คะแนน ในขณะที่ วิกตอเรีย เข้ารอบก่อนรองชนะเลิศ ไปพบกับ เรนะ โกโตะ มือวาง 1 และมือ 38 เยาวชนโลกจากญี่ปุ่น ที่ชนะ เอวา เบ็ค มือวาง 15 และมือ 98 เยาวชนโลก จากออสเตรเลีย 2-0 เซต 6-4, 6-4 จากนั้นช่วงเย็น กมลวรรณ ซึ่งจับคู่กับ หวัง หยูหาน จากจีน เป็นคู่มือวางอันดับ 2 ของรายการ แข่งขันประเภทหญิงคู่ รอบก่อนรองชนะเลิศ พบกับ เว่ย จางเฉียน และ เย่ ซื่อหยู คู่นักหวดชาวจีน ผลปรากฏว่า คู่ กมลวรรณ พ่าย 1-2 เซต 6-4, 3-6 และซูเปอร์ไทเบรก 6-10</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบสาม (16 คน) ไท โฮส (วาง6-ออสเตรเลีย) ชนะ โรมัน คาร์ลามอฟ (วาง12) 5-7, 6-1 และ 6-2 เฉิน กวน-โชว (5-ไต้หวัน) ชนะ ชิออน อิทสึซากิ (9-ญี่ปุ่น) 6-2, 6-4 เรียว ทาบาตะ (8-ญี่ปุ่น) ชนะ แจ็ค เฉิง (ฮ่องกง) 6-3, 6-2 อาร์นาฟ ปาปาร์การ์ (อินเดีย) ชนะ เซี่ย หยู (จีน) 6-3, 6-2 อีวาน อิทกิ้น (3) ชนะ คิม มูบีน (14-เกาหลีใต้) 6-3, 2-6 และ 6-1 อาร์เทม โบโกโมลอฟ ชนะ ฮวาง ดงฮยอน (2-เกาหลีใต้) 7-5, 6-1</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบสาม อนาสตาเซีย ลิซูโนวา (14) ชนะ อลาน่า ซูบาซิช (2-ออสเตรเลีย) 7-5, 7-5 หวัง หยูหาน (4-จีน) ชนะ ยูลิยาเปราเปคิน่า (16) 6-4, 6-3 มายัน ลารอน (8-อิสราเอล) ชนะ เรเน่ อลาเม (10-ออสเตรเลีย) 6-3, 2-6 และ 6-2 หลี่ หยูเหยา (13-จีน) ชนะ อี ฮา อึม (เกาหลีใต้) 6-2, 0-6 และ 6-1 ซุน ซินหราน (11-จีน) ชนะ วิคตอเรีย โพล (7-เยอรมนี) 6-3, 6-0 โพลิน่า เบเรซิน่า ชนะ บรู๊ค แบล็ค (6-สหราชอาณาจักร) 6-3, 6-3</p>
<!-- /wp:paragraph -->

<!-- wp:image {"id":48175,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/481777635_1067488242080824_7651076506980809043_n-1024x683.jpg" alt="" class="wp-image-48175"/></figure>
<!-- /wp:image -->