<!-- wp:paragraph {"align":"center","style":{"typography":{"fontSize":20},"color":{"background":"#c2cdd1"}}} -->
<p class="has-text-align-center has-background" style="background-color:#c2cdd1;font-size:20px"><strong>"กษิดิศ-ธนเพชร-วิชยา" ฟอร์มดีลอยลำเข้ารอบสองศึกอาชีพที่จีน </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย ไอทีเอฟ เมนส์ เวิลด์ เทนนิส ทัวร์ รายการ “M15 หม่าอันชาน” และเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ รายการ “W15 หม่าอันชาน” ชิงเงินรางวัลรวมรายการละ 15,000 ดอลลาร์สหรัฐ หรือประมาณ 489,000 บาท ที่ประเทศจีน เมื่อวันที่ 9 ก.ค.68 ประเภทชายเดี่ยว รอบแรก "บูม" กษิดิศ สำเร็จ นักเทนนิสไทย วัย 24 ปี มืออันดับ 390 ของโลก มือวาง 2 ของรายการ สามารถเอาชนะ ฟนู นิดุนเจซาน มือ 1470 ของโลกจากจีน 2-0 เซต ด้วยสกอร์ 6-3 และ 6-1 ผ่านเข้ารอบสองทันที ขณะที่ "โอเว่น" ธนเพชร ฉันทะ นักเทนนิสไทย วัย 25 ปี มือ 688 ของโลก โชว์ฟอร์มสุดอึดฮึดเฉือนชนะ ตง เฉินเซียง มือ 1042 ของโลกจากจีน 2-1 เซต ด้วยสกอร์ 3-6, 6-0 และ 6-4 ผ่านเข้ารอบสองได้เช่นเดียวกันกับ "จูเนียร์" วิชยา ตรงเจริญชัยกุล รุ่นพี่ร่วมชาติวัย 30 ปี มือ 659 ของโลก มือวาง 6 ของรายการ ที่เอาชนะ ซุน เซียน มือ 1187 ของโลกชาวจีน 2 เซตรวด ด้วยสกอร์ 6-1 และ 6-4 ด้าน"แซค" ฐานทัพ สุขสำราญ วัย 24 ปี มืออันดับ 1148 ของโลก ที่มาจากรอบคัดเลือก ไม่ผ่านรอบแรกเมื่อถูก อี เจีย มุน นักเทนนิสเกาหลีใต้ วัย 32 ปี มือ 859 ของโลก เอาชนะไป 2 เซตรวด ด้วยสกอร์ 6-2, 6-4 ส่วนรายการแข่งขันประเภทหญิงเดี่ยว รอบแรก "แน็ต" พัณณิน โควาพิทักษ์เทศ นักเทนนิสไทย วัย 22 ปี มือ 616 ของโลก มือวาง 5 ของรายการ พลาดท่าถูก เทียน่า เถียน เติ้ง นักเทนนิสสวีเดน มือ 1224 ของโลก เอาชนะไปได้ด้วยสกอร์ 6-3 และ 6-3</p>
<!-- /wp:paragraph -->

<!-- wp:image {"id":50618,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/517120699_1166133678882946_8567062870068959054_n-769x1024.jpg" alt="" class="wp-image-50618"/></figure>
<!-- /wp:image -->