<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><strong> นักหวดมือท็อปร่วมล่าแชมปป์ประเทศไทยคึกคัก  </strong></p>
<!-- /wp:paragraph -->

<!-- wp:paragraph -->
<p>นักหวดมือท็อปร่วมล่าแชมปป์ประเทศไทยคึกคัก      เข้าสู่ปีที่ 80 กับศึกเทนนิสเพื่อความชนะเลิศแห่งประเทศไทย ภายใต้การดำเนินการจัดการแข่งขันโดย สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์      ปีนี้จะจัดขึ้นที่ศูนย์พัฒนากีฬาเทนนิสแห่งชาติ เมืองทองธานี ชิงเงินรางวัลรวมถึง 1 ล้านบาท        และเนื่องด้วยปีนี้ได้เกิดการแพร่ระบาดของไวรัสโคโรน่า หรือ โควิด19 จึงทำให้การแข่งขันจัดขึ้นภายใต้มาตรการการป้องกันการแพร่ระบาดของไวรัสตามคู่มือของกรมอนามัย กระทรวงสาธารณสุขอย่างเคร่งครัด       ส่วนการแข่งขันยังคงแบ่งออกเป็น 5 ประเภท ประกอบด้วย ชายเดี่ยว, หญิงเดี่ยว, ชายคู่, หญิงคู่ และ คู่ผสม      โดยได้รับความสนใจจากบรรดานักเทนนิสไทยทั้งทีมชาติ และ เยาวชนทีมชาติ รวมถึง นักเทนนิสดาวรุ่งจากทั่วประเทศที่ตอบรับเข้าร่วมการแข่งขันอย่างคับคั่ง       จึงทำให้ปีนี้การแข่งขันเทนนิสเพื่อความชนะเลิศแห่งประเทศไทยถูกจับตามองว่าจะเป็นรายการที่มีการคับเคี่ยวที่สุดมันส์ของบรรดานักหวดลูกสักหลาดระดับท็อปของประเทศ ทั้งในอดีตและปัจจุบัน ไม่ว่าจะเป็น  เพียงธาร ผลิพืช นักหวดทีมชาติรุ่นเก๋า แชมป์หญิงเดี่ยวปี 2554,กมลวรรณ บัวแย้ม แชมป์หญิงเดี่ยวคนล่าสุด รวมถึง แชมป์เก่าประเภทชายเดี่ยว 4 สมัยอย่าง วริศ สอนบุตรนาค        ร่วมด้วย จิรัฎฐ์ นวสิริสมบูรณ์, วิชยา ตรงเจริญชัยกุล, คู่พี่น้อง พงศภัค กับ กิติรัตน์ เกิดลาภี, กษิดิศ สำเร็จ, พลภูมิ โควาพิทักษ์เทศ, ธนเพชร ฉันทะ, บุณยวีร์ ธรรมไชยวัฒน์, ชมภู่ทิพย์ จันดาเขต, พัณณิน โควาพิทักษ์เทศ, อัญชิสา ฉันทะ,ธมจันทร์ มอมขุนทด และ พัชรินทร์ ชีพชาญเดช เป็นต้น         นี่ยังไม่รวมนักหวดดาวรุ่ง และ เยาวชนดาวรุ่งช้างเผือกที่จะก้าวขึ้นมาเป็นอนาคตของวงการเทนนิสไทยอีกหลายคนที่หาญกล้ามาวัดฝีมือกับรุ่นพี่ๆในศึกครั้งนี้        นอกจากนี้ยังจะได้เห็นฟอร์มหวดของคู่แฝด สนฉัตร กับ สรรค์ชัย รติวัฒน์ มือคู่ทีมชาติหลายสมัยที่จะกลับมาลงสนามแข่งขันชิงแชมป์ประเทศไทยอีกครั้ง หลังห่างหายไปร่วม 20 ปี              ศึกเทนนิสเพื่อความชนะเลิศแห่งประเทศไทย คือ ศึกแห่งศักดิ์ศรี เวทีที่นักหวดไทยทุกคนหวังจะก้าวไปสู่บัลลังก์แชมป์ ที่มีจำกัดไว้เฉพาะผู้ที่ดีที่สุดในแต่ละประเภทแข่งขันเท่านั้น       ส่วนนักหวดคนใดจะได้ครองแชมป์คงต้องไปวัดฝีมือกันในวันที่ 1-11 สิงหาคมนี้ที่ศูนย์พัฒนากีฬาเทนนิสแห่งชาติ เมืองทองธานี </p>
<!-- /wp:paragraph -->

<!-- wp:paragraph -->
<p>          สามารถติดตามข้อมูลเพิ่มเติมได้ที่: Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25618} -->
<figure class="wp-block-image"><img src="https://www.bucket.cloudaccess9.com/ltatorg/2020/07/113811443_3337296689626609_4983161046516185408_o-1024x679.jpg" alt="" class="wp-image-25618"/></figure>
<!-- /wp:image -->