<p style="text-align: center;"><strong><span style="font-size: 14pt;">ไทยตีตั๋วเข้ารอบ8ทีมหวดจูเนียร์เดวิสคัพ</span></strong></p>

การแข่งขันเทนนิสเยาวชนชิงแชมป์โลก ประเภททีมชาย รุ่นอายุไม่เกิน 16 ปี รายการ "จูเนียร์ เดวิสคัพ บาย บีเอ็นพี พาริบาส์ 2019" รอบคัดเลือกรอบสุดท้ายของโซนเอเชีย/โอเชียเนีย ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 9 เม.ย. เป็นรอบแบ่งกลุ่มนัดที่สอง ในกลุ่ม ซี ทีมนักหวดเยาวชนไทย ทีมวางอันดับ 4 ของรายการ ที่มี นายวีรภัทร ดอกไม้คลี่ เป็นกัปตันทีม ลงสนามพบกับ ปากีสถาน ซึ่งผลปรากฎว่า คู่แรก เดี่ยวมือ 2 "ฟิวเจอร์" ชิษณุพงศ์ โภคินเ<span class="text_exposed_show">ศรษฐศิริ ชนะ ซาลาน ข่าน 2-0 เซต 6-2, 6-4 จากนั้นคู่สอง เดี่ยวมือ 1 "เจเจ" กันตินันท์ สูตินันท์โอภาส หวดเอาชนะ อับดุลลาห์ อัดนัน ได้ 2 เซตรวด 6-4, 6-4 และประเภทคู่ "ต้นไม้" ธนภัทร นิรันดร กับ ชิษณุพงศ์ ช่วยกันหวดเอาชนะ อับดุลลาห์ อัดนัน และ รายาน จาวาด เมียร์ ได้ขาดลอย 2-0 เซต 6-0, 6-1</span>
<div class="text_exposed_show">

สรุป ทีมจูเนียร์ เดวิสคัพไทย เอาชนะ ทีมปากีสถาน ได้ 3 คู่รวด คว้าชัยเป็นนัดที่สองติดต่อกัน ส่วนปากีสถานแพ้เป็นนัดที่สอง โดยรอบแบ่งกลุ่มนัดสุดท้าย ทีมไทยจะพบ ไต้หวัน ทีมวางอันดับ 5 ของรายการ ที่เอาชนะ ฟิลิปปินส์ ได้ 3 คู่รวด และมีสถิติคว้าชัยสองนัดเช่นกัน ทำให้ ทีมไทย และ ทีมไต้หวัน ผ่านเข้ารอบก่อนรองชนะเลิศหรือรอบ 8 ทีมสุดท้ายแน่นอนแล้ว แต่ทั้งสองทีมจะแข่งขันรอบแบ่งกลุ่มนัดสุดท้าย เพื่อชิงตำแหน่งอันดับ 1 ของกลุ่ม ซี ต่อไป

ส่วนผลการแข่งขันคู่อื่น กลุ่ม เอ ญี่ปุ่น ชนะ ซีเรีย 3-0 คู่, จีน ชนะ คาซัคสถาน 3-0 คู่ ด้านกลุ่ม บี ฮ่องกง ชนะ ศรีลังกา 3-0 คู่, เกาหลีใต้ ชนะ อุซเบกิสถาน 3-0 คู่ และกลุ่ม ดี ออสเตรเลีย ชนะ นิวซีแลนด์ 3-0 คู่, อินเดีย ชนะ อินโดนีเซีย 3-0 คู่

ศึก จูเนียร์ เดวิสคัพ บาย บีเอ็นพี พาริบาส์ 2019 รอบคัดเลือกโซนเอเชีย/โอเชียเนีย จะคัดเอา 4 ทีมสุดท้าย เข้าไปแข่งขัน "จูเนียร์ เดวิสคัพ บาย บีเอ็นพี พาริบาส์ ไฟนอลส์ 2019" หรือรอบสุดท้ายของโลก ระหว่างวันที่ 25-30 กันยายน 2562 ที่ประเทศสหรัฐอเมริกา ต่อไป

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>