<!-- wp:paragraph {"align":"center","style":{"typography":{"fontSize":20},"color":{"background":"#cbdae0"}}} -->
<p class="has-text-align-center has-background" style="background-color:#cbdae0;font-size:20px"><strong>"พลเอก ดร.สุภมนัส" ให้กำลังใจนักหวดไทยลอนเทนนิสฯ ประกาศคว้าเหรียญทองซีเกมส์</strong></p>
<!-- /wp:paragraph -->

<!-- wp:paragraph -->
<p>วันที่ 30 มิ.ย. 2568 พลเอก ดร.สุภมนัส ภารพบ ประธานอนุกรรมการติดตามผลการดำเนินโครงการของกองทุนพัฒนาการกีฬาแห่งชาติ พร้อมด้วย พลเอก สมควร ทองนาค อนุกรรมการติดตามผลการดำเนินโครงการฯ พร้อมคณะ ได้เดินทางมายังศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทย ในพระบรมราชูปถัมภ์ เมืองทองธานี จ.นนทบุรี เพื่อตรวจเยี่ยมและติดตามการเก็บตัวฝึกซ้อมของนักเทนนิสไทย ที่จะเข้าร่วมการแข่งขันกีฬาซีเกมส์ ครั้งที่ 33 ซึ่งประเทศไทยเป็นเจ้าภาพ ระหว่างวันที่ 9-20 ธ.ค. 2568 ในโอกาสนี้ นายสุชัย พรชัยศักดิ์อุดม นายกสมาคมกีฬาลอนเทนนิสฯ ซึ่งติดภารกิจสำคัญ ได้มอบหมายให้ 4 อุปนายกสมาคมฯ พลเอก กู้เกียรติ ศรีนาคา, พลเอก ณรงค์ฤทธิ์ อิศรัตน์, พลโท อุชุกร สาครนาวิน, นายวิเชษฐ์ ทีปกากร (ผู้จัดการทีมซีเกมส์) พร้อมด้วย นายไทยทนุ วรรณสุข เลขาธิการสมาคมฯ /ฝ่ายพัฒนาเทคนิค รวมทั้งสามกรรมการสมาคมฯ นายคชาชาญ มงคลเจริญ, นายธานี แสนยาอุโฆษ, น.ส.ขนิษฐา ศรีตะวัน และ นายวินัย รอดจ่าย ที่ปรึกษาสมาคมฯ ร่วมด้วย ดร.ธนากร ศรีชาพันธุ์ กับ นายพชรพล คำสมาน สองผู้ฝึกสอนทีมชาติไทย ให้การต้อนรับคณะดังกล่าวข้างต้น</p>
<!-- /wp:paragraph -->

<!-- wp:paragraph -->
<p>พลเอก กู้เกียรติ ศรีนาคา อุปนายกสมาคมกีฬาลอนเทนนิสฯ ได้กล่าวต้อนรับ พลเอก ดร.สุภมนัส ภารพบ และคณะ ที่เดินทางมาตรวจเยี่ยม พบปะพูดคุย และให้กำลังใจ พร้อมกันนี้ พลเอก กู้เกียรติ ยังได้แจ้งให้ทราบว่า สมาคมกีฬาลอนเทนนิสฯ ได้เตรียมนักกีฬาอย่างเข้มข้น ภายใต้การสนับสนุนอย่างเต็มที่ของ นายสุชัย พรชัยศักดิ์อุดม นายกสมาคมกีฬาลอนเทนนิสฯ เพื่อความพร้อมสำหรับซีเกมส์ครั้งนี้ ซึ่งแข่งขันในบ้าน จึงเชื่อว่านักกีฬาเทนนิสทุกคนจะพยายามทำผลงานให้ออกมาดีที่สุด เพื่อสร้างชื่อเสียงให้ประเทศไทย ด้าน นายวิเชษฐ์ ทีปกากร ในฐานะผู้จัดการทีมซีเกมส์ ครั้งที่ 33 กล่าวรายงานว่า ในการเตรียมนักกีฬาครั้งนี้ แบ่งเป็น นักกีฬาชาย 10 คน และหญิง 10 คน ซึ่งพิจารณาจากอันดับโลกที่ดีที่สุด ก่อนจะตัดตัวนักกีฬาในเดือน ก.ย. ที่จะถึง ให้เหลือเพียงชาย 5 คน และหญิง 5 คน ซึ่งพิจารณาจากอันดับโลกประเภทเดี่ยวที่ดีที่สุด 4 คน และประเภทคู่ที่ดีที่สุด 1 คน ทั้งชายและหญิง</p>
<!-- /wp:paragraph -->

<!-- wp:paragraph -->
<p>"ในซีเกมส์ครั้งนี้ เทนนิสจะพยายามทำผลงานให้ดีที่สุด จะคว้าเหรียญทองให้ได้เหมือนซีเกมส์ที่ผ่านมา" ผู้จัดการทีมซีเกมส์ กล่าว ขณะที่ ดร.ธนากร ศรีชาพันธุ์ และ นายพชรพล คำสมาน สองผู้ฝึกสอนทีมชาติไทย ได้กล่าวในทำนองเดียวกันว่า ได้วางแผนเรื่องการเก็บตัวฝึกซ้อมและแข่งขันให้กับนักกีฬาอย่างต่อเนื่อง พร้อมกันนี้ได้เน้นเรื่องการสร้างสมรรถภาพร่างกายนักกีฬาให้อยู่เกณฑ์ที่ดีที่สุดด้วย เพื่อความพร้อมในการคว้าเหรียญทองสร้างชื่อเสียงให้ประเทศไทย จากนั้น พลเอก ดร.สุภมนัส ภารพบ ประธานอนุกรรมการติดตามผลการดำเนินโครงการของกองทุนพัฒนาการกีฬาแห่งชาติ และคณะ ได้เยี่ยมชมการฝึกซ้อมของนักกีฬาเทนนิส ซึ่งนำโดย "น้องอีฟ" พัชรินทร์ ชีพชาญเดช นักกีฬาเทนนิสหญิง ซึ่งเคยคว้าเหรียญรางวัลในการแข่งขันกีฬาซีเกมส์มาแล้ว</p>
<!-- /wp:paragraph -->

<!-- wp:paragraph -->
<p>พลเอก ดร.สุภมนัส กล่าวว่า ตนได้รับมอบหมายจาก ประธานคณะกรรมการบริหารกองทุน (นายสุริยะ จึงรุ่งเรืองกิจ รองนายกรัฐมนตรี) ให้เดินทางมาตรวจเยี่ยม พบปะพูดคุย และให้กำลังใจแก่นักกีฬา ซึ่งเทนนิส เป็นสมาคมกีฬาลำดับที่ 27 ที่เดินทางมาพบ ตนได้รับฟังแผนการฝึกซ้อมแล้ว ก็ขอให้ดำเนินการตามแผนได้อย่างราบรื่น แต่ก็ขอให้ระวังเรื่องอาการบาดเจ็บด้วย ขอบคุณทุกคนที่เสียสละทำเพื่อประเทศชาติ และขอให้ประสบความสำเร็จในซีเกมส์ครั้งนี้.</p>
<!-- /wp:paragraph -->

<!-- wp:image {"id":50483,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/514249025_1158943379601976_663187543251663717_n-1024x683.jpg" alt="" class="wp-image-50483"/></figure>
<!-- /wp:image -->