<!-- wp:paragraph {"align":"center","style":{"typography":{"fontSize":20},"color":{"background":"#bcdae7"}}} -->
<p class="has-text-align-center has-background" style="background-color:#bcdae7;font-size:20px"><strong>คู่"เพียงธาร" หวดพ่ายศึกออสเตรเลียน โอเพ่น</strong></p>
<!-- /wp:paragraph -->

<!-- wp:paragraph -->
<p>ศึกเทนนิสแกรนด์สแลมแรกของปี "ออสเตรเลียน โอเพ่น 2025" ชิงเงินรางวัลรวม 96.5 ล้านเหรียญออสเตรเลีย หรือกว่า 2,088 ล้านบาท ที่เมลเบิร์นพาร์ค ในนครเมลเบิร์น ประเทศออสเตรเลีย เมื่อวันที่ 17 ม.ค.68 ประเภทหญิงคู่ รอบแรก "เอิร์ธ" เพียงธาร ผลิพืช นักหวดวัย 32 ปี มืออันดับคู่ที่ 126 ของโลก ที่จับคู่กับ เส้า เซี๊ยะ ยี่ คู่หูชาวไต้หวัน วัย 21 ปี มือคู่อันดับ 133 ของโลก ที่เคยร่วมคู่กันคว้าแชมป์ในศึก "2025 เอโอ เอเชีย-แปซิฟิก ไวลด์การ์ด เพลย์ออฟ" จนคว้าโควต้าไวลด์การ์ดเข้าร่วมเมนดรอว์แกรนด์สแลมรายการนี้ จะลงดวลกับคู่มือวาง 11 ของรายการ เวโรนิก้า คูเดอร์เมโตว่า วัย 27 ปี มือคู่อันดับ 17 ของโลก กับ เอนะ ชิบาฮาร่า นักหวดญี่ปุ่น วัย 26 ปี มือคู่อันดับ 47 ของโลก เป็นคู่ที่ 4 ในสนามหมายเลข 7 <br>ผลปรากฎว่า เพียงธาร กับคู่หูชาวไต้หวัน ไม่สามารถต้านความแกร่งของคู่มือวาง 11 ได้ พ่ายไป 0-2 เซต ด้วยสกอร์ 3-6 และ 1-6 หลังใช้เวลาหวดร่วม 1 ชั่วโมง 11 นาที<br>สำหรับ เพียงธาร กับ เส้า เซี๊ยะ ยี่ แม้จะตกรอบยังได้รับเงินรางวัลร่วมกัน 40,000 เหรียญออสเตรเลีย หรือราว 865,600 บาท <br>(แฟ้มภาพ) </p>
<!-- /wp:paragraph -->

<!-- wp:image {"id":47430,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/473571084_1031961318966850_79897772333990203_n.jpg" alt="" class="wp-image-47430"/></figure>
<!-- /wp:image -->