<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"ลัลนา" ตัดเชือกพ่ายเจ้าถิ่นหวิว1-2เซตศึกไอทีเอฟ 25k ที่ฮ่องกง</strong></p>
<!-- /wp:paragraph -->

<!-- wp:code -->
<pre class="wp-block-code"><code>    การแข่งขันเทนนิสอาชีพหญิง "ไอทีเอฟ เวิลด์ เทนนิส ทัวร์ วีเมนส์ 25K ฮ่องกง" ชิงเงินรางวัล 25,000 ดอลลาร์สหรัฐ  หรือราว 875,000 บาท ที่ฮ่องกง เมื่อวันที่ 1 กรกฎาคม รอบรองชนะเลิศ ประเภทหญิงเดี่ยว "รวงข้าว" ลัลนา ธาราฤดี นักเทนนิสทีมชาติ มืออันดับ 363 โลก ลงดวลแร็คเกตตัดเชือกกับนักเทนนิสเจ้าถิ่นมือเก๋า อูดิช ชอง วัย 27 ปี มืออันดับ 289 ของโลก มือวาง 6 ของรายการ ซึ่งในเซตแรก นักหวดไทยออกสตาร์ทได้ดี เสิร์ฟเอซ 2 ครั้งก่อนชนะ 6-3 แต่ในเซตสองเป็นคู่แข่งเจ้าถิ่นพลิกสถานการณ์กลับมาคุมเกมได้ดีขึ้น เบรกเกมของ ลัลนา ในเกมสอง แต่นักหวดไทยก็พยายามยื้อหวดสโตรกสู้ได้อย่างสูสี เบรกเสิร์ฟคืนในเกม 7 จากนั้นเกมยังสูสี สกอร์เสมอ 5-5 ฝนตกลงมาทำให้เกมหยุดลงไป ก่อนจะกลับมาแข่งต่อ ซึ่งนักหวดเจ้าถิ่นเร่งเครื่องเก็บ 2 เกมรวดคว้าชัยเซตนี้ 7-5
   เซตสาม ลัลนา ชิงเบรกเกมคู่แข่งได้ตั้งแต่เกมแรก ก่อนนำ 2-0 จากนั้นเกมพลิกมาเป็นสาวฮ่องกงที่เบรกเกมของ ลัลนา ในเกม 4 และ เกม 6 นำ 4-2 และ 5-2 ลัลนา พยายามรักษาเกมเสิร์ฟไล่จี้ 3-5 และเกม 9 อูดิช พลาดเสิร์ฟดับเบิ้ลฟลอท์ 2 ครั้ง ลัลนา ชิงเบรกเกมได้สกอร์ตามติด 4-5 ก่อนตีเสมอ 5-5 ได้สำเร็จ แต่ อูดิช ก็ยังใช้ความเก๋าเก็บแต้มสำคัญในช่วงท้ายเซตได้ 2 เกมรวด กลับมาชนะ 7-5
   สรุปการแข่งขัน ลัลนา พลาดท่าพ่าย อูดิช ชอง จากฮ่องกงไปอย่างหวุดหวิด 1-2 เซต ด้วยสกอร์ 6-3, 5-7 และ 5-7 ใช้เวลานานถึง 3 ชั่งโมง 21 นาที ตกรอบรองชนะเลิศไปอย่างน่าเสียดาย</code></pre>
<!-- /wp:code -->

<!-- wp:paragraph -->
<p>(แฟ้มภาพ)</p>
<!-- /wp:paragraph -->

<!-- wp:image {"id":37883,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/222B322F-5BA9-475E-B336-9292E0289E0B-768x1024.jpeg" alt="" class="wp-image-37883"/></figure>
<!-- /wp:image -->