<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>หนุ่ม-สาวไทยพาเหรดคว้าชัยศึกไอทีเอฟ <br>หวดไม่พลาด ยุทธนา-ญาตาวี ฉลุย 16 คน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย เอ็ม 15 รายการ ไอทีเอฟ เมนส์ เวิลด์ เทนนิส ทัวร์ (3) ชิงเงินรางวัลรวม 15,000 ดอลลาร์สหรัฐ หรือประมาณ 487,050 บาท และเทนนิสอาชีพหญิง ดับเบิลยู 15 รายการ ไอทีเอฟ วีเมนส์ เวิลด์ เทนนิส ทัวร์ (3) ชิงเงินรางวัลรวม 15,000 ดอลลาร์สหรัฐ หรือประมาณ 487,050 บาท ที่ ม.เกษตรศาสตร์ วิทยาเขตกำแพงแสน จ.นครปฐม เมื่อวันที่ 13 พ.ค. 2569 เป็นการแข่งขันรอบแรกวันที่สอง ซึ่งบรรยากาศเป็นไปอย่างคึกคัก</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว เมนดรอว์ รอบแรก "สอง" ยุทธนา เจริญผล ระเบิดฟอร์มอดีตทีมชาติไทย สู้กับ วู ฮา มินห์ ดุ๊ค จากเวียดนาม ได้อย่างสนุก ซึ่งเซตแรกยื้อกันถึงไทเบรก ก่อนที่ ยุทธนา จะเป็นฝ่ายเอาชนะได้ทั้งสองเซต ด้วยสกอร์ 7-6 ไทเบรก 7-2 และ 6-2 ยุทธนา ผ่านเข้ารอบสอง 16 คนสุดท้าย พบกับ อลัน มากาดัน มือวางอันดับ 6 ของรายการ จากเม็กซิโก</p>
<!-- /wp:paragraph -->

<!-- wp:paragraph -->
<p>ทางด้านหญิงเดี่ยว เมนดรอว์ รอบแรก "แก้ม" ญาตาวี ฉิมฉ่ำ นักเทนนิสสาวไทย ใช้การเล่นที่หลากหลาย บวกกับการหวดที่เฉียบขาด เอาชนะ อาไมรา คาซทูกัน จากคาซัคสถาน ได้อย่างขาดลอย ซึ่งตลอดการแข่งขันสาวไทยเสียไปเพียงเกมเดียว ก่อนชนะที่สกอร์ 6-0 และ 6-1 ญาตาวี ฉลุยรอบสอง 16 คนสุดท้าย พบกับ เอลิส เซี่ย จากนิวซีแลนด์ ซึ่งเป็นมือวางอันดับ 7 ของรายการ</p>
<!-- /wp:paragraph -->

<!-- wp:paragraph -->
<p>นอกจากนี้ ยังมีนักเทนนิสไทยที่ทำผลงานได้ดีอีกหลายคน โดยในประเภทหญิงเดี่ยว รอบแรก พัชรินทร์ ชีพชาญเดช (วาง 1) ชนะ อี เยซอ (เกาหลีใต้) 6-0, 7-5 ลีเดียร์ พอดโกริชานี่ ชนะ ลูเซีย เกล (นิวซีแลนด์) 6-1, 7-6(7-3) อัญชิสา ฉันทะ (วาง 2) ชนะ แคโรลานน์ เดอโลเน (นิวแคลิโดเนีย) 6-1, 6-3</p>
<!-- /wp:paragraph -->

<!-- wp:paragraph -->
<p>ชายเดี่ยว เมนดรอว์ รอบแรก กษิดิศ สำเร็จ (วาง 1) ชนะ เรนัลดี อากีลา อาซาลิม (อินโดนีเซีย) 6-1, 7-6(7-4) วิชยา ตรงเจริญชัยกุล ชนะ ธีรภัทร ขันติวีรวัฒน์ 6-2, 6-4 คุณานันท์ พันธราธร ชนะ หว่อง จื๋อ ฟู่ (ฮ่องกง) 6-2, 6-3 มาร์คุส มาลาซแชค วูยือ ชนะ ริชับเดฟ ราชเชการ์ รามัน (อินเดีย) 6-1, 6-1</p>
<!-- /wp:paragraph -->

<!-- wp:paragraph -->
<p>ภวิชญ์ สอนหลักทรัพย์ (วาง <img height="16" width="16" alt="😎" src="https://static.xx.fbcdn.net/images/emoji.php/v9/t22/2/16/1f60e.png"> ชนะ คงทรัพย์ คงคา 6-1, 6-2 ธนกร ศรีรัตน์ ชนะ เปน จารุศร 6-3, 6-2 ธนเพชร ฉันทะ ชนะ ปริยันชู เชาธรี (อินเดีย) 6-0, 6-0 จิรัฏฐ์ นวสิริสมบูรณ์ แพ้ แอนโทนี่ ซูซานโต (อินโดนีเซีย) 2-6, 3-6 ทัดพงษ์ กมลปัญญากร แพ้ แมทธิว เดลลาเวโดวา (2-ออสเตรเลีย) 2-6, 1-6</p>
<!-- /wp:paragraph -->

<!-- wp:paragraph -->
<p>หญิงคู่ รอบแรก (16 คู่) ลีเดียร์ พอดโกริชานี่-คเซเนีย เมเชเรียโควา ชนะ อมิตตาลัย ประสูตรนาวิน-ซาร่าห์ มุนโร (ออสเตรเลีย) 6-3, 6-1 ลัลดา กำหอม-กมลวรรณ ยอดเพ็ชร (คู่วาง 3) ชนะ เจมม่า คาร์บิส-คานาโกะ โอซาฟุเนะ (ออสเตรเลีย-ญี่ปุ่น) 6-2, 6-2</p>
<!-- /wp:paragraph -->

<!-- wp:paragraph -->
<p>ญาตาวี ฉิมฉ่ำ-หยู ซาน (จีน) ชนะ คเซเนีย ครูเปนีน่า-สุรยันชี เชกาวัต (อินเดีย) 7-5, 4-6 และซูเปอร์ไทเบรก 10-6 พรนภัส หงส์จำรัสศิลป์-พิมพ์ลภัส ลิม แพ้ แคโรลานน์ เดอโลเน-เคียร่า ดิ ตอมมาโซ่ (นิวแคลิโดเนีย-อิตาลี) 0-6, 3-6</p>
<!-- /wp:paragraph -->

<!-- wp:paragraph -->
<p>ชายคู่ รอบแรก (16 คู่) วิชยา ตรงเจริญชัยกุล-อลัน มากาดัน (เม็กซิโก) คู่มือวาง 1 ชนะ คงทรัพย์ คงคา-แอนโทนี่ ซูซานโต (อินโดนีเซีย) 6-0, 6-1 ธนเพชร ฉันทะ-ยุทธนา เจริญผล ชนะ เครดิต ไชยรินทร์-คมธัช กิตตโชค 6-3, 6-3</p>
<!-- /wp:paragraph -->

<!-- wp:image {"id":56366,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/05/696587801_1417334947096150_888137603020200425_n-1024x731.jpg" alt="" class="wp-image-56366"/></figure>
<!-- /wp:image -->