<!-- wp:paragraph {"align":"center","style":{"typography":{"fontSize":20},"color":{"background":"#b4c9d1"}}} -->
<p class="has-text-align-center has-background" style="background-color:#b4c9d1;font-size:20px"><strong>"พรรษปกรณ์"เก็บชัย4แมทช์รวดลิ่ว 8 คนเทนนิสเทนส์ เซอร์กิต 8</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รายการ "เทนนิส เทนส์ จูเนียร์ เซอร์กิต" สนามที่ 8 ประจำปี 2567 ที่สนามเทนนิส ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทย เมื่อวันที่ 21 ก.ย.67 ในประเภทชายเดี่ยว รุ่นอายุไม่เกิน 10 ปี พรรษปกรณ์ ดาบแก้ว นักหวดดาวรุ่งจากจ.ชลบุรี สามารถผ่านเข้ารอบ 8 คนสุดท้ายได้อย่างเยี่ยมยอด หลังจากเก็บชัยชนะ 3 นัดติดในรอบพบกันหมด กลุ่ม เอฟ โดยทำผลงานชนะ 100 เปอร์เซ็นต์ในรอบนี้ ซึ่งเอาชนะ ภูม ศิริวงศ์ศาล จากกทม. 4-0 เกม, ชนะ บุริศร์ โชคทิพย์พัฒนา จากกทม. 4-0 เกม และชนะ ณิชภศิษฐ์ อภิรัตนพิมลชัย จากกทม.ได้อีก 4-2 เกม</p>
<!-- /wp:paragraph -->

<!-- wp:paragraph -->
<p>พรรษปกรณ์ ผ่านเข้ารอบน็อคเอาต์ 16 คนสุดท้ายในฐานะที่ 1 ของกลุ่ม เอฟ โดยในรอบนี้ต้องลงหวดกับ ชุติวัต เมฆธน จากกทม. ที่ 2 ของกลุ่ม เอ ซึ่งแมทช์นี้ พรรษปกรณ์ แรงยังไม่ตก สามารถงัดฟอร์มเก่งออกมาต้อนชนะคู่แข่ง 4-1 เกม ทำให้ผ่านเข้ารอบ 8 คนสุดท้ายทันที โดยจะต้องไปเจอ พฤกษ์ ไชยมหาพฤกษ์ จากกทม.ต่อไป ด้านผลแข่งขันหญิงเดี่ยว รุ่นอายุไม่เกิน 10 ปี รอบพบกันหมดในกลุ่ม เอ "เต็ง1" วิมุตติญา พงษ์หนู จากกทม. เจ้าของแชมป์ใน 4 เซอร์กิตติดต่อกัน คือ เซอร์กิตที่ 4, 5, 6 และ 7 ยังคงผ่านเข้าสู่รอบน็อคเอาต์ 8 คนสุดท้าย เพื่อไปลุ้นแชมป์เซอร์กิตนี้ได้สำเร็จ หลังจากเอาชนะ ณปภา หอมทอง จากปทุมธานี 4-0 เกม และชนะผ่าน ธฤตา ตั้งตระกูลวงศ์ จากกทม.อีก โดยมี ณปภา ตามเข้ารอบเป็นที่ 2 ของกลุ่ม</p>
<!-- /wp:paragraph -->

<!-- wp:paragraph -->
<p>ส่วนผลแข่งขันคู่อื่นๆ สามารถติดตามได้ทาง <a rel="noreferrer noopener" href="https://www.tour.ltat.org/tournaments-factsheet-acceptance-MTU4NQ==.html?fbclid=IwZXh0bgNhZW0CMTAAAR1fjCgwPxzeE_wVhwSC5wVt_JbkYINqAAbB1WPjnvAwcuTInw9oz082-s0_aem_5fqzopRZMtlp9dyx2mS91Q" target="_blank">https://www.tour.ltat.org/tournaments-factsheet...</a></p>
<!-- /wp:paragraph -->

<!-- wp:image {"id":45713,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/460613731_944961331000183_2076409108060076989_n-1024x683.jpg" alt="" class="wp-image-45713"/></figure>
<!-- /wp:image -->