<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"มนัญชญา" หวดพ่ายมือวาง 2 ร่วง 8คนศึกอาชีพที่ออสเตรเลีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>   ศึกเทนนิสอาชีพหญิง ไอทีเอฟ เวิลด์ เทนนิส ทัวร์ รายการ "ดับเบิลยู 75 เบอร์นี อินเตอร์เนชั่นแนล" ชิงเงินรางวัลรวม 60,000 ดอลลาร์สหรัฐ หรือราว 2.1 ล้านบาท ที่เมืองเบอร์นี รัฐแทสเมเนีย ประเทศออสเตรเลีย เมื่อวันที่ 2 กุมภาพันธ์ "ไหม" มนัญชญา สว่างแก้ว นักเทนนิสไทยวัย 21 ปี มืออันดับ 260 ของโลก มือวาง 8 ของรายการ ลงดวลแร็คเกตรอบก่อนรองชนะเลิศ หรือ รอบ 8 คนสุดท้ายพบ "เต็ง2" พริสซิลล่า ฮอน นักหวดออสเตรเลีย มืออันดับ 201 ของโลก
   เริ่มเซตแรก มนัญชญา แม้จะถูกเบรกเสิร์ฟในเกม 4 แต่ก็เบรกคืนทันควันในเกมถัดมา จากนั้นนักหวดไทยก็กลับมาเบรกเสิร์ฟคู่แข่งได้อีกครั้งในเกม 7 ก่อนชนะ 6-4 ทว่าเซตสอง เป็นนักหวดมือวาง 2 ที่งัดฟอร์มหวดที่เฉียบขาดเบรกเกมเสิร์ฟ มนัญชญา ได้หมดทำให้ชนะขาด 6-0 ตีเสมอ 1-1 เซต ต้องตัดสินในเซตสาม ซึ่งเซตนี้ มนัญชญา พยายามสู้เต็มที่แต่ก็ต้านไม่ไหวพ่ายอีก 2-6 ส่งผลให้แมทช์นี้ มนัญชญา แพ้ไป 1-2 เซต ด้วยสกอร์ 6-4, 0-6 และ 2-6 ตกรอบไปอย่างน่าเสียดาย</code></pre>
<!-- /wp:code -->

<!-- wp:image {"id":41441,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/02/IMG_3986-793x1024.jpeg" alt="" class="wp-image-41441"/></figure>
<!-- /wp:image -->