<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a30023"}}} -->
<p class="has-text-align-center has-vce-bg-color has-text-color has-background" style="background-color:#a30023;font-size:22px"><strong>"กฤติน" ฟอร์มเก๋าเบียด 2-1 เข้ารอบสุดมัน<br>เทนนิส ธอส. ได้นักหวดดวลก่อนรองฯ ครบ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  สมาคมกีฬาลอนเทนนิสแห่งประเทศไทยฯ ร่วมกับ ธนาคารอาคารสงเคราะห์ จัดการแข่งขันเทนนิสภายในประเทศรายการใหญ่ที่สุด รายการ ธอส. เทนนิสเพื่อความชนะเลิศแห่งประเทศไทย ครั้งที่ 85 ประจำปี 2568 ชิงเงินรางวัลรวม 1,000,000 บาท ที่ศูนย์พัฒนากีฬาเทนนิสแห่งชาติ เมืองทองธานี
  และหลังจากแข่งขันผ่านมา 9 วัน ตั้งแต่รอบ 64 คน ล่าสุด เมื่อวันที่ 23 ก.ย. 2568 เข้าสู่รอบ 16 คนสุดท้าย โดยคู่ที่น่าสนใจ ในประเภทชายเดี่ยว "ก็อต" กฤติน โกยกุล หนุ่มพังงา วัย 30 ปี มือวางอันดับ 6 ของรายการ พบกับ "วินเนอร์" ธีรภัทร ขันติวีรวัฒน์ วัย 18 ปี จากเมืองหมอแคน ขอนแก่น มือวางอันดับ 10
  คู่นี้แข่งขันกันสนุก ชนิดที่ต้องตัดสินด้วยเซตสาม และเป็น กฤติน ที่ยังแข็งแกร่ง เอาตัวรอดด้วยความเก๋าเบียดเอาชนะไปได้อย่างหวุดหวิด สรุป กฤติน ชนะ 2-1 เซต 6-4, 4-6 และ 7-5
  กฤติน เข้ารอบก่อนรองชนะเลิศ พบกับ จิรัฏฐ์ นวสิริสมบูรณ์ มือวาง 2 จาก กทม. ที่ในรอบ 16 คน เอาชนะ สุทธิภัทร ยุนกระโทก มือวาง 13 จากนนทบุรี 6-4, 6-4
  ด้านหญิงเดี่ยว รอบ 16 คน "แอ๊ตต้า" พิมพ์มาดา ทองคำ อดีตเยาวชนทีมชาติไทย มือวาง 3 จากสุราษฎร์ธานี หยุดเส้นทางการแข่งขันของ "อีฟ" ณิชาต์ เลิศพิทักษ์สินชัย อดีตทีมชาติไทยชุดใหญ่ มือวาง 14 จาก กทม. ด้วยสกอร์ 6-3, 6-1
  พิมพ์มาดา ฉลุยสู่รอบก่อนรองชนะเลิศ พบกับ วรรษชล สวัสดี มือวาง 16 จากพิษณุโลก ที่ชนะ อมิตตาลัย ประสูตรนาวิน มือวาง 8 จากราชบุรี 6-0, 6-3
  ขณะที่ผลการแข่งขันคู่อื่น ๆ มีดังนี้ หญิงเดี่ยว รอบสาม (16 คน) ญาตาวี ฉิมฉ่ำ (ศรีสะเกษ) ชนะ มาหยา บุญญาอรุณเนตร (กทม.) 7-6(4), 6-1 กมลวรรณ ยอดเพ็ชร (พระนครอยุธยา) ชนะ ปพิชญา อิสโร (สงขลา) 6-2, 6-1
  ธนัชพร ยังโหมด (ชลบุรี) ชนะ ลัลดา กำหอม (กทม.) 7-5, 6-2 พิชญาภัค ศรีมุกข์ (สมุทรสาคร) ชนะ พรชนก โทนุสินธิ์ (มุกดาหาร) 6-0, 6-0 พิมพ์ลภัส ลิม (กทม.) ชนะ ภัทรวดี ชนะวงศ์ (พระนครศรีอยุธยา) 6-4, 7-6(5)
  ชายเดี่ยว รอบสาม (16 คน) เจมส์ วันแฮร์เซเลอ (ภูเก็ต) ชนะ ปัญณ์ณวัชญ์ สุทธิสมบูรณ์ (ลำปาง) 6-1, 6-1 ตรัย ศรีเสน (ประจวบคีรีขันธ์) ชนะ นพดล น้อยกอ (พิจิตร) 7-5 Ret. (หายใจไม่ทัน) เครดิต ไชยรินทร์ (กทม.) ชนะ วริศ สอนบุตรนาค (กทม.) 2-6, 6-2 และ 6-2 
  คงทรัพย์ คงคา (กทม.) ชนะ ณัฐพัฒน์ ขุนทอง (เพชรบูรณ์) 7-5, 6-3 ธนกร ศรีรัตน์ (กทม.) ชนะ ชญานนท์ แก้วสุทอ (สระบุรี) 7-5, 3-0 Ret. (เจ็บไหล่ขวา) ณัฏฐญุตม์ นิธิธนนนต์ (อุดรธานี) ชนะ ปังยะ ผลพิรุฬห์ (กทม.) 6-2, 6-2
  คู่ผสม รอบก่อนรองชนะเลิศ รดา มานะทวีวัฒน์ (กทม.) /นันทภพ วสุวัต (นนทบุรี) ชนะ ปัญณ์ณวัชญ์ สุทธิสมบูรณ์ (ลำปาง) /พิมพ์มาดา ทองคำ (สุราษฎร์ธานี) 7-5, 6-7(5) และซูเปอร์ไทเบรก 10-6
  เจมส์ วันแฮร์เซเลอ (ภูเก็ต) /ไทร่า ลิธิบี (กทม.) ชนะ ธนัชพร ยังโหมด (ชลบุรี) /เลิศชัย รณรงค์ (ภูเก็ต) 7-5, 7-6(4) โชติกา สังข์ลาโพธิ์ (ชุมพร) /วรชน รักษ์ปวงชน (กทม.) ชนะ นันทชัย อ่อนสี (กทม.) /โชติกา สิงคำสอน (นนทบุรี) 6-0, 6-0
  หญิงคู่ รอบก่อนรองชนะเลิศ มาหยา บุญญาอรุณเนตร (กทม.) /วรัญญา วงค์เทียนชัย (เชียงราย) ชนะ สุกฤตา สุขแก้ว (พัทลุง) /โชติกา สังข์ลาโพธิ์ (ชุมพร) 6-3, 6-3 ลัลดา กำหอม (กทม.) /กมลวรรณ ยอดเพ็ชร (พระนครศรีอยุธยา) ชนะผ่าน เจน่า เลลานี เฮียร์ฟอร์ด (หนองคาย) /อันนา ซาโต้ (กทม.)
  วรรษชล สวัสดี (พิษณุโลก) /แพรวา จงจิตร (สงขลา) ชนะ ณัชชารีย์ ธีรโชติจิรานนท์ (ประจวบคีรีขันธ์) /พรนภัส หงส์จำรัสศิลป์ (นครปฐม) 6-4, 6-4 เวียร่า ดีเพิ่ม (ชลบุรี) /ลีเดียร์ พอดโกริชานี่ (สุราษฎร์ธานี) ชนะ พิมพ์ลภัส ลิม (กทม.) / พิชญาภัค ศรีมุกข์ (สมุทรสาคร) 7-5, 6-3</code></pre>
<!-- /wp:code -->

<!-- wp:image {"id":52138,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/09/IMG_5009-1024x683.jpeg" alt="" class="wp-image-52138"/></figure>
<!-- /wp:image -->