<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#8c00a3"}}} -->
<p class="has-text-align-center has-vce-bg-color has-text-color has-background" style="background-color:#8c00a3;font-size:20px"><strong>"ภพธรรม-ธฤตา" ประเดิมชัย<br>หวด "ไอทีเอฟ เอเชีย โฟร์ทีน"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รุ่นอายุไม่เกิน 14 ปี ชิงชนะเลิศแห่งเอเชีย รอบไฟนอลส์ รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเมนท์ แชมเปี้ยนชิพส์ 2022, ไฟนอลส์" ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 3 ต.ค. เป็นวันแรก โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธีเปิด ร่วมด้วย มร.โจนาธาน สตั๊ปปส์ เจ้าหน้าที่จากสหพันธ์เทนนิสนานาชาติ (ไอทีเอฟ) ชาวอังกฤษ และนายณัฐพล ไชยเดช ผู้ตัดสินชี้ขาด ไอทีเอฟ ชาวไทย
       ด้านผลการแข่งขันประเภทชายเดี่ยว รอบแรก (สาย 32) "อังเปา" ภพธรรม ศรีวงษ์ นักเทนนิสเยาวชนทีมชาติไทย มืออันดับ 74 เอเชีย ประเดิมด้วยการเอาชนะ ราช บีร์ ปราธาน จากเนปาล มืออันดับ 288 เอเชีย ได้ 2 เซตรวด 6-2 และ 6-0 ภพธรรม ผ่านเข้ารอบสองหรือ 16 คนสุดท้าย ไปพบกับ ไหง ฮอย เชือง มือวาง 5 จากฮ่องกง ที่ได้บายรอบแรก
       ประเภทหญิงเดี่ยว "อิ๊ก" ธฤตา หงษ์หยก นักเทนนิสเยาวชนทีมชาติไทย มืออันดับ 54 เอเชีย และเป็นมือวาง 8 ของรายการ ก็คว้าชัยในรอบแรก (32 คน) ได้เช่นกัน หลังใช้ชั้นเชิงหวดเอาชนะ อันจาลี คิรานา จูนาร์โต้ จากอินโดนีเซีย มืออันดับ 68 เอเชีย ได้ 2-0 เซต 7-5 และ 6-3 ธฤตา ตีตั๋วสู่การแข่งขันรอบสอง ไปพบกับ อี ซู บีน จากเกาหลีใต้ ที่ชนะ อลิสซ่า หว่อง จากมาเลเซีย 6-3 และ 6-0</code></pre>
<!-- /wp:code -->

<!-- wp:image {"id":34029,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/BCCDAF0A-BBFC-4982-958C-CEB9B9B5A17C-1024x683.jpeg" alt="" class="wp-image-34029"/></figure>
<!-- /wp:image -->