<!-- wp:paragraph {"align":"center","style":{"typography":{"fontSize":20},"color":{"background":"#d0d2df"}}} -->
<p class="has-text-align-center has-background" style="background-color:#d0d2df;font-size:20px"><strong>"พรนภัส"ล้มเต็ง1-คู่แฝด"สุขใจ"ทะลุตัดเชือกหวดเอเชีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย รายการ "แอลทีเอที เอเชี่ยน โฟร์ทีน แอนด์ อันเดอร์ 2021" ครั้งที่ 6 ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 2 พ.ย.2564 มีการพลิกล็อกเกิดขึ้น ในประเภทหญิงเดี่ยว รอบก่อนรองชนะเลิศ เมื่อ "เฟิร์น" พรนภัส หงส์จำรัสศิลป์ นักเทนนิสดาวรุ่งไทย โชว์ฟอร์มหวดเอาชนะ "พิณเพลง" ณัฐรดา สกุลวงศ์ธนา นักหวดดาวรุ่งไทย มือวางอันดับ 1 ของรายการ และมืออันดับ 179 ของเอเชีย ได้ 2 เซตรวด 7-5 และ 6-1 ทำให้ พรนภัส ผ่านเข้ารอบรองชนะเลิศ ไปพบ มิรา ฟาน ลูกครึ่งไทย-อเมริกัน ที่เข้ารอบมาได้หลังเอาชนะ ณฐมณฑ์ โพธิ์หลวง 2-0 เซต 6-3 และ 6-1</p>
<!-- /wp:paragraph -->

<!-- wp:paragraph -->
<p>ด้านประเภทชายเดี่ยว นักเทนนิสคู่แฝด ภูชิสส์ และ พีรวัชร สุขใจ ในฐานะมือวางอันดับ 1 และ 2 ของรายการตามลำดับ สามารถคว้าชัยได้ทั้งคู่ โดยในรอบก่อนรองชนะเลิศ ภูชิสส์ สุขใจ มืออันดับ 351 ของเอเชีย ชนะ อคิน อินจันทึก 2-0 เซต 6-0, 6-1 ส่วน พีรวัชร สุขใจ มืออันดับ 464 ของเอเชีย ชนะ ภูมิสิริ อยานนท์ 2-0 เซต 6-2, 6-0 ทำให้ ภูชิสส์ และ พีรวัชร ผ่านเข้าไปแข่งขันรอบรองชนะเลิศต่อไป</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น มีดังนี้ ชายเดี่ยว รอบก่อนรองชนะเลิศ ณภัทร ถาวรวณิชย์ ชนะ อภินันท์ มันจันดา 6-0, 6-1 อัครินทร์ อัศวเบ็ญจาง ชนะ อัครกฤษฏิ์ ตันตสุรฤกษ์ 6-1, 6-0 ส่วนหญิงเดี่ยว รอบก่อนรองชนะเลิศ สิริน พงศ์ทองเมือง ชนะ พิชญาภัค ศรีมุกข์ 6-0, 2-1 Ret.(พิชญาภัคเจ็บขา) ทักษญา ตันนิติกุล แพ้ อารา อาซาล อาซิม (มัลดีฟส์) 1-6, 1-6</p>
<!-- /wp:paragraph -->

<!-- wp:image {"id":29483,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/251857820_4698012893554975_6620233920803177873_n-1024x683.jpg" alt="" class="wp-image-29483"/></figure>
<!-- /wp:image -->