<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>เปิดศึกเทนนิส "ไอทีเอฟ เอเชีย ทเวลฟ์ฯ" <br>ทีมชายไทยปะทะเวียดนาม-ทีมหญิงพบบรูไน</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สหพันธ์เทนนิสแห่งเอเชีย (เอทีเอฟ) และสมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนชิงชนะเลิศแห่งเอเชียตะวันออกเฉียงใต้ ประเภททีม รุ่นอายุไม่เกิน 12 ปี รายการ "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น" ระหว่างวันที่ 4-8 พ.ค. 2569 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เพื่อคัดตัวแทนของภูมิภาคไปแข่งขันเทนนิสเยาวชนชิงชนะเลิศแห่งเอเชีย ประจำปี 2026</p>
<!-- /wp:paragraph -->

<!-- wp:paragraph -->
<p>และเมื่อวันที่ 3 พ.ค. ที่ผ่านมา มร.โจนาธาน สตั๊ปปส์ ชาวอังกฤษ ซึ่งเป็นเจ้าหน้าที่พัฒนากีฬาเทนนิส ในภูมิภาคเอเชียใต้ เอเชียตะวันออกเฉียงใต้ และเอเชียตะวันออก ของไอทีเอฟ ได้ดำเนินการประชุมกัปตันทีม และจัดสายแบ่งกลุ่มการแข่งขัน ร่วมกับ นายณัฐพล ไชยเดช ผู้ตัดสินชี้ขาด ไอทีเอฟ ชาวไทย</p>
<!-- /wp:paragraph -->

<!-- wp:paragraph -->
<p>โดยมี เรืออากาศตรีหญิง ทิรา บุญาณี กิตติกรณ์ รองเลขาธิการสมาคมกีฬาลอนเทนนิสฯ, นายสุนิล กิลล์ ชาวอินเดีย เจ้าหน้าที่ฝ่ายบริหารและพัฒนา ของ เอทีเอฟ และ น.ส.นันท์นภัส นันตะสุข ผู้จัดการแข่งขัน ร่วมด้วย ณ ห้องประชุมชั้น 2 ศูนย์พัฒนากีฬาเทนนิสแห่งชาติ เมืองทองธานี จ.นนทบุรี</p>
<!-- /wp:paragraph -->

<!-- wp:paragraph -->
<p>ผลการจัดสายแบ่งกลุ่มการแข่งขัน มีดังนี้ ประเภททีมชาย กลุ่ม เอ ประกอบด้วย ไทย (วาง 1) เวียดนาม ลาว และ สิงคโปร์ (วาง 4) ด้านกลุ่ม บี อินโดนีเซีย (วาง 2) บรูไน ฟิลิปปินส์ และ มาเลเซีย (วาง 3) โดยแมทช์แรก ทีมชายของไทย จะเปิดสนามกับ เวียดนาม</p>
<!-- /wp:paragraph -->

<!-- wp:paragraph -->
<p>ประเภททีมหญิง กลุ่ม เอ ได้แก่ ไทย (วาง 1) บรูไน ลาว และอินโดนีเซีย (วาง 3) สำหรับ กลุ่ม บี มาเลเซีย (วาง 2) สิงคโปร์ เวียดนาม และฟิลิปปินส์ (วาง 4) ส่วนการแข่งขันแมทช์แรกของทีมหญิงไทย จะพบกับ บรูไน</p>
<!-- /wp:paragraph -->

<!-- wp:paragraph -->
<p>ในส่วนพิธีเปิดการแข่งขันนั้น กำหนดจัดขึ้นในวันจันทร์ที่ 4 พ.ค. 2569 เวลา 08.30 น. โดย "บิ๊กเอ๋" นายกิตตน์สมบัติ เอื้อมมงคล รองประธานกิตติมศักดิ์ตลอดชีพ เอทีเอฟ อดีตประธาน เอทีเอฟ และอดีตนายกสมาคมกีฬาลอนเทนนิสแห่งประเทศไทยฯ จะเป็นประธานในพิธีเปิดดังกล่าว.</p>
<!-- /wp:paragraph -->

<!-- wp:image {"id":56219,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/05/690403120_1408664264629885_8924943716826262725_n-1024x683.jpg" alt="" class="wp-image-56219"/></figure>
<!-- /wp:image -->