<!-- wp:paragraph {"align":"center","textColor":"vce-bg","style":{"color":{"background":"#008fa3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#008fa3;font-size:22px"><strong>"ลีเดียร์" ควงเพื่อนเข้าชิงฯ หญิงคู่<br>ลุ้นแชมป์ศึกใหญ่หวดไอทีเอฟเจ300</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เก็บคะแนนเยาวชนโลก รายการ "ITF Juniors World Tennis Tour J300" (ไอทีเอฟ จูเนียร์ส เวิลด์ เทนนิส ทัวร์ เจ300) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 7 มี.ค. 2567 ไฮไลท์อยู่ที่การแข่งขันประเภทหญิงคู่ ซึ่งมีนักเทนนิสไทยลงสนามแข่งขัน
  ประเภทหญิงคู่ รอบรองชนะเลิศ ลีเดียร์ พอดโกริชานี่ นักเทนนิสจากไทยวัย 16 ปี ลูกครึ่งไทย-รัสเซีย และ ไอยา นุปเบย์ จากคาซัคสถาน มืออันดับ 79 และ 168 เยาวชนโลกตามลำดับ ซึ่งเป็นคู่มือวางอันดับ 7 ของรายการ พบกับ เรนะ โกโตะ จากญี่ปุ่น และ จาง จุนฮาน จากจีน มืออันดับ 85 และ 94 เยาวชนโลกตามลำดับ ซึ่งเป็นคู่มือวางอันดับ 3 ของรายการ ผลปรากฏว่า หลังจากผลัดกันคว้าชัยได้คู่ละ 1 เซต ทำให้เสมอกัน 1-1 เซต ต้องดวลซูเปอร์ไทเบรกตัดสิน และเป็นคู่ของ ลีเดียร์ ที่เล่นได้เข้าขาถูกที่ถูกเวลา เป็นฝ่ายคว้าชัยไปในที่สุด สรุป คู่ของ ลีเดียร์ ชนะ 2-1 เซต 6-1, 4-6 และซูเปอร์ไทเบรก 10-6
  ลีเดียร์ ควงแขน ไอยา นุปเบย์ เข้าสู่รอบชิงชนะเลิศ ซึ่งจะชิงแชมป์กับคู่นักหวดจากเนเธอร์แลนด์ จอย เดอ ซูว์ และ บริตต์ ดู ปรี มืออันดับ 58 และ 191 เยาวชนโลกตามลำดับ ซึ่งเป็นคู่มือวางอันดับ 8 ของรายการ ที่ตัดเชือกชนะ ลิลี่ เทย์เลอร์ จากออสเตรเลีย และ อดา คุมรู จากตุรเคีย มืออันดับ 95 และ 125 เยาวชนโลกตามลำดับ คู่มือวางอันดับ 6 ของรายการ 2-0 เซต 6-3 และ 6-1
  ด้านผลการแข่งขันคู่อื่น ๆ มีดังนี้ ประเภทชายเดี่ยว รอบก่อนรองชนะเลิศ อิวาน ลุตกิ้น (วาง 10) ชนะ มัวเซ่ คูอาเม่ (ฝรั่งเศส) 3-6, 6-4 และ 6-4 เบนจามิน กูซิก วาน (วาง 5-สหราชอาณาจักร) ชนะ มานวีดาส บาลซิอูนิส (เนเธอร์แลนด์) 6-3, 6-1 เฮย์เดน โจนส์ (วาง 1-ออสเตรเลีย) ชนะ จอง ยอนซู (วาง 6-เกาหลีใต้) 6-4, 6-2
  ประเภทหญิงเดี่ยว รอบก่อนรองชนะเลิศ วิกตอเรีย มิโลวาโนวา (วาง 6) ชนะ จอย เดอ ซูว์ (วาง 2-เนเธอร์แลนด์) 6-3, 6-3 คานอน ซาวาชิโระ (ญี่ปุ่น) ชนะ มิก้า สตอยซาฟเยวิช (วาง 1-สหราชอาณาจักร) 3-6, 7-5 และ 6-0 อลาน่า ซูบาซิช (ออสเตรเลีย) ชนะ มาร์โก พันธาลา (วาง 7-ฝรั่งเศส) 6-3, 5-7 และ 7-6(4)
  สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j300-nonthaburi/tha/2024/j-j300-tha-2024-001/order-of-play/</code></pre>
<!-- /wp:code -->

<!-- wp:image {"id":41851,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4098-1024x683.jpeg" alt="" class="wp-image-41851"/></figure>
<!-- /wp:image -->