<!-- wp:paragraph {"align":"center","style":{"typography":{"fontSize":20},"color":{"background":"#d4e5d3"}}} -->
<p class="has-text-align-center has-background" style="background-color:#d4e5d3;font-size:20px"><strong>"กษิดิศ" หวดดุทุบจอร์เจีย2เซตลิ่ว16คนเอทีพีชาลเลนเจอร์หางโจว</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย เอทีพี ชาลเลนเจอร์ ทัวร์ รายการ "หางโจว ปินเจียง อินเตอร์เนชั่นแนล ชาลเลนเจอร์" ชิงเงินรางวัลรวม 164,000 ดอลลาร์สหรัฐ หรือราว 5,490,720 บาท ที่เมืองหางโจว สาธารณรัฐประชาชนจีน ซึ่งมีนักเทนนิสไทยลงแข่ง 1 คน คือ "บูม" กษิดิศ สำเร็จ นักหวดวัย 23 ปี มืออันดับ 518 ของโลก ที่ต้องลงแข่งมาตั้งแต่รอบคัดเลือก 2 รอบ และสามารถเก็บชัยชนะได้หมด โดยนัดแรกชนะ เจิ้ง ซาน นักหวดจีน มืออันดับ 624 ของโลก 6-1 และ 6-4 ขณะที่รอบสองสามารถเอาชนะ ชาลี เฉิน มืออันดับ 1395 ของโลกจากจีน 6-3 และ 6-2</p>
<!-- /wp:paragraph -->

<!-- wp:paragraph -->
<p>กษิดิศ ผ่านเข้าสู่รอบเมนดรอว์ โดยในวันที่ 9 ต.ค.67 ได้ลงแข่งรอบแรก (32 คนสุดท้าย) พบกับ อเลคซานเดร บาคชี่ นักหวดจอร์เจีย วัย 27 ปี มืออันดับ 507 ของโลก ที่มาจากรอบคัดเลือกเช่นกัน ซึ่งผลปรากฎว่า กษิดิศ อาศัยลูกเสิร์ฟที่ดุดัน และเกมยิงสโตรกที่เฉียบขาด เอาชนะได้สำเร็จ 2 เซตรวด ด้วยสกอร์ 6-4 และ 6-1 ใช้เวลาแข่งรวม 1.29.58 ชม. สถิติที่น่าสนใจของ กษิดิศ ในแมทช์นี้ เสิร์ฟเอซไป 6 ครั้ง, เสียเสิร์ฟไป 5 ดับเบิ้ลฟลอท์, เปอร์เซ็นต์เสิร์ฟแรก 56 เปอร์เซ็นต์, เปอร์เซ็นต์ได้แต้มจากเสิร์ฟแรกที่ 82 เปอร์เซ็นต์, ได้แต้มจากเสิร์ฟสองคิดเป็น 44 เปอร์เซนต์, มีโอกาสเบรกเกมเสิร์ฟ 5 ครั้ง เบรกได้ 4 ครั้งคิดเป็น 80 เปอร์เซ็นต์, ความเร็วของลูกเสิร์ฟสูงสุดที่ 272 กม./ชม.</p>
<!-- /wp:paragraph -->

<!-- wp:paragraph -->
<p>กษิดิศ ผ่านเข้าสู่รอบสอง (16 คนสุดท้าย) โดยจะต้องไปเจอกับ กาเบรียล ดิอัลโล่ นักหวดวัย 23 ปี มืออันดับ 105 ของโลกจากแคนาดาต่อไป</p>
<!-- /wp:paragraph -->

<!-- wp:image {"id":46025,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/10/462315356_958998149596501_8147894887626602671_n.jpg" alt="" class="wp-image-46025"/></figure>
<!-- /wp:image -->