<p style="text-align: center;"><strong><span style="font-size: 14pt;">"ลักษิกา" พ่าย "ชาง ฉ่วย" 2 เซตศึกเทนนิสไทยแลนด์ โอเพ่น</span></strong></p>
ลักษิกา คำขำ นักหวดสาวมือ 1 ของไทยมือ 83 ของโลก ต้านความแกร่งของ ชาง ฉ่วย นักเทนนิสจีนดีกรีแชมป์หญิงคู่ออสเตรเลียน โอเพ่นไม่ไหวพ่ายขาด 0-2 เซต ด้วยสกอร์ 2-6 และ 1-6 ร่วงรอบแรกศึกเทนนิสหญิง ดับเบิลยูทีเอ อินเตอร์เนชั่นแนล ซีรีส์ ทัวร์นาเมนท์ รายการ “โตโยต้า ไทยแลนด์ โอเพ่น 2019 พรีเซนเต็ด บาย อีเอ”ที่หัวหิน แต่ยังเหลือลุ้นประเภทคู่ให้แก้ตัวอีกรายการ โดยจับคู่กับ แคโรไลน์ ลีสเตอร์ จากสวีเดน จะลงสนามดวลแร็กเกตกับ พริสซิลล่า ฮอน จากออสเตรเลีย กับ ทามาร่า ซิดานเซ็ค จากสโลเวเนีย เป็นคู่แรกในสนามเอสซีบี เซ็นเตอร์คอร์ต เริ่มเวลา 15.00 น.ในวันพุธที่ 30 มกราคมนี้

สามารถติดตามภาพการแข่งขันเพิ่มเติมได้ที่: https://www.ltat.org/photos/