<!-- wp:paragraph {"align":"center","textColor":"vce-bg","style":{"color":{"background":"#a30089"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a30089;font-size:22px"><strong>"แม็กซิมัส" เปิดหัวลุ้นแต้มแรกเดวิสคัพ<br>ประกบคู่ศึกเพลย์ออฟ"ไทยดวลโบลิเวีย"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  ความเคลื่อนไหวการแข่งขันเทนนิสชิงแชมป์โลก ประเภททีมชาย รายการ "เดวิสคัพ 2024" รอบเพลย์ออฟ ทีมชาติไทย พบกับ ทีมชาติโบลิเวีย ที่สนาม คลับ เดอ เทนนิส ลาปาซ ณ กรุงลาปาซ ประเทศโบลิเวีย ระหว่างวันที่ 3-4 ก.พ. 2567 ล่าสุด เมื่อวันที่ 2 ก.พ. ตามเวลาท้องถิ่น ซึ่งช้ากว่าเวลาประเทศไทย 11 ชั่วโมง ได้มีพิธีจับสลากประกบคู่แข่งขัน โดย มร.อเลฮันโดร รอลดาน ผู้ตัดสินชี้ขาดสหพันธ์เทนนิสนานาชาติ (ไอทีเอฟ) ชาวอาร์เจนตินา เป็นผู้ดำเนินการ ที่ห้องประชุมภายในสนาม คลับ เดอ เทนนิส ลาปาซ และมี พันเอกวัฒนา จันทร์ไพจิตต์ ผู้จัดการทีมชาติไทย พร้อมคณะร่วมด้วย
  ผลการประกบคู่ วันที่ 3 ก.พ. ประเภทเดี่ยวสลับมือ คู่แรก "แม็กซ์" แม็กซิมัส ภราพล โจนส์ เดี่ยวมือ 1 ไทย มือ 581 โลก จะประเดิมสนามกับ ฮวน คาร์ลอส ปราโด อังเจโล่ เดี่ยวมือ 2 โบลิเวีย มือ 605 ของโลก จากนั้น "จูเนียร์" วิชยา ตรงเจริญชัยกุล เดี่ยวมือ 2 ไทย มือ 780 โลก จะพบกับ เมอร์เคล เดลเลียน เดี่ยวมือ 1 โบลิเวีย มือ 288 โลก
  วันที่ 4 ก.พ. แข่งขัน 3 คู่ เริ่มจากประเภทคู่ "ณัฐ" ปรัชญา อิสโร มือคู่ 329 โลก และ แม็กซิมัส มือคู่ 454 โลก จะพบกับ บอริส อาเรียส มือคู่ 93 โลก และ เฟเดริโก เซบาลลอส มือคู่ 92 โลก ต่อด้วยประเภทเดี่ยวชนมือ เมอร์เคล เดลเลียน จะพบ แม็กซิมัส และ ฮวน คาร์ลอส ปราโด อังเจโล่ จะพบ วิชยา โดยรวม 2 วัน จะมีการแข่งขันทั้งหมด 5 คู่ ทีมที่คว้าชัย 3 ใน 5 คู่ เป็นผู้ชนะ และในแต่ละคู่ ใช้ระบบแข่งขันชนะ 2 ใน 3 เซต
  "กัปตันเบิ้ม" ดร.ธนากร ศรีชาพันธุ์ กัปตันทีม กล่าวว่า ในพิธีจับสลากประกบคู่ ตามระบบก็ต้องเป็นมือ 1 เจอมือ 2 ซึ่งคู่แรก แม็กซิมัส จะพบกับมือ 2 โบลิเวีย ในส่วนคู่ที่ 2 ทีมไทยมีการเปลี่ยนแปลงตัวผู้เล่นมาเป็น วิชยา ซึ่งจะลงเป็นเดี่ยวมือ 2 แทน "บูม" กษิดิศ สำเร็จ มือ 662 โลก เนื่องจากมองว่าความพร้อมของนักกีฬาถือเป็นเรื่องสำคัญมาก และก่อนหน้านี้ได้กำชับให้นักกีฬาทุกคนเตรียมความพร้อมอยู่เสมอ เพื่อตลอดการแข่งขันทั้ง 2 วันก็อาจจะมีการเปลี่ยนแปลงได้อีก ทั้งนี้ทั้งนั้นไม่ว่าจะมีการเปลี่ยนแผน เปลี่ยนตัวผู้เล่น เชื่อว่านักกีฬายังคงพยายามเล่นอย่างเต็มที่และสุดความสามารถ
  พันเอกวัฒนา กล่าวว่า สำหรับ กษิดิศ เดิมจะลงเล่นเป็นเดี่ยวมือ 2 ของไทย แต่เนื่องจากเจ้าตัวมีอาการปวดศีรษะ ทำให้ไม่สามารถลงแข่งขันได้ จึงต้องเปลี่ยนตัวนักกีฬา ทั้งนี้ คาดว่าอาการที่เกิดขึ้น น่าจะมาจากการที่ขึ้นมาบนที่สูง ออกซิเจนเบาบาง ทั้งโค้ชและนักกีฬาทุกคนก็มีอาการมึนศีรษะ บางคนเลือดกำเดาไหล แต่ส่วนใหญ่ก็เริ่มปรับสภาพร่างกายได้ดีขึ้น
  วันเดียวกัน นักเทนนิสไทย แม็กซิมัส, กษิดิศ, ปรัชญา พร้อมด้วย วิชยา และ "โอเว่น" ธนเพชร ฉันทะ มือ 938 โลก ได้ลงซ้อมคอร์ตดินอย่างต่อเนื่องเป็นวันที่ 3 ภายใต้การดูแลของ พันเอกวัฒนา, ดร.ธนากร พร้อมด้วย นายวิทยา สำเร็จ ผู้ช่วยผู้ฝึกสอน และนายวีรภัทร สิริจริยาพร นักวิทยาศาสตร์การกีฬา</code></pre>
<!-- /wp:code -->

<!-- wp:image {"id":41461,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/02/IMG_3991-1024x683.jpeg" alt="" class="wp-image-41461"/></figure>
<!-- /wp:image -->