<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#6400a3"}}} -->
<p class="has-text-align-center has-vce-bg-color has-text-color has-background" style="background-color:#6400a3;font-size:20px"><strong>เทนนิสจัดทัพลุยศึกใหญ่"บิลลี จีน คิง"<br>วาง"ลักษิกา"นำดาวรุ่งหวดสู้ที่มาเลย์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมฯ จะส่งนักเทนนิสหญิงทีมชาติไทย เดินทางไปร่วมการแข่งขันเทนนิสชิงแชมป์โลก ประเภททีมหญิง รายการ "บิลลี จีน คิง คัพ บาย บีเอ็นพี พาริบาส์" ประจำปี 2022 โซนเอเชีย/โอเชียเนีย กลุ่ม 2 อีเวนท์ เอ ณ กรุงกัวลาลัมเปอร์ ประเทศมาเลเซีย ระหว่างวันที่ 8-13 ส.ค. 2565
       นักเทนนิสหญิงทีมชาติไทยชุดนี้ ประกอบด้วย "ลักส์" ลักษิกา คำขำ, "แน็ต" พัณณิน โควาพิทักษ์เทศ, "ออมสิน" อัญชิสา ฉันทะ, "อีฟ" พัชรินทร์ ชีพชาญเดช และ "รวงข้าว" ลัลนา ธาราฤดี โดยมี ดร.ทวีศักดิ์ ศิลกุล อุปนายกสมาคมกีฬาลอนเทนนิสฯ เป็นผู้จัดการทีม, "โค้ชเอ็กซ์" นายพชรพล คำสมาน กัปตันทีม, นายวีรภัทร สิริจริยาพร นักวิทยาศาสตร์การกีฬา และ น.ส.แพรวพรรณ แซ่ลี้ นักกายภาพ
       นายสุชัย กล่าวต่อว่า ในโซนเอเชีย/โอเชียเนีย แบ่งเป็น 2 อีเวนท์คือ เอ (11 ชาติ) และบี (12 ชาติ) โดยทีมไทยอยู่อีเวนท์ เอ ร่วมกับ ไต้หวัน, ฮ่องกง, อิหร่าน, ลาว, มาเลเซีย, มัลดีฟส์, แปซิฟิก โอเชียเนีย, สิงคโปร์ และเวียดนาม ขณะที่ อิรัก ได้ถอนทีมออกไป ส่วนอีเวนท์ บี จะแข่งขันที่ประเทศทาจิกิสถาน ระหว่างวันที่ 22-27 ส.ค. 2565 ได้แก่ บรูไน, กัมพูชา, กวม, เลบานอน, มาเก๊า, มองโกเลีย, โอมาน, ปากีสถาน, ศรีลังกา, ทาจิกิสถาน, เติร์กเมนิสถาน และอุซเบกิสถาน
       "นักเทนนิสหญิงทีมชาติไทยชุดนี้มีทั้งรุ่นพี่ฝีมือดีและรุ่นน้องดาวรุ่งผสมผสานกันไป ส่วนใหญ่เพิ่งรับใช้ชาติในศึกซีเกมส์ ครั้งที่ 31 ที่ประเทศเวียดนาม และร่วมกันคว้าเหรียญทองประเภททีมหญิงมาได้ รวมทั้งทีมงานเจ้าหน้าที่ที่เคยมีประสบการณ์กับรายการระดับนี้มาแล้ว ผมคาดหวังว่าทีมไทยจะมีโอกาสทำผลงานที่ดี เพื่อสร้างชื่อเสียงให้ประเทศไทยครับ" นายสุชัย กล่าวทิ้งท้าย.</code></pre>
<!-- /wp:code -->

<!-- wp:image {"id":33047,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/DAE55406-DFB8-4B20-9612-73CB2756C96F.jpeg" alt="" class="wp-image-33047"/></figure>
<!-- /wp:image -->