<!-- wp:paragraph -->
<p>7 องค์กรใหญ่เทนนิสจับมือหาแนวทางช่วยเหลือนักหวดได้รับผลกระทบจากโควิด7 องค์กรเทนนิสโลกที่ประกอบด้วยสหพันธ์เทนนิสนานาชาติ(ไอทีเอฟ), สมาคมนักเทนนิสอาชีพชาย(เอทีพี), สมาคมนักเทนนิสอาชีพหญิง(ดับเบิ้ลยูทีเอ), สหพันธ์เทนนิสออสเตรเลีย, ออล อิงแลนด์ คลับ, สหพันธ์เทนนิสฝรั่งเศส, สหพันธ์เทนนิสสหรัฐอเมริกา ได้ออกแถลงการณ์ เมื่อวันที่ 21 เม.ย. ว่า องค์กรเทนนิสโลกจะมีโครงการช่วยเหลือนักเทนนิสที่ได่รับผลกระทบจากการแพร่ระบาดของไวรัสโควิด-19 ไปทั่วโลกในขณะนี้ แต่แนวทางการช่วยเหลือทั้งหมดกำลังมีการหารือกันของทั้ง 7 องค์กร และจะมีการประกาศอย่างเป็นทางการอีกครั้งทั้ง 7 องค์กรเห็นว่าสุขภาพของทุกคนในโลกเป็นเรื่องสำคัญที่สุดในตอนนี้ คนในวงการเทนนิสต่างรู้สึกเศร้าที่ไม่มีการแข่งขันมาระยะเวลาหนึ่งแล้ว แต่ก็เพื่อลดการแพร่ระบาดของไวรัสนี้นักเทนนิสจำนวนมากยังคงสื่อสารกับแฟนๆ อย่างต่อเนื่องและช่วยกันรณรงค์ให้ทุกคนอยู่แต่ในบ้าน และเป็นตัวอย่างที่ดีในการทำให้เห็นว่าการออกกำลังกายที่บ้าน เพื่อรักษาความฟิตให้พร้อมกับการแข่งขันในวันที่เทนนิสกลับมาแข่งขันได้นั้นเป็นอย่างไรเรารู้ดีว่าคนในวงการเทนนิสจำนวนมากต้องการความช่วยเหลือด้านการเงิน และองค์กรทั้งหมดจะแจ้งรายละเอียดในการช่วยเหลือต่อไป

</p>
<!-- /wp:paragraph -->