<!-- wp:paragraph {"align":"center","textColor":"vce-bg","style":{"color":{"background":"#7b00a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#7b00a3;font-size:22px"><strong>จับติ้วยู12 ไทย"เต็ง1"กลุ่มเอไม่หนักมาก<br>เชียร์ทีมหวดหญิงลงดวลสิงคโปร์นัดแรก</strong></p>
<!-- /wp:paragraph -->

<!-- wp:code -->
<pre class="wp-block-code"><code>   ตามที่สมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้ส่งทีมเทนนิสเยาวชนไทย รุ่นอายุไม่เกิน 12 ปี ทีมชาย และ ทีมหญิง เข้าร่วมการแข่งขันเทนนิสเยาวชน ประเภททีมชายและทีมหญิง รุ่นอายุไม่เกิน 12 ปี รายการ เอทีเอฟ ทเวลฟ์ แอนด์ อันเดอร์ ทีม คอมเพทติชั่น – ซัพพอร์ทเต็ด บาย เคทีเอฟ รีเจียนัล ควอลิฟายอิ้ง เซาท์อีสต์ เอเชีย อีเวนท์ ที่ประเทศสิงคโปร์ ระหว่างวันที่ 17-21 มิถุนายน 2567 
   ล่าสุด เมื่อวันที่ 16 มิถุนายน ฝ่ายจัดการแข่งขันสหพันธ์เทนนิสแห่งเอเชีย(เอทีเอฟ) ได้ทำการจับสลากแบ่งสายการแข่งขัน โดยผลปรากฎว่า
   ทีมชาย ไทย ถูกจัดเป็นทีมวาง 1 อยู่กลุ่ม เอ ร่วมกับ บรูไน และ ลาว ส่วน กลุ่ม บี มี อินโดนีเซีย, กัมพูชา, เวียดนาม และ ฟิลิปปินส์ 
   ทีมหญิง แบ่งเป็น 2 กลุ่ม ซึ่ง ทีมไทย เป็นทีมวาง 1  อยู่ กลุ่ม เอ ร่วมกับ บรูไน, สิงคโปร์ และ อินโดนีเซีย ขณะที่ กลุ่ม บี มาเลเซีย ทีมวาง 2, ฟิลิปปินส์, เวียดนาม และ เมียนมาร์
   การแข่งขันวันแรกจะเริ่ม 17 มิถุนายน โดยทีมหญิง จะพบกับ สิงคโปร์ ขณะที่ ทีมชาย จะได้พัก 1 วัน
   ด้าน "โค้ชจิม"จ่าสิบเอก สหทัศน์ ศุภกิจ เป็นผู้ฝึกสอนทีมเยาวชนไทย กล่าวว่า สำหรับ</code></pre>
<!-- /wp:code -->

<!-- wp:paragraph -->
<p>สายออกมาค่อนข้างดีทั้งทีมหญิง และ ทีมชาย แต่เพื่อความไม่ประมาท ตนได้เน้นย้ำนักกีฬาให้ลงสนามแข่งขันโชว์ฟอร์มกันเต็มที่ ตามที่ได้ซ้อมมา อย่าประมาทคู่ต่อสู้เด็ดขาด เพราะทุกชัยชนะทุกแมทช์มีความหมายมาก เนื่องจากเป้าหมายในการแข่งครั้งนี้ของทุกคนคือ อยากเป็นตัวแทนของโซนอาเซียนไปแข่งระดับชิงแชมป์เอเชีย ที่คาซัคสถานในเดือนกันยายนนี้ให้ได้<br>ส่วนการลงซ้อม ทีมเยาวชนไทยในวันที่ 16 มิถุนายน ทีมชายลงซ้อมทั้งเช้า และ บ่ายกับ เวียดนาม และ อินโดนีเซีย ขณะที่ ทีมหญิง ซ้อมกับ ฟิลิปปินส์<br>ขณะที่ในช่วงของการประชุมผู้ฝึกสอน "โค้ชจิม" ได้เป็นตัวแทนสมาคมกีฬาลอนเทนนิสแห่งประเทศไทยฯ มอบของที่ระลึกให้แก่ มร.กิลเบิร์ต อึ้ง ประธานจัดการแข่งขันฯ และ มร.สเตนลีย์ ชอง ผู้ตัดสินชี้ขาดประจำการแข่งขัน<br>สำหรับทีมเยาวชนไทย รุ่นอายุไม่เกิน 12 ปี ประกอบด้วย ทีมชาย 3 คน คือ “น้องอันปัน” ปัณณพรรธน์ นิ่มนวลกุล จากกรุงเทพฯ “น้องฌาน” ฌาน เลาอมรพาณิชย์ จากกรุงเทพฯ และ “น้องฟาโร” ธรรมลักษณ์ โกวิทวัฒนชัย จากชลบุรี โดยมี “โค้ชจิม” จ่าสิบเอก สหทัศน์ ศุภกิจ เป็นผู้ฝึกสอน<br>ทีมหญิง 3 คน คือ “พลอย” พลอยเพชร ด้วงเขียว จากสงขลา, “น้องจ๊ะจ๋า” อัญวีณ์ ไพศาลภาณุวงศ์ จากเชียงใหม่ และ “น้องโซเฟีย” อาภรนันท์ โซเฟีย แสงสุชาติ จากขอนแก่น (ลูกครึ่งไทย-อเมริกัน) โดยมี “โค้ชโอ” นายสุขุม กิจวิจารณ์ เป็นผู้ฝึกสอนทีมหญิง และ น.ส.ญาดา ศิริไชย ทำหน้าที่เทรนเนอร์ทั้งสองทีม</p>
<!-- /wp:paragraph -->

<!-- wp:image {"id":43727,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/06/IMG_4538-768x1024.jpeg" alt="" class="wp-image-43727"/></figure>
<!-- /wp:image -->