<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0056a3"}}} -->
<p class="has-text-align-center has-vce-bg-color has-text-color has-background" style="background-color:#0056a3;font-size:20px"><strong>"รวงข้าว-ลัลนา" ระเบิดฟอร์มดาวรุ่ง<br>ล้มสาวเมืองเบียร์ลิ่วหวดแคล-คอมพ์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิงนานาชาติ เก็บคะแนนสะสมอันดับโลก รายการ "แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2022" ครั้งที่ 2 ชิงเงินรางวัลรวม 25,000 ดอลลาร์สหรัฐ หรือประมาณ 925,000 บาท ณ สนามเทนนิส ทรู อารีน่า หัวหิน สปอร์ต คลับ จ.ประจวบคีรีขันธ์ เมื่อวันที่ 12 ต.ค. 2565 ในประเภทหญิงเดี่ยว เป็นการแข่งขันรอบแรก (32 คน)
       "รวงข้าว" ลัลนา ธาราฤดี นักเทนนิสทีมชาติไทย ดาวรุ่งวัย 18 ปี มือ 56 เยาวชนโลก และมือ 1077 ของโลก ที่ได้ไวลด์การ์ดหรือสิทธิพิเศษเข้าร่วมการแข่งขัน โชว์ฟอร์มการเล่นได้ยอดเยี่ยม แม้เป็นรองคู่แข่งขันด้วยอันดับโลก แต่ก็ยังเรียกฟอร์มเก่งออกมาหวดเอาชนะ เอมิลี่ เวลเกอร์ นักเทนนิสสาววัย 22 ปี จากเยอรมนี มือ 740 ของโลก ได้ 2-0 เซต 6-2 และ 6-2 โดยใช้เวลาในการแข่งขันไป 1 ชั่วโมง 11 นาที ลัลนา ผ่านเข้ารอบสองไปพบกับ เนฟิซ่า เบอร์เบโรวิช จากบอสเนียและเฮอร์เซโกวีนา เต็ง 2 ของรายการ ที่เฉือนชนะ พัณณิน โควาพิทักษ์เทศ ของไทย 2-1 เซต 6-3, 1-6 และ 6-2
       ด้าน "เอิร์ธ" เพียงธาร ผลิพืช นักเทนนิส มือ 1 ของไทย วัย 29 ปี มือวาง 6 ของรายการ และมือ 342 ของโลก ยังคงแข็งแกร่ง ใช้ประสบการณ์ หวดเอาชนะ "ออมสิน" อัญชิสา ฉันทะ นักหวดทีมชาติไทย วัย 20 ปี มือ 821 ของโลก ที่ได้ไวลด์การ์ดเข้าร่วมการแข่งขัน ได้ 2 เซตรวด 6-3 และ 6-1 โดยใช้เวลาแข่งขันไป 1 ชั่วโมง 12 นาที เพียงธาร เข้ารอบสอง ไปพบกับ สหยา ยามาลาปัลลี นักหวดสาวอินเดีย วัย 21 ปี มือ 562 ของโลก ที่เข้ารอบไปรออยู่แล้ว
       ในส่วนผลการแข่งขันของนักเทนนิสไทยรายอื่น หญิงคู่ รอบแรก ธมจันทร์ มอมขุนทด-วรรษชล สวัสดี แพ้ ซิเบ็ก คูลัมบาเยว่า (คาซัคสถาน)-เอคาเทริน่า เรยน์โกลด์ (คู่มือวาง 2) 3-6, 0-6
       พิมพ์มาดา ทองคำ-กมลวรรณ ยอดเพ็ชร แพ้คู่มือวาง 4 ของรายการ โสวจันยา บาวิเสตติ (อินเดีย)-ลู่ เจีย จิง (จีน) 6-2, 1-6 และซูเปอร์ไทเบรก 3-10</code></pre>
<!-- /wp:code -->

<!-- wp:image {"id":34215,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/776C307E-8845-4EF8-A6AB-796210100F00-1024x682.jpeg" alt="" class="wp-image-34215"/></figure>
<!-- /wp:image -->