<!-- wp:paragraph {"align":"center","backgroundColor":"vce-meta","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-meta-background-color has-text-color has-background" style="font-size:22px"><strong>หนุ่มฝรั่งเศสได้ลุ้น 2 แชมป์<br>ศึกบางกอก โอเพ่น 2024 (2)</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชาย เอทีพี ชาลเลนเจอร์ ทัวร์ สัปดาห์ที่ 2 รายการ "บางกอก โอเพ่น 2024 (2)" ชาลเลนเจอร์ 75 ชิงเงินรางวัลรวม 82,000 ดอลลาร์สหรัฐ หรือประมาณ 2,870,000 บาท แข่งขันที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 12 ม.ค. 2567 เข้าสู่รอบสำคัญ ซึ่งเป็นการแข่งขันรอบรองชนะเลิศ
        คู่ที่น่าสนใจ ประเภทชายเดี่ยว เป็นการขับเคี่ยวกันระหว่าง มานูเอล กีนาร์ นักหวดหนุ่มฝรั่งเศส วัย 28 ปี มืออันดับ 323 โลก กับ ริโอะ โนกุจิ นักหวดหนุ่มญี่ปุ่น วัย 25 ปี มืออันดับ 365 โลก ที่เข้ามาจากรอบคัดเลือก และผลการแข่งขัน ปรากฏว่า เป็น มานูเอล กีนาร์ ที่เล่นได้ดีกว่า เอาชนะได้ 2 เซตรวด ด้วยสกอร์ 6-3 และ 6-4 ในเวลา 1 ชั่วโมง 23 นาที 
        มานูเอล กีนาร์ ควงแร็กเกตคู่ใจเข้าไปชิงชนะเลิศกับ วาเลนติน วาเชรอต นักเทนนิสจากโมนาโก อายุ 25 ปี มืออันดับ 219 โลก ดีกรีแชมป์ "บางกอก โอเพ่น 2024" ชาลเลนเจอร์ 75 สัปดาห์แรก ที่ในรอบรองชนะเลิศของสัปดาห์ที่สอง ได้ชนะผ่าน อาเธอร์ เฟรี่ จากสหราชอาณาจักร มืออันดับ 270 โลก
        ประเภทชายคู่ รอบรองชนะเลิศ มานูเอล กีนาร์ และ เกรชัวร์ ฌาคช์ คู่มือวางอันดับ 3 ของรายการ จากฝรั่งเศส ผนึกกำลังเอาชนะ ลุค จอห์นสัน และ สกันเดอร์ มันซูรี คู่มือวางอันดับ 1 ของรายการ จากสหราชอาณาจักร และตูนิเซีย ตามลำดับ 2-0 เซต 6-4 และ 7-6 ไทเบรก 7-3 ผ่านเข้าไปชิงชนะเลิศกับ ฟรานซิส เคซีย์ อัลแคนทารา และ ซุน ฟาจิง จากฟิลิปปินส์และจีนตามลำดับ ที่ตัดเชือกชนะ ซัลวาตอเร่ คารูโซ่ และ โจวานนี่ โฟนิโอ คู่นักหวดจากอิตาลี 2-0 เซต 6-4, 6-3
        จากผลการแข่งขันดังกล่าว ทำให้ มานูเอล กีนาร์ นักหวดหนุ่มฝรั่งเศส ได้ลุ้นแชมป์ทั้งประเภทชายเดี่ยวและชายคู่</code></pre>
<!-- /wp:code -->

<!-- wp:image {"id":41087,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_3917-1024x683.jpeg" alt="" class="wp-image-41087"/></figure>
<!-- /wp:image -->