<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ไทยเจ้าภาพจัดเทนนิสรุ่น 12 ปีอาเซียน <br>นักกีฬาพร้อมป้องแชมป์-ชิงตั๋วลุยเอเชีย</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ในช่วงเดือน พ.ค.นี้ สมาคมฯ เป็นเจ้าภาพจัดการแข่งขัน 2 รายการใหญ่ด้วยกัน สำหรับรายการแรกคือ เทนนิสเยาวชนชิงชนะเลิศแห่งเอเชียตะวันออกเฉียงใต้ ประเภททีม รุ่นอายุไม่เกิน 12 ปี รายการ "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น" ระหว่างวันที่ 4-8 พ.ค. 2569 ณ ศูนย์พัฒนากีฬาเทนนิสแห่งชาติ เมืองทองธานี โดยมี 8 ชาติเข้าร่วม ได้แก่ มาเลเซีย เวียดนาม บรูไน ฟิลิปปินส์ อินโดนีเซีย สิงคโปร์ ลาว และไทย เจ้าภาพ</p>
<!-- /wp:paragraph -->

<!-- wp:paragraph -->
<p>ในส่วนทีมไทยนั้น นักกีฬาทีมชาย ได้แก่ "น้องโอลีเวอร์" โอลีเวอร์ เบนเซน เบิร์กฮาวท์ (ลูกครึ่งไทย-ฮอลแลนด์) จากชลบุรี "น้องธีร์" ธีร์ ศรประสิทธิ์ จาก กทม. "น้องมาวิน" ปรัตถกร ภาชีรัตน์ จากพระนครศรีอยุธยา โดยมี "โค้ชจิม" จ่าสิบเอก สหทัศน์ ศุภกิจ เป็นผู้ฝึกสอนทีมชาย</p>
<!-- /wp:paragraph -->

<!-- wp:paragraph -->
<p>ด้านนักกีฬาทีมหญิง ได้แก่ "น้องฬิกะ" วิมุตติญา พงษ์หนู จาก กทม. "น้องเบลล่า" ภัคจิรา หอเลิศสกุล จาก กทม. "น้องแอล" ลอเร็ตต้า ลี เอบาร์แฮมซั่น (ลูกครึ่งไทย-อเมริกัน) จากนนทบุรี โดยมี "โค้ชบอย" นายอิทธิพล ศรีเสน เป็นผู้ฝึกสอนทีมหญิง สำหรับทั้ง 2 ทีม มี "โค้ชตั้ม" นายอนุชิต เรือนก้อน เป็นผู้ช่วยผู้ฝึกสอน และนายบุญมี โพธิ์ไพจิตร ทำหน้าที่เทรนเนอร์</p>
<!-- /wp:paragraph -->

<!-- wp:paragraph -->
<p>"ทีมที่ได้อันดับ 1-3 ของรายการนี้ ทั้งชายและหญิง จะได้เป็นตัวแทนภูมิภาคเอเชียตะวันออกเฉียงใต้ ไปแข่งรอบไฟนอลส์ ในศึกชิงชนะเลิศแห่งเอเชีย โดยปีที่แล้ว ทีมไทยทั้งชายและหญิงได้แชมป์ ได้ไปรอบไฟนอลส์ด้วย มาถึงปีนี้ ทราบว่าได้มีการเตรียมความพร้อมเป็นอย่างดี เพื่อเป้าหมายป้องกันแชมป์ให้ได้อีกสมัย" นายสุชัย กล่าว</p>
<!-- /wp:paragraph -->

<!-- wp:paragraph -->
<p>"บิ๊กสุชัย" กล่าวต่อว่า ส่วนอีกรายการที่กำลังจัดการแข่งขันช่วงแรกอยู่ในขณะนี้คือ เทนนิสอาชีพ ไอทีเอฟ เวิลด์ เทนนิส ทัวร์ ชายและหญิง ที่มหาวิทยาลัยเกษตรศาสตร์ วิทยาเขตกำแพงแสน จ.นครปฐม ซึ่งเป็นความร่วมมือระหว่าง สหพันธ์เทนนิสนานาชาติ (ไอทีเอฟ) กับ สมาคมฯ และ ม.เกษตรศาสตร์ วิทยาเขตกำแพงแสน โดยจัดทั้งเทนนิสอาชีพชายและหญิง รวม 6 รายการ ซึ่งการแข่งขันของช่วงแรกจะจบลงในวันที่ 17 พ.ค.นี้</p>
<!-- /wp:paragraph -->

<!-- wp:paragraph -->
<p>จากนั้นจะจัดขึ้นอีก 2 ช่วง ๆ ละ 6 รายการ สำหรับช่วงที่สอง ระหว่างวันที่ 6 - 26 ก.ค. และช่วงที่สาม ระหว่างวันที่ 31 ส.ค. - 20 ก.ย. โดยแต่ละช่วง มีนักเทนนิสและผู้ติดตามจากทั่วโลกเดินทางมาร่วมการแข่งขัน ซึ่งจะช่วยกระตุ้นเศรษฐกิจและการท่องเที่ยวของชุมชนได้เป็นอย่างดี ผ่านการใช้จ่ายต่าง ๆ อาทิ ค่าอาหารและค่าที่พัก เป็นต้น.</p>
<!-- /wp:paragraph -->

<!-- wp:image {"id":56185,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/05/687020366_1407635984732713_8861633896248210545_n-1024x671.jpg" alt="" class="wp-image-56185"/></figure>
<!-- /wp:image -->