<!-- wp:paragraph {"align":"center","textColor":"vce-bg","style":{"color":{"background":"#0020a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0020a3;font-size:22px"><strong>"ทรรศพร" สู้เต็มที่ก่อนพ่ายหวิวต่อ "เต็ง7"<br>จอดป้าย "ไทยแลนด์ โอเพ่น" ที่หัวหิน</strong></p>
<!-- /wp:paragraph -->

<!-- wp:code -->
<pre class="wp-block-code"><code>      "แต้ว" ทรรศพร นาคหล่อ นักหวดสาวไทยสวมหัวใจนักสู้เก็บเซตแรกได้อย่างสุดมัน ก่อนพ่ายหวิว ยูเลีย ปูตินเซวา เต็ง 7 จากคาซัคสถาน ไปอย่างน่าเสียดาย 1-2 เซต ในศึกรอบแรก เทนนิส “ไทยแลนด์ โอเพ่น 2024 พรีเซนเต็ด บาย อีเอ” ที่อารีน่า หัวหิน ขณะที่ “รวงข้าว” ลัลนา ธาราฤดี จับคู่กับสาวไต้หวัน พ่ายคู่เต็ง 4 จอดป้ายเช่นกัน
       การแข่งขันเทนนิสหญิง ดับเบิลยูทีเอ 250 รายการ Thailand Open 2024 presented by E@ (ไทยแลนด์ โอเพ่น 2024 พรีเซนเต็ด บาย อีเอ) ชิงเงินรางวัลรวมสูงถึง 267,082 ดอลลาร์สหรัฐ หรือประมาณเกือบ 10 ล้านบาท ที่อารีน่า หัวหิน จ.ประจวบคีรีขันธ์ เมื่อวันที่ 30 มกราคม 2567 เป็นการชิงชัยรอบเมนดรอว์ในวันที่สอง
       ในส่วนของนักกีฬาเทนนิสไทย ที่ได้ไวลด์การ์ดหรือสิทธิพิเศษเข้าร่วมการแข่งขันรอบเมนดรอว์ ประเภทหญิงเดี่ยวอีกคน คือ "แต้ว" ทรรศพร นาคหล่อ นักหวดสาวไทยวัย 22 ปี มืออันดับ 406 ของโลก หวดรอบแรกกับ ยูเลีย ปูตินเซวา มืออันดับ 70 ของโลก และมือวาง 7 ของรายการ จากคาซัคสถาน
        เซตแรก ทรรศพร ตกเป็นรองตามถึง 1-4 เกม แต่สวมหัวใจนักสู้และเรียกความมั่นใจออกมาช่วย จนสามารถแซงเอาชนะได้ 7-5 จากนั้นเซตสอง นักหวดคาซัคสถานตีได้ตามฟอร์มเก่ง และเป็นฝ่ายชนะ 6-3 ส่งผลให้เสมอกัน 1-1 เซต และเซตสาม ปรากฏว่า เป็น ทรรศพร ที่ไม่สามารถผ่านความแข็งแกร่งของเต็ง 7 ได้ จึงเป็นฝ่ายปราชัยไปอย่างน่าเสียดาย 1-2 เซต 7-5, 3-6 และ 2-6 ตกรอบแรกไป และได้รับเงินรางวัลปลอบใจจำนวน 2,890 ดอลลาร์สหรัฐ หรือประมาณ 102,000 บาท รวมทั้งคะแนนสะสมอันดับโลก 1 คะแนนด้วย
        ขณะที่ประเภทหญิงคู่ รอบแรก (16 คู่) "รวงข้าว" ลัลนา ธาราฤดี นักหวดสาวดาวรุ่งไทยวัย 19 ปี มือคู่อันดับ 474 ของโลก จับคู่กับ เหลียง เอิน ซัว มือคู่อันดับ 200 ของโลกจากไต้หวัน พบกับ คู่มือวางอันดับ 4 ของรายการอย่าง บิเบียน ชูฟส์ มือคู่อันดับ 81 ของโลกจากเนเธอร์แลนด์ กับ แอนน่า ซิสโคว่า มือคู่อันดับ 85 ของโลกจากสาธารณรัฐเช็ก ผลปรากฏว่า ลัลนา และ เหลียง เอิน ซัว แพ้เซตแรกไป 2-6 ก่อนรวมพลังเก็บเซตสองชนะได้ 6-3 แต่พ่ายความแข็งแกร่งในการดวลซูเปอร์ไทเบรก 3-10 ทำให้แพ้ไป 1-2 เซต ด้วยสกอร์ 2-6, 6-3 และซูเปอร์ไทเบรก 3-10 ตกรอบไปอย่างน่าเสียดาย แต่ยังได้รับเงินรางวัลปลอบใจ 1,900 ดอลลาร์สหรัฐ หรือประมาณ 67,500 บาท และได้คะแนนสะสมอันดับโลกคนละ 1 คะแนน
        ในส่วนผลการแข่งขันคู่อื่น ๆ มีดังนี้ หญิงเดี่ยว เมนดรอว์ รอบแรก จู หลิน (2-จีน) ชนะ เทย์ลาห์ เพรสตัน (ออสเตรเลีย) 6-4, 7-5 ลินดา ฟรูห์เวอร์โตว่า (เช็ก) ชนะ อนาสตาเซีย ติคโฮโนว่า 6-3, 6-1 ทัตยาน่า มาเรีย (เยอรมนี) ชนะ เอเรียนเน่ ฮาร์โตโน่ (เนเธอร์แลนด์) 6-3, 6-1 เคตี้ โวลี่เน็ตส์ (สหรัฐฯ) ชนะ ทามาร่า ซีดานเซค (สโลวีเนีย) 6-2, 6-2 เอริน่า โรดิโอโนว่า (ออสเตรเลีย) ชนะ หยวน หยู่ (6-จีน) 7-6(6), 4-6 และ 6-3 ไป่ เจาซวน (จีน) ชนะ โชล์ ปาเก้ต์ (ฝรั่งเศส) 7-6(5), 6-3</code></pre>
<!-- /wp:code -->

<!-- wp:image {"id":41397,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/02/IMG_3975-1024x683.jpeg" alt="" class="wp-image-41397"/></figure>
<!-- /wp:image -->