<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>เทนนิสระเบิดศึกเจ60สองสัปดาห์ติด<br>กระแสคึกคัก-นานาชาติแห่ร่วมชิงชัย</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ และ เอแอลเอ็ม เอ็กซ์ อิมแพ็ค เทนนิส แอนด์ สปอร์ต เซ็นเตอร์ (ALM x Impact Tennis &amp; Sport Center) จัดการแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เก็บคะแนนสะสมอันดับเยาวชนโลก ระดับ เจ 60 จำนวน 2 สัปดาห์ติดต่อกัน</p>
<!-- /wp:paragraph -->

<!-- wp:paragraph -->
<p>การแข่งขันสัปดาห์แรก รายการ "ไอทีเอฟ จูเนียร์ส เวิลด์ เทนนิส ทัวร์ เจ60 (1)" รอบเมนดรอว์ แข่งขันระหว่างวันที่ 22-27 มิ.ย. 2569 และสัปดาห์ที่ 2 รายการ "ไอทีเอฟ จูเนียร์ส เวิลด์ เทนนิส ทัวร์ เจ60 (2)" รอบเมนดรอว์ แข่งขันระหว่างวันที่ 29 มิ.ย. - 4 ก.ค. 2026 โดยทั้งสองรายการจะจัดที่สนามเทนนิส เอแอลเอ็ม เอ็กซ์ อิมแพ็ค เทนนิส แอนด์ สปอร์ต เซ็นเตอร์ ในเมืองทองธานี จ.นนทบุรี</p>
<!-- /wp:paragraph -->

<!-- wp:paragraph -->
<p>ผู้สื่อข่าวรายงานว่า ทั้งสองรายการ ได้รับการตอบรับเป็นอย่างดีจากนักกีฬาไทยและต่างชาติ อาทิ จีน ญี่ปุ่น นิวซีแลนด์ สิงคโปร์ กวม ออสเตรเลีย สหรัฐฯ เกาหลีใต้ อินโดนีเซีย สหรัฐอาหรับเอมิเรตส์ ออสเตรีย อินเดีย ฮ่องกง มอลตา ฟิลิปปินส์ ยูเครน อิตาลี เป็นต้น</p>
<!-- /wp:paragraph -->

<!-- wp:paragraph -->
<p>สำหรับนักกีฬาทั้งประเภทชายเดี่ยวและหญิงเดี่ยว ที่สามารถคว้าแชมป์ไปครองได้ จะได้คะแนนสะสมอันดับเยาวชนโลก คนละ 60 คะแนน ส่วนนักกีฬาที่ได้รองแชมป์ทั้งชายเดี่ยวและหญิงเดี่ยว จะได้รับคนละ 36 คะแนน</p>
<!-- /wp:paragraph -->

<!-- wp:paragraph -->
<p>ทั้งนี้ การเป็นเจ้าภาพจัดการแข่งขันดังกล่าว นอกจากเปิดโอกาสให้นักเทนนิสไทยได้สิทธิ์เข้าร่วมการแข่งขันด้วยอันดับเยาวชนโลกที่มีอยู่ โดยไม่ต้องเสียค่าใช้จ่ายจำนวนมากเหมือนกับการเดินทางไปแข่งขันที่ต่างประเทศแล้ว ขณะเดียวกัน ยังเปิดโอกาสให้นักเทนนิสไทยที่อันดับเยาวชนโลกยังไม่ถึงเกณฑ์ได้สิทธิ์เข้าร่วมด้วย จากการมอบไวลด์การ์ดหรือสิทธิพิเศษในการเข้าร่วมการแข่งขันจากผู้จัด ซึ่งจะได้สิทธิ์นี้จาก ไอทีเอฟ เพื่อพัฒนาศักยภาพของนักเทนนิสไทยต่อไป</p>
<!-- /wp:paragraph -->

<!-- wp:image {"id":57090,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/06/727491923_1449654440530867_8776400488192870708_n-1024x577.jpg" alt="" class="wp-image-57090"/></figure>
<!-- /wp:image -->