<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a50494"}}} -->
<p class="has-text-align-center has-vce-bg-color has-text-color has-background" style="background-color:#a50494;font-size:22px"><strong>เต็ง 1 ยังอยู่ "พัณณิน-แม็กซิมัส"<br>ทะลุตัดเชือกเทนนิส"ไทยแลนด์ฯ"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" สนาม 1 ประจำปี 2566 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 10 ก.พ. 2566 ในประเภทเดี่ยว เป็นการแข่งขันรอบก่อนรองชนะเลิศ หรือ 8 คนสุดท้าย
       ประเภทหญิงเดี่ยว "แน็ต" พัณณิน โควาพิทักษ์เทศ นักเทนนิสจากฉะเชิงเทรา วัย 20 ปี เต็ง 1 ของรายการ และมือ 5 ของไทย พบกับ "พราว" ชมภู่ทิพย์ จันดาเขต จากนนทบุรี วัย 27 ปี เต็ง 5 และมือ 11 ของไทย โดยทั้งคู่เป็นนักเทนนิสในโครงการเตรียมความพร้อมทีมชาติไทยชุดใหญ่ ประจำปี 2566 ผลปรากฏว่า สู้กันถึง 3 เซต และเป็น พัณณิน ที่ยังอยู่ในเส้นทางการแข่งขัน หลังเป็นฝ่ายเฉือนชนะ 2-1 เซต 6-3, 5-7 และ 6-3 พัณณิน ผ่านเข้ารอบรองชนะเลิศ ไปพบกับ "หมิว" สลักทิพย์ อุ่นเมือง เต็ง 7 จากนนทบุรี ที่หวดล้ม เต็ง 4 "มะนาว" ธมจันทร์ มอมขุนทด จากนครราชสีมา 2-0 เซต 7-5, 6-1
       ด้านชายเดี่ยว "แม็กซิ" แม็กซิมัส ภราพล โจนส์ นักเทนนิสหนุ่มเมืองหลวง กรุงเทพฯ ลูกครึ่งไทย-ออสเตรเลีย วัย 18 ปี เต็ง 1 และมือ 5 ของไทย พบกับ "วิน" ณัฐสิทธิ์ กุลสุวรรณ์ จากกาญจนบุรี วัย 22 ปี เต็ง 5 และมือ 16 ของไทย ผลปรากฏว่า เซตแรก แม็กซิมัส มีโอกาสนำ 5-2 แต่ปิดเกมไม่ได้ ยื้อกันไปถึงไทเบรกและเป็น ณัฐสิทธิ์ ที่แซงมาชนะ 7-6 ไทเบรก 9-7 เซตสอง แม็กซิมัส เล่นได้ดี เก็บชัยได้สำเร็จ 6-2 ส่งผลให้เสมอ 1-1 เซต และในเซตสาม หลังจากดวลกันได้ 2 เกม ณัฐสิทธิ์ ได้แจ้งขอถอนตัวออกจากการแข่งขัน เนื่องจากมีอาการตะคริว ส่งผลให้ แม็กซิมัส เป็นฝ่ายชนะไปด้วยสกอร์ 6-7 ไทเบรก 7-9, 6-2 และ 1-1Retd. ได้ผ่านเข้ารอบรองชนะเลิศ ไปพบกับ "ณัฐ" ปรัชญา อิสโร เต็ง 3 จากสงขลา ที่ชนะ ไมเคิล มัธยมจันทร์ ลูกครึ่งไทย-อเมริกัน เต็ง 8 จากกรุงเทพฯ 2-0 เซต 6-3, 6-4
       ในส่วนผลการแข่งขันคู่อื่น ๆ ชายเดี่ยว รอบก่อนรองชนะเลิศ พล วัฒนกูล (ปทุมธานี) ชนะ ณัฏฐญุตม์ นิธิธนนนต์ (อุดรธานี) 6-1, 7-6(2) ธนเพชร ฉันทะ (ประจวบคีรีขันธ์) ชนะ ธนกร ศรีรัตน์ (กทม.) 6-3, 6-2 ส่วนหญิงเดี่ยว รอบก่อนรองชนะเลิศ วรรษชล สวัสดี (พิษณุโลก) ชนะ มาหยา บุญญาอรุณเนตร (กทม.) 6-1, 6-0 พิมพ์มาดา ทองคำ (สุราษฎร์ธานี) ชนะ ญาตาวี ฉิมฉ่ำ (ศรีสะเกษ) 7-6(3), 6-4
       ชายคู่ รอบรองชนะเลิศ ฐานทัพ สุขสำราญ (ลพบุรี)-แม็กซิมัส ภราพล โจนส์ (กทม.) ชนะ ไมเคิล มัธยมจันทร์ (กทม.)-ธนเพชร ฉันทะ (ประจวบคีรีขันธ์) 6-0, 6-4 และหญิงคู่ รอบรองชนะเลิศ ภาวินี ร่วมรักษ์ (กทม.)-จุฬาลักษณ์ แซ่อึ้ง (ขอนแก่น) ชนะ กมรวรรณ ก้อนศิลา (นนทบุรี)-เวียร่า ดีเพิ่ม (ชลบุรี) 6-3, 6-3
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTIzOA==.html</code></pre>
<!-- /wp:code -->

<!-- wp:image {"id":35904,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/02/C5E1942C-118E-43BC-AED0-B550E822C1F9-1024x683.jpeg" alt="" class="wp-image-35904"/></figure>
<!-- /wp:image -->