<p style="text-align: center;"><span style="font-size: 14pt;"><strong>“พีระภัทร-ธนภัทร”เข้าชิงชายคู่ "พิมพ์รดา"ตัดเชือก"นาตาช่า" </strong></span></p>

การแข่งขันเทนนิสเยาวชนนานาชาติ สะสมคะแนนอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ รายการ "แอลทีเอที-ไอทีเอฟ จูเนียร์ เกรด 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 20 มิ.ย. ประเภทชายคู่ รอบรองชนะเลิศ พีระภัทร เด็ดทองหลาง และ ธนภัทร นิรันดร สองนักเทนนิสไทย คู่มือวาง 8 ช่วยกันหวดเอาชนะ นิชานต์ ดาบาส และ มัธวิน คามัธ คู่มือวาง 7 จากอินเดีย 2-0 เซต 6-3, 7-6(2) และได้เข้าไปชิงชนะเลิศกับ โคโคโระ อิโสะมุระ และ ไทโยะ ยามานากะ คู่มือวาง 1 จากญี่ปุ่น ที่ตัดเชือกชนะ เซบาสเตียน นอธฮาฟต์ จากฮ่องกง และ กริช ปาเทล จากอินเดีย 4-6, 6-0 และซูเปอร์ไทเบรก 10-4

ด้านหญิงเดี่ยว รอบก่อนรองชนะเลิศ พิมพ์รดา จัตวาพรวนิช นักเทนนิสไทย วัย 16 ปี มือวาง 2 และมือ 253 เยาวชนโลก ก็สามารถเอาชนะ เนเวน่า คาร์ตัน จากสหรัฐอเมริกา มือวาง 10 และมือ 475 เยาวชนโลก ได้ 2 เซตรวด 7-5, 6-2 ทำให้ พิมพ์รดา เข้ารอบรองชนะเลิศ ไปพบกับ นาตาช่า แสงพระจันทร์ นักเทนนิสเยาวชน วัย 17 ปี ลูกครึ่งไทย-ลาว สัญชาติไทย มือ 752 เยาวชนโลก ที่เข้ารอบด้วยการเอาชนะ อีลิส ซากิล เวนตูร่า มือวาง 6 จากนิวซีแลนด์ 2-0 เซต 7-5, 6-1

ขณะที่ผลการแข่งขันของนักเทนนิสไทยรายอื่น ชายเดี่ยว รอบก่อนรองชนะเลิศ อนพัช ทิมางกูร แพ้ เทพ จาเวีย มือวาง 2 จากอินเดีย 1-6, 2-1Ret. (เจ็บกล้ามเนื้อบริเวณสะโพก) ส่วนหญิงคู่ รอบรองชนะเลิศ ญาตาวี ฉิมฉ่ำ และ วริศรา ลี ปราชัยให้แก่ นง ซินยี่ และ จาง ซี่หยู จากจีน 3-6, 4-6

ศึกเทนนิส "แอลทีเอที-ไอทีเอฟ จูเนียร์ เกรด 4" ที่ศูนย์พัฒนากีฬาเทนนิสแห่งชาติ เมืองทองธานี ในวันที่ 21 มิ.ย. ประเภทเดี่ยว เป็นรอบรองชนะเลิศ เริ่มเวลา 09.00 น. จากนั้นจะเป็นการแข่งขันประเภทคู่ รอบชิงชนะเลิศ

สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>