<!-- wp:paragraph {"align":"center","style":{"typography":{"fontSize":20},"color":{"background":"#97b3bf"}}} -->
<p class="has-text-align-center has-background" style="background-color:#97b3bf;font-size:20px"><strong>"พรนภัส" แร็กเกตร้อนพลิกชนะรุ่นพี่ตีตั๋วหวดรอบรองฯ เทนนิสไทยแลนด์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2568 สนาม 3 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 25 เม.ย. 2568 เป็นการแข่งขันรอบก่อนรองชนะเลิศ คู่ที่น่าสนใจ ประเภทหญิงเดี่ยว "เฟิร์น" พรนภัส หงส์จำรัสศิลป์ ดาวรุ่งนครปฐม วัย 17 ปี มือ 26 ของไทย พลิกจากที่พ่ายเซตแรกกลับมาเอาชนะ "ออม" วรรษชล สวัสดี นักหวดพิษณุโลก วัย 25 ปี มือ 20 ของไทย ซึ่งเคยได้รองแชมป์ศึกไทยแลนด์ฯ เมื่อปีที่แล้ว ทำให้ พรนภัส ชนะ 2-1 เซต 2-6, 6-3 และ 6-0</p>
<!-- /wp:paragraph -->

<!-- wp:paragraph -->
<p>"เฟิร์น" พรนภัส ฉลุยสู่รอบรองชนะเลิศ ซึ่งเป็นครั้งแรกของเจ้าตัว ไปพบกับ "ออมสิน" อัญชิสา ฉันทะ สาวประจวบคีรีขันธ์ มือวางอันดับ 3 ของรายการ ที่เคยคว้าเหรียญเงินหญิงเดี่ยวกีฬาซีเกมส์ ครั้งที่ 31 และในรายการนี้ เข้ารอบด้วยการเอาชนะ ณิชาต์ เลิศพิทักษ์สินชัย จาก กทม. 2-0 เซต 6-2, 7-5 อีกคู่ที่น่าสนใจ "พลอย" ธนัชพร ยังโหมด จากชลบุรี มือวางอันดับ 4 และมือ 12 ของไทย ต้องออกแรงหวดถึง 3 เซต ในการแข่งขันกับ "น้ำหอม" โยษิตา ศรีพร จากสุราษฎร์ธานี มือวางอันดับ 7 และมือ 16 ของไทย ก่อนที่ ธนัชพร จะเป็นฝ่ายเฉือนชนะ 2-1 เซต ด้วยสกอร์ 3-6, 6-0 และ 6-0 ธนัชพร ทะสู่รอบรองชนะเลิศ ซึ่งจะตัดเชือกกับ "อีฟ" พัชรินทร์ ชีพชาญเดช สาวขอนแก่น มือวางอันดับ 1 และมือ 4 ของไทย ที่ในรอบก่อนรองฯ เอาชนะ รดา มานะทวีวัฒน์ จาก กทม. ด้วยสกอร์ 6-2 ทั้งสองเซต</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ จิรัฏฐ์ นวสิริสมบูรณ์ (กทม.) ชนะ นพดล น้อยกอ (พิจิตร) 6-5 Ret. (เวียนศีรษะ) กฤติน โกยกุล (พังงา) ชนะ ธีรภัทร ขันติวีรวัฒน์ (ขอนแก่น) 4-6, 6-3 และ 6-4 ฐานทัพ สุขสำราญ (ลพบุรี) ชนะ อกนิษฐ์ พุ่มจิตร (เพชรบุรี) 7-5, 6-7(6) และ 3-3 Ret. (หายใจไม่ทัน) ชญานนท์ แก้วสุทอ (สระบุรี) ชนะ วรเมธ บุญพึ่ง (สุรินทร์) 6-2, 6-4 หญิงคู่ รอบรองชนะเลิศ พิมพ์มาดา ลิม (กทม.) /พิมพ์ลภัส ลิม (กทม.) ชนะ พลอยทิพย์ ธนศิรินวกุล (กทม.) /โชติรินทร์ แก้วก่า (ชลบุรี) 3-6, 6-0 และซูเปอร์ไทเบรก 10-4 อารีพร วณิชยาพณิชย์ (กทม.) /ธนัชพร ยังโหมด (ชลบุรี) ชนะ พิมพ์มาดา ทองคำ (สุราษฎร์ธานี) /คาโรลินา คอสติวโควา (กทม.) 6-0, 7-6(5) ชายคู่ รอบรองชนะเลิศ กฤติน โกยกุล (พังงา) /จิรัฏฐ์ นวสิริสมบูรณ์ (กทม.) ชนะ ณัฏฐญุตม์ นิธิธนนนต์ (อุดรธานี) /พัชรพล กาวิน (ปทุมธานี) 7-6(3), 6-7(7) และซูเปอร์ไทเบรก 10-2 สิรวิชญ์ สุดเนตร (อำนาจเจริญ) /วรัตถ์ ณ นคร (กทม.) ชนะ ชนาธร กางทอง (สกลนคร) /ทรงฤทธิ์เดวิด จั่นบุบผา (กทม.) 6-1, 6-0 </p>
<!-- /wp:paragraph -->

<!-- wp:paragraph -->
<p>ขณะที่ผลการแข่งขันคู่อื่น ๆ มีดังนี้ <a rel="noreferrer noopener" href="https://www.tour.ltat.org/tournaments-factsheet-acceptance-MTY3OQ==.html?fbclid=IwZXh0bgNhZW0CMTAAYnJpZBExZVJPODlDSDFPOTNpTVJoMwEet7EuVilpOB0gpMdAON-X8PCL2-44sYN7BX6Hm0SxaGIWcRxYSELFmmezDYs_aem_0ZQKcijz1TQVII_PKOCYQg" target="_blank">https://www.tour.ltat.org/tournaments-factsheet...</a></p>
<!-- /wp:paragraph -->

<!-- wp:image {"id":49115,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/494013951_1109227334573581_417236848609758793_n-1024x683.jpg" alt="" class="wp-image-49115"/></figure>
<!-- /wp:image -->