<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"แม็กซิมัส" พ่ายเก๋าหนุ่มไต้หวัน<br>จอดป้าย "ไทยแลนด์ เทนนิส ทัวร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพชาย เอทีพี ชาลเลนเจอร์ ทัวร์ สัปดาห์ที่ 3 รายการ "ไทยแลนด์ เทนนิส ทัวร์" ชาลเลนเจอร์ 75 ชิงเงินรางวัลรวม 82,000 ดอลลาร์สหรัฐ หรือประมาณ 2,870,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 15 ม.ค. 2567 เป็นการแข่งขันรอบเมนดรอว์วันแรก
  ประเภทชายเดี่ยว รอบแรก "แม็กซ์" แม็กซิมัส ภราพล โจนส์ นักเทนนิสหนุ่มจากไทย วัย 19 ปี ลูกครึ่งไทย-ออสเตรเลีย มืออันดับ 587 ของโลก ได้ไวลด์การ์ดหรือสิทธิพิเศษเข้าร่วมการแข่งขัน พบกับ เจสัน จุง นักหวดจอมเก๋าจากไต้หวัน วัย 34 ปี มืออันดับ 260 ของโลก ที่เคยได้แชมป์รายการชาลเลนเจอร์มาแล้ว 4 ครั้ง ผลการแข่งขัน ปรากฏว่า แม็กซิมัส ไม่สามารถผ่านความแข็งแกร่งและประสบการณ์ของ เจสัน จุง ไปได้ ทำให้ปราชัย 0-2 เซต 2-6 และ 1-6 ตกรอบแรก รับเงินรางวัลปลอบใจ 800 ดอลลาร์สหรัฐ หรือประมาณ 27,664 บาท ในขณะที่ เจสัน จุง ผ่านเข้ารอบสอง ไปรอพบผู้ชนะระหว่าง อาซิซ ดูกาซ จากตูนิเซีย กับ วิทาลีย์ ซาชโก้ จากยูเครน
  ด้านการแข่งขันประเภทชายเดี่ยว รอบคัดเลือกรอบสุดท้าย คู่ที่น่าสนใจ เป็นการพบกันระหว่าง ฮง ซองชาน นักหวดหนุ่มเกาหลีใต้ วัย 26 ปี มือ 247 โลก พบกับ ซัลวาตอเร่ คารูโซ่ นักเทนนิสจากอิตาลี วัย 31 ปี อดีตมือ 76 โลก และปัจจุบันอยู่ที่อันดับ 289 โลก ผลการแข่งขัน ปรากฏว่า ดวลกันถึง 3 เซต ในเวลา 2 ชั่วโมง 25 นาที และเป็น หนุ่มแดนโสมขาว ที่เป็นฝ่ายเฉือนชนะ 2-1 เซต 6-2, 6-7 ไทเบรก 3-7 และ 6-2 ได้ผ่านเข้ารอบเมนดรอว์ต่อไป
  ขณะที่ผลการแข่งขันคู่อื่น ๆ ประเภทชายเดี่ยว รอบคัดเลือกรอบสุดท้าย โจวานนี่ โฟนิโอ (อิตาลี) ชนะ ลูก้าส์ ปูลแล็ง (ฝรั่งเศส) 4-6, 7-6(5) และ 6-2 เทนนิส แซนด์เกรน (สหรัฐฯ) ชนะ เฮนรี่ สไควร์ (เยอรมนี) 7-6(2), 7-6(1) อาร์เธอร์ เวเบอร์ (ฝรั่งเศส) ชนะ เยฟเกนี่ ดอนสคอย 7-5, 6-0 อาคิระ ซานติลลัน (ออสเตรเลีย) ชนะ  เบอร์นาร์ด โทมิก (ออสเตรเลีย) 6-3, 7-6(4) ไป๋ หยาน (จีน) ชนะ นิโคลัส โมเรโน่ เด อัลโบรัน (สหรัฐฯ) 7-6(4), 2-6 และ 6-2</code></pre>
<!-- /wp:code -->

<!-- wp:wpforms/form-selector /-->

<!-- wp:image {"id":41130,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_1479-1024x683.jpeg" alt="" class="wp-image-41130"/></figure>
<!-- /wp:image -->