<p style="text-align: center;"><strong><span style="font-size: 14pt;">นักหวดหญิงไทยตีตั๋วเข้ารอบ"พีทีที-ไอทีเอฟ จูเนียร์ เกรด 4"</span></strong></p>

การแข่งขันเทนนิสเยาวชนนานาชาติ สะสมคะแนนอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ รายการ "พีทีที-ไอทีเอฟ จูเนียร์ เกรด 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 26 มิ.ย. ประเภทหญิงเดี่ยว รอบสาม "แอนนา" ศุภาพิชญ์ เกือรัมย์ นักเทนนิสไทย วัย 17 ปี มือวางอันดับ 2 ของรายการ และมือ 183 เยาวชนโลก ออกแรงเล่นถึง 3 เซต ก่อนจะเฉือนเอาชนะ โทโมโกะ คาโตะ จากญี่ปุ่น มือ 757 เยาวชนโลก 2-1 เซต 6-1, 4-6 แ<span class="text_exposed_show">ละ 6-2 ศุภาพิชญ์ ผ่านเข้ารอบก่อนรองชนะเลิศหรือรอบ 8 คนสุดท้าย พบกับ อีลิส ซากิล เวนตูร่า มือวาง 7 จากนิวซีแลนด์ ที่ชนะ มาเรเธา เบอร์เกอร์ มือวาง 9 จากแอฟริกาใต้ 2-0 เซต 6-1, 6-0</span>
<div class="text_exposed_show">

ด้าน "แพตตี้" พิมพ์รดา จัตวาพรวนิช นักหวดหญิงไทย วัย 16 ปี มือวาง 3 และมือ 260 เยาวชนโลก เดินหน้าคว้าชัยต่อเนื่องได้เช่นกัน หลังหวดเอาชนะ เจด อ็อตเวย์ นักหวดจากนิวซีแลนด์ มือวาง 15 และมือ 560 เยาวชนโลก ได้ 2-0 เซต 7-5, 6-4 พิมพ์รดา ผ่านเข้ารอบก่อนรองชนะเลิศ พบกับ เนเวน่า คาร์ตัน จากสหรัฐอเมริกา มือวาง 11 และมือ 441 เยาวชนโลก ที่เข้ารอบด้วยการเอาชนะ นาตาช่า แสงพระจันทร์ นักเทนนิสลูกครึ่งไทย-ลาว สัญชาติไทย มือ 561 เยาวชนโลก ด้วยสกอร์ 7-6(6), 4-1Ret. นาตาช่า ขอยอมแพ้เนื่องจากมีอาการตะคริวที่ขาขวา

ผลการแข่งขันของนักเทนนิสเยาวชนไทยรายอื่น หญิงเดี่ยว รอบสาม ลัลนา ธาราฤดี (มือวาง4) ชนะ ตัง อี้หมิง (จีน) 6-2, 6-2, สลักทิพย์ อุ่นเมือง ชนะ นานาริ คัทซึมิ (มือวาง10-ญี่ปุ่น) 6-3, 6-3, วิจิตราภรณ์ วิมุกตานนท์ แพ้ ซาบริน่า คาลันดารอฟ (มือวาง12-อิสราเอล) 1-6, 2-6

ขณะที่ ชายเดี่ยว รอบสาม กันตินันท์ สูตินันท์โอภาส แพ้ เซบาสเตียน นอธฮาฟต์ (มือวาง8-ฮ่องกง) 3-6, 4-6, ธนภัทร นิรันดร แพ้ ไทโยะ ยามานากะ (มือวาง1-ญี่ปุ่น) 1-6, 4-6, ภาธร หาญชัยกุล แพ้ อาเจย์ มาลิก (มือวาง10-อินเดีย) 6-4, 2-6 และ 3-6, ภวินทร์ จิรภูมิเดช แพ้ ไดสึเกะ อินากาวะ (มือวาง11-ญี่ปุ่น) 4-6, 6-7(8-10), ปรัชญา ใบบ้ง (มือวาง13) แพ้ เทพ จาเวีย (มือวาง2-อินเดีย) 6-2, 1-6 และ 1-6

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>