<!-- wp:paragraph {"align":"center","style":{"typography":{"fontSize":20},"color":{"background":"#bccad0"}}} -->
<p class="has-text-align-center has-background" style="background-color:#bccad0;font-size:20px"><strong>"พัณณิน" ควงสาวญี่ปุ่นซิวรองแชมป์เอสเอทีธนเพชร-ยุทธนา พระรองชายคู่หวดไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ W35 รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (3) ชิงเงินรางวัลรวม 30,000 ดอลลาร์สหรัฐ หรือประมาณ 1,029,000 บาท และ M15 รายการ ไอทีเอฟ เมนส์ เวิลด์ เทนนิส ทัวร์ (1) ชิงเงินรางวัลรวม 15,000 ดอลลาร์สหรัฐ หรือประมาณ 514,500 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 15 มี.ค. 2568 เข้าโค้งสุดท้ายของการแข่่งขัน ประเภทหญิงคู่ รอบชิงชนะเลิศ "แนต" พัณณิน โควาพิทักษ์เทศ นักเทนนิสไทย และ ยูกิ นาอิโตะ นักเทนนิสญี่ปุ่น คู่มือวางอันดับ 2 ของรายการ ช่วยกันหวดสู้กับ ชริวาลี ราชมิกา ภมิดิปาตี และ ไวเดฮี ชอว์ธารี คู่มือวางอันดับ 3 จากอินเดีย แต่ก็ไม่สามารถเอาชนะฟอร์มการเล่นที่เข้าขาของคู่อินเดียได้ ทำให้คู่ของ พัณณิน ปราชัยไปในที่สุด 0-2 เซต 4-6 และ 3-6</p>
<!-- /wp:paragraph -->

<!-- wp:paragraph -->
<p>คู่สาวอินเดียได้ครองแชมป์หญิงคู่ ได้รับเงินรางวัลไปแบ่งกัน จำนวน 1,762 ดอลลาร์สหรัฐ หรือประมาณ 60,436 บาท พร้อมคะแนนสะสมอันดับโลก 35 คะแนน ส่วนคู่ของ พัณณิน รองแชมป์หญิงคู่ ได้รับเงินไปแบ่งกัน จำนวน 895 ดอลลาร์สหรัฐ หรือประมาณ 30,698 บาท และ 23 คะแนน ประเภทชายคู่ "โอเว่น" ธนเพชร ฉันทะ และ "สอง" ยุทธนา เจริญผล สองหนุ่มไทย หวดรอบชิงชนะเลิศ กับ เอ็ม ริฟกี ฟิตรีอาดี และ คริสโตเฟอร์ รุงกัต จากอินโดนีเซีย และผลการแข่งขัน ปรากฏว่า คู่หนุ่มไทยสุดต้าน เป็นฝ่ายปราชัย 0-2 เซต 2-6 และ 4-6 ธนเพชร และ ยุทธนา ได้รองแชมป์ รับเงินรางวัลปลอบใจร่วมกัน จำนวน 540 ดอลลาร์สหรัฐ หรือประมาณ 18,522 บาท และคะแนน 8 แต้ม ส่วนคู่อินโดนีเซียได้ครองแชมป์ พร้อมเงินรางวัลไปแบ่งกัน จำนวน 930 ดอลลาร์สหรัฐ หรือประมาณ 31,899 บาท และคะแนน 15 แต้ม</p>
<!-- /wp:paragraph -->

<!-- wp:paragraph -->
<p>หลังการแข่งขันได้มีพิธีมอบรางวัล โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายเยาวชน ให้เกียรติเป็นประธานมอบรางวัลแก่นักกีฬา โดยมี นายอมร ดวงปิ่นคำ ผู้ตัดสินชี้ขาด สหพันธ์เทนนิสนานาชาติ (ไอทีเอฟ) ร่วมด้วย ขณะที่ประเภทหญิงเดี่ยว เป็นการแข่งขันรอบรองชนะเลิศ ลี อึนเฮ นักเทนนิสเกาหลีใต้ มือ 419 ของโลก ซึ่งเป็นมือวางอันดับ 6 ของรายการ เฉือนชนะ แอนโทเนีย ชมิดท์ จากเยอรมนี มือ 487 ของโลก 2-1 เซต 0-6, 6-3 และ 6-2 ลี อึนเฮ ผ่านเข้าไปชิงชนะเลิศกับนักเทนนิสร่วมชาติ แบ็ค ดายอน มือ 323 ของโลก และมือวางอันดับ 3 ของรายการ ที่ตัดเชือกชนะ โพลิน่า อิอาตเชนโก มือ 433 ของโลก 2-0 เซต 7-5, 6-2</p>
<!-- /wp:paragraph -->

<!-- wp:paragraph -->
<p>ส่วนประเภทชายเดี่ยว รอบรองชนะเลิศ อเล็กซ์ คนัฟฟ์ จากลักเซมเบิร์ก มือ 720 ของโลก ชนะ จอร์จิโอ ทาแบคโก จากอิตาลี มือ 941 ของโลก 2-0 เซต 6-1, 6-4 อเล็กซ์ คนัฟฟ์ ผ่านเข้ารอบชิงชนะเลิศ ไปพบกับ ปีเตอร์ บาร์ บีริยูคอฟ มือ 360 ของโลก และมือวางอันดับ 1 ของรายการ ที่ตัดเชือกชนะ โทโมฮิโระ มาซาบายาชิ จากญี่ปุ่น มือ 756 ของโลก 2-0 เซต 6-3, 7-6(4)</p>
<!-- /wp:paragraph -->

<!-- wp:image {"id":48295,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/484165218_1075673204595661_6291489422683086465_n-1024x683.jpg" alt="" class="wp-image-48295"/></figure>
<!-- /wp:image -->