<!-- wp:paragraph {"align":"center","style":{"typography":{"fontSize":20},"color":{"background":"#d8e5ea"}}} -->
<p class="has-text-align-center has-background" style="background-color:#d8e5ea;font-size:20px"><strong>หนุ่มลูกครึ่งมาแรง! ควง"ศิวณัฎฐ์"ผงาดแชมป์คู่เข้าชิงชายเดี่ยว-ลุ้น"อีฟ"ทำสถิติหวดจี เอช แบงก์ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ รายการ G H BANK ITF World Tennis Tour 2025 (1) ซึ่งแบ่งเป็นรายการหญิง ดับเบิลยู 15 และชาย เอ็ม 15 ชิงเงินรางวัลรวม รายการละ 15,000 ดอลลาร์สหรัฐ คิดเป็นเงินไทย รวม 2 รายการ อยู่ที่ประมาณ 1,017,300 บาท ที่ ม.เกษตรศาสตร์ วิทยาเขตกำแพงแสน จ.นครปฐม เมื่อวันที่ 23 ส.ค. 2568 เข้าโค้งสุดท้ายของสัปดาห์แรก "อีฟ" พัชรินทร์ ชีพชาญเดช นักหวดสาวไทย มือวางอันดับ 3 ของรายการ ก้าวสู่เส้นทางรอบชิงชนะเลิศ ประเภทหญิงเดี่ยว ได้สำเร็จ หลังจากใช้ความแข็งแกร่งปราบ เทียน ฟางหราน มือวางอันดับ 8 จากจีน ได้ 2 เซตรวด 6-1 และ 6-3 พัชรินทร์ จะลุ้นแชมป์ที่ 3 ของปีนี้ ในรอบชิงชนะเลิศกับ มิซากิ มัตสึดะ มือวางอันดับ 4 จากญี่ปุ่น ที่่ตัดเชือกชนะ "ออมสิน" อัญชิสา ฉันทะ 2-1 เซต 2-6, 7-5 และ 6-2 ด้านศึกชายเดี่ยว รอบรองชนะเลิศ นักเทนนิสจากไทยพบกันเอง มาร์คุส มาลาซแชค-วูยือ หนุ่มลูกครึ่งไทย-เยอรมัน ที่กองเชียร์เรียกว่า "มังคุด" พบกับ "แซค" ฐานทัพ สุขสำราญ และผลการแข่งขันเป็น มาร์คุส ที่ใช้การหวดที่ดุดัน เก็บชัยชนะไปด้วยสกอร์ 6-3 ทั้งสองเซต ในเวลา 1 ชั่วโมง 20 นาที สำหรับแมทช์นี้ มาร์คุส เสิร์ฟเอซ 7 ครั้ง ส่วน ฐานทัพ เสิร์ฟเอซ 5 ครั้ง มาร์คุส จะลุ้นแชมป์ไอทีเอฟอาชีพรายการแรกของตัวเอง ในรอบชิงชนะเลิศที่ ม.เกษตรศาสตร์ วิทยาเขตกำแพงแสน กับ สิทธารถ ราวัต มือวาง 6 จากอินเดีย ที่ตัดเชือกชนะ ไอแซค เบครอฟต์ จากนิวซีแลนด์ 2-1 เซต 6-4, 4-6 และ 6-2</p>
<!-- /wp:paragraph -->

<!-- wp:paragraph -->
<p>จากนั้นเป็นรอบชิงชนะเลิศ ประเภทชายคู่ คู่นักหวดไทย ศิวณัฎฐ์ อุ้ยตยะกุล ผนึกกำลังกับ มาร์คุส มาลาซแชค-วูยือ ช่วยกันเอาชนะ มูฮัมหมัด ริฟกี ฟิเตรียดี้ จากอินโดนีเซีย กับ อี จุนฮยอน จากเกาหลีใต้ 2-0 เซต 6-4, 6-2 ศิวณัฎฐ์ กับ มาร์คุส ได้แชมป์ รับเงินรางวัลร่วมกัน 930 ดอลลาร์สหรัฐ หรือประมาณ 31,536 บาท และคะแนนสะสมอันดับโลก คนละ 15 คะแนน โดยนับเป็นถ้วยแชมป์คู่ใบแรกของมาร์คุส และเป็นแชมป์คู่ที่ 2 ของศิวณัฎฐ์ ขณะที่คู่อินโดฯ กับเกาหลีใต้ รองแชมป์ รับเงินรางวัลร่วมกัน 540 ดอลลาร์สหรัฐ หรือประมาณ 18,311 บาท และคนละ 8 คะแนน ส่วนหญิงคู่ รอบชิงชนะเลิศ "ออมสิน" อัญชิสา ฉันทะ กับ "อีฟ" พัชรินทร์ ชีพชาญเดช คู่มือวาง 4 สุดต้านฟอร์มการเล่นที่เข้าขาของคู่มือวาง 2 คิม นา ริ จากเกาหลีใต้ กับ เย่ ชิว ยู่ จากจีน ก่อนพ่ายไป 3-6, 0-6 ได้รองแชมป์ รับเงิน 515 ดอลลาร์สหรัฐ หรือประมาณ 17,463 บาท และคนละ 10 คะแนน ขณะที่ คิม นา ริ กับ เย่ ชิว ยู่ ได้แชมป์ รับเงินรางวัลร่วมกัน 955 ดอลลาร์สหรัฐ หรือประมาณ 32,384 บาท และคนละ 15 คะแนน ทั้งนี้ หลังจบการแข่งขันได้มีพิธีมอบรางวัลเพื่อเป็นเกียรติแก่นักกีฬา โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน ให้เกียรติเป็นประธาน และมี นายอมร ดวงปิ่นคำ ผู้ตัดสินชี้ขาดระดับนานาชาติ ระดับเหรียญเงิน ของสหพันธ์เทนนิสนานาชาติ (ไอทีเอฟ) ร่วมด้วย</p>
<!-- /wp:paragraph -->

<!-- wp:image {"id":51517,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/535770325_1202707541892226_956941142155907807_n-1024x683.jpg" alt="" class="wp-image-51517"/></figure>
<!-- /wp:image -->