<!-- wp:paragraph {"align":"center","style":{"typography":{"fontSize":20},"color":{"background":"#d0dfe5"}}} -->
<p class="has-text-align-center has-background" style="background-color:#d0dfe5;font-size:20px"><strong>เปิดฉาก ไอทีเอฟ เวิลด์ เทนนิส สัปดาห์ 3นานาชาติร่วมแข่งที่ ม.เกษตรฯ กำแพงแสนนักเทนนิสไทยคว้าชัยทะลุลุ้นตั๋วเมนดรอว์ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2025 ที่สนามเทนนิส ม.เกษตรศาสตร์ วิทยาเขตกำแพงแสน จ.นครปฐม เมื่อวันที่ 27 ก.ค. 2568 เข้าสู่การแข่งขันสัปดาห์ที่ 3 ซึ่งจัดโดย สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ และมหาวิทยาลัยเกษตรศาสตร์ วิทยาเขตกำแพงแสน ระหว่างวันที่ 27 ก.ค. - 3 ส.ค. 2568 สัปดาห์ที่ 3 จัดศึกเทนนิสอาชีพหญิงที่ใหญ่ขึ้นไปอีก W35 Nakhon Pathom ในชื่อรายการ ITF World Tennis Tour Presented by SAT (4) ชิงเงินรางวัลรวม 30,000 ดอลลาร์สหรัฐ หรือประมาณ 971,700 บาท และเทนนิสอาชีพชาย รายการ ITF Men's World Tennis Tour (6) ชิงเงินรางวัลรวม 15,000 ดอลลาร์สหรัฐ หรือประมาณ 485,850 บาท คู่ที่น่าสนใจ ประเภทหญิงเดี่ยว รอบคัดเลือก รอบแรก "บัว" กมลวรรณ ยอดเพ็ชร นักเทนนิสดาวรุ่งไทย ซึ่งเป็นมือวางอันดับ 13 ของรอบนี้ เอาชนะ คารา โคโฮเนน จากออสเตรเลีย ได้ 2-0 เซต 6-3 และ 7-5 กมลวรรณ ทะลุสู่รอบคัดเลือก รอบสุดท้าย ไปลุ้นตั๋วเมนดรอว์กับ ซาร่าห์ โรคุเซก มือวางอันดับ 8 จากออสเตรเลีย</p>
<!-- /wp:paragraph -->

<!-- wp:paragraph -->
<p>ทางด้านประเภทชายเดี่ยว รอบคัดเลือก รอบแรก มีนักเทนนิสไทยคว้าชัยได้หลายคน โดย ศิวณัฎฐ์ อุ้ยตยะกุล ดวลแร็กเกตกับ อภินัฟ ซันจีฟ ชานมูกัม มือวาง 3 จากอินเดีย ได้อย่างสนุก ซึ่งต้องตัดสินด้วยไทเบรกทั้งสองเซต ก่อนที่หนุ่มไทยจะเป็นฝ่ายชนะด้วยสกอร์ 7-6 ไทเบรก 7-3 และ 7-6 ไทเบรก 7-4 ศิวณัฎฐ์ ฉลุยสู่รอบคัดเลือก รอบสุดท้าย พบกับ เรียว มินากาตะ มือวางอันดับ 13 จากญี่ปุ่น ด้าน ปัญณ์ณวัชญ์ สุทธิสมบูรณ์ ซึ่งเป็นมือวางอันดับ 16 ของรอบนี้ ก็ประเดิมชัยด้วยการเอาชนะ ปรัตยาศ นักเทนนิสชาวอินเดีย ได้ 2 เซตรวด ด้วยสกอร์ 6-2 ทั้งสองเซต ปัญณ์ณวัชญ์ ผ่านเข้ารอบคัดเลือก รอบสุดท้าย พบกับ อาซาฮิ ฮาราซากิ มือวางอันดับ 4 จากญี่ปุ่น กฤติน โกยกุล มือวางอันดับ 7 ของรอบคัดเลือก คว้าชัยในประเภทชายเดี่ยว รอบคัดเลือก รอบแรก หลังจากเอาชนะ ภูมิพัฒน์ สุขโข จากไทยเช่นกัน 2-0 เซต 6-2 และ 6-4 กฤติน ผ่านเข้าไปลุ้นตั๋วเมนดรอว์กับ เคซี่ย์ แอมเบลอร์ มือวาง 14 จากออสเตรเลีย ขณะที่ ธนภัทร บุศราวงศ์ มือวางอันดับ 5 ชนะ แดนไทย ตาก้อง รุ่นน้องที่ได้ไวลด์การ์ด 2-0 เซต 6-1 และ 6-2 ธนภัทร จะเล่นรอบสุดท้ายกับ สุเรช กีรติวัสสัน มือวาง 9 จากอินเดีย</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทย มีดังนี้ หญิงเดี่่ยว รอบคัดเลือก รอบแรก ลัลดา กำหอม แพ้ เซระ นิชิโมโตะ (12-ญี่ปุ่น) 6-0, 1-6 และซูเปอร์ไทเบรก 7-10 โชติรินทร์ แก้วก่า แพ้ นัตสึมิ คาวากุจิ (1-ญี่ปุ่น) 3-6, 0-6 อมิตตาลัย ประสูตรนาวิน แพ้ คาโย นิชิมูระ (5-ญี่ปุ่น) 1-6, 3-6 กมรวรรณ ก้อนศิลา แพ้ ซาราห์ มิลเดรน (10-ออสเตรเลีย) 0-6, 0-6 พรนภัส หงส์จำรัสศิลป์ แพ้ ลาลลิยา คัลลูรี (16-อินเดีย) 4-6, 3-6 สลักทิพย์ อุ่นเมือง แพ้ ซาร่าห์ โรคุเซก (8-ออสเตรเลีย) 3-6, 3-6 ชายเดี่ยว รอบคัดเลือก รอบแรก สิทธวีร์ กุลพิศาลรัศม์ แพ้ พัก ยง จุน (1-เกาหลีใต้) 1-6, 1-6 นราธิป เรืองศรี แพ้ เรียว มินากาตะ (13-ญี่ปุ่น) 3-6, 0-6 ปุญชัช สุนทรปกาสิต แพ้ ริชาบห์เดฟ ราชเชการ์ รามัน (10-อินเดีย) 6-7(4-7), 1-6 เตชธรรม ศรีเสน แพ้ ยูเฮ โคโนะ (6-ญี่ปุ่น) 3-6, 1-6 ลีตัน ริชาร์ดส์ ชนะผ่าน คุณานันท์ พันธราธร, ทัดพงษ์ กมลปัญญากร แพ้ สุเรช กีรติวัสสัน (9-อินเดีย) 2-6, 1-6 คมธัช กิตตโชค แพ้ เคซี่ย์ แอมเบลอร์ (14-ออสเตรเลีย) 7-5, 1-6 และซูเปอร์ไทเบรก 2-10</p>
<!-- /wp:paragraph -->

<!-- wp:image {"id":51005,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/524236431_1180502830779364_4533158439871579628_n-1024x683.jpg" alt="" class="wp-image-51005"/></figure>
<!-- /wp:image -->