<!-- wp:paragraph {"align":"center","style":{"typography":{"fontSize":20},"color":{"background":"#bcd9e5"}}} -->
<p class="has-text-align-center has-background" style="background-color:#bcd9e5;font-size:20px"><strong>"ธนเพชร" ผงาดคว้าแชมป์ไอทีเอฟสาวญี่ปุ่นครองฝ่ายหญิงที่วลัยลักษณ์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 6 เทนนิสชาย M15 รายการ ITF WORLD TOUR (M6) และเทนนิสหญิง W15 รายการ ITF WORLD TOUR (W4) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 531,000 บาท รวม 2 รายการอยู่ที่ 1,062,000 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 21 ก.ค. 2567 เป็นวันสุดท้าย โดย รศ.ดร.วาริท​ เจาะจิตต์ รองอธิการบดี มหาวิทยาลัยวลัยลักษณ์ ให้เกียรติเป็นประธานมอบรางวัล และมี ผศ.ดร.มาริสา ภูมิภาค ณ หนองคาย รักษาการแทนผู้อำนวยการศูนย์ส่งเสริมวัฒนธรรมและการกีฬา ร่วมในพิธีด้วย</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบชิงชนะเลิศ นักเทนนิสไทยโคจรมาพบกันเอง "โอเว่น" ธนเพชร ฉันทะ อายุ 24 ปี ดีกรีทีมชาติไทยชุดคว้าแชมป์เทนนิส "2024 เดวิสคัพ" โซนเอเชีย/โอเชียเนีย กลุ่ม 3 ปัจจุบันเป็นมือ 850 ของโลก และมือวางอันดับ 6 ของรายการ พบกับ "เมฆ" จิรัฏฐ์ นวสิริสมบูรณ์ อายุ 27 ปี อดีตทีมชาติไทย ที่เคยมีอันดับโลกอยู่ที่ 816 ของโลก เมื่อปี ค.ศ.2016 ก่อนจะหยุดแข่งขันไปช่วงเวลาหนึ่ง หลังจากใช้เวลาดวลแร็กเกตกันไป 1 ชั่วโมง 13 นาที เป็น ธนเพชร ที่คว้าชัยได้สำเร็จ 2-0 เซต ด้วยสกอร์ 6-0 และ 7-5 ได้ครองแชมป์ประเภทชายเดี่ยว ซึ่งนับเป็นแชมป์ไอทีเอฟอาชีพรายการแรก นอกจากนี้ยังได้รับเงินรางวัล จำนวน 2,160 ดอลลาร์สหรัฐ หรือประมาณ 76,464 บาท พร้อมคะแนนสะสมอันดับโลก 15 แต้ม ส่วน จิรัฏฐ์ ได้รองแชมป์ รับเงินรางวัล จำนวน 1,272 ดอลลาร์สหรัฐ หรือประมาณ 45,028 บาท และคะแนน 8 แต้ม</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบชิงชนะเลิศ นักเทนนิสสาวญี่ปุ่นพบกันเอง ฮิคารุ ซาโตะ อายุ 25 ปี มือวางอันดับ 1 ของรายการ และมือ 483 ของโลก พบกับ อายูมิ โคชิอิชิ อายุ 23 ปี มือวางอันดับ 3 และมือ 620 ของโลก ผลการแข่งขัน ปรากฏว่า เป็น ฮิคารุ ที่เล่นได้ดี เอาชนะได้ตามคาด ด้วยสกอร์ 6-4 ทั้งสองเซต ในเวลา 1 ชั่วโมง 43 นาที คว้าแชมป์หญิงเดี่ยวไปครอง ซึ่งนับเป็นแชมป์ไอทีเอฟอาชีพรายการแรก ฮิคารุ ได้รับเงินรางวัล จำนวน 2,352 ดอลลาร์สหรัฐ หรือประมาณ 83,260 บาท และคะแนนสะสมอันดับโลก 15 แต้ม ส่วน อายูมิ รองแชมป์ ได้รับเงินรางวัล จำนวน 1,470 ดอลลาร์สหรัฐ หรือประมาณ 52,038 บาท และคะแนน 10 แต้ม</p>
<!-- /wp:paragraph -->

<!-- wp:image {"id":44397,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/452105011_901685555327761_6336341368977651377_n-1024x683.jpg" alt="" class="wp-image-44397"/></figure>
<!-- /wp:image -->