<p style="text-align: center;"><span style="font-size: 14pt;"><strong>"เพียงธาร"พลิกร่วงเทนนิสแคล-คอมพ์ฯ</strong></span>
<span style="font-size: 14pt;"><strong>"ณัฐนิดา-ณิชาต์"ชวดเข้าชิงฯหญิงคู่</strong></span></p>
การแข่งขันเทนนิสอาชีพหญิง ไอทีเอฟ วีเมนส์ เซอร์กิต รายการ แคล-คอมพ์ แอนด์ เอ็กซ์วายซี ปริ้นติ้ง ไอทีเอฟ โปร เซอร์กิต ซีรีส์ 2018 (25K #W2) ชิงเงินรางวัลรวม 25,000 ดอลลาร์สหรัฐ หรือประมาณ 800,000 บาท ที่สนามเทนนิส ทรู อารีน่า หัวหิน จ.ประจวบคีรีขันธ์ เมื่อวันที่ 7 มิ.ย.2561 ในประเภทหญิงคู่เป็นการแข่งขันรอบรองชนะเลิศ ซึ่งคู่นักหวดสาวไทย "จูน" ณัฐนิดา หลวงแนม กับ "อีฟ" ณิชาต์ เลิศพิทักษ์สินชัย คู่มือวาง 4 ของรายการ ลงตัดเชือกกับ มานะ อายูคาวะ จากญี่ปุ่น กับ นีน่า สเต็ดเลอร์ จากสวิตเซอร์แลนด์ ปรากฎว่า คู่สาวไทยพลาดท่าปราชัย 0-2 เซตด้วยสกอร์ 5-7 และ 6-7(4) ทำให้ชวดโอกาสเข้าชิงชนะเลิศไปอย่างน่าเสียดาย

ส่วน มานะ อายูคาวะ จากญี่ปุ่นกับ นีน่า สเต็ดเลอร์ จากสวิตเซอร์แลนด์ ควงคู่กันผ่านเข้าสู่รอบชิงชนะเลิศ โดยจะไปเจอกับคู่มือวาง 1 ของรายการ วิคตอเรีย โรดริเกซ จากเม็กซิโก กับ อีริน รูทลิฟฟ์ จากนิวซีแลนด์ ที่ตัดเชือกชนะ อเล็กซานดร้า โบโซวิช จากออสเตรเลีย กับ อิริน่า เฟเตซัว จากโรมาเนีย 6-4 และ 6-4

ด้านประเภทหญิงเดี่ยว รอบก่อนรองชนะเลิศ(8คนสุดท้าย) "เอิร์ธ" เพียงธาร ผลิพืช นักหวดไทยวัย 25 ปี มือ 256 ของโลก มือวาง 3 ของรายการ ลงดวลแร็กเกตกับ จูเลีย กลุชโก้ นักหวดอิสราเอล มือวาง 7 ของรายการ มือ 305 ของโลก ซึ่งเซตแรกเกมสูสีจนต้องมีการดวลไทเบรกตัดสินและเป็น จูเลีย กลุชโก้ ที่สามารถคว้าชัย 7-6 ไทเบรก 7-4 เซตสองเปอร์เซ็นต์เสิร์ฟแรกของ เพียงธาร ดีขึ้นแต่ก็ยังไม่ดุดันพอที่จะกดดันคู่ต่อสู้ได้ทำให้ถูกเบรกเสิร์ฟส่งผลให้แพ้ไป 3-6 แมทช์นี้ เพียงธาร จึงเป็นฝ่ายปราชัย 0-2 เซตด้วยสกอร์ 6-7(4) และ 3-6 หลังหวดนาน 1 ชั่วโมง 48 นาที

จูเลีย กลุชโก้ นักหวดอิสราเอล ผ่านเข้าสู่รอบรองชนะเลิศไปพบกับ ซูซาน่า ซโลโคว่า นักเทนนิสวัย 28 ปีจากสโลวาเกีย มือ 723 ของโลก ที่มาจากรอบคัดเลือก และในรอบ 8 คนสุดท้ายสามารถเอาชนะ แจคเกอลีน คาโก้ สาวอเมริกันมือ 276 ของโลก มือวาง 6 ของรายการ 3-6, 7-6(1) และ 6-2

ขณะที่ผลคู่อื่นๆมีดังนี้ หญิงเดี่ยว รอบก่อนรองชนะเลิศ วิคตอเรีย โรดริเกซ (เม็กซิโก) ชนะ หม่า ชู ยื่อ(จีน) 6-1, 6-4, คาร์มาน คาอูร์ ธันดี้ (อินเดีย) ชนะ ริสะ โอซากิ(ญี่ปุ่น) 3-6, 6-2, 6-4

<img class="alignnone size-medium wp-image-9923" src="https://www.bucket.cloudaccess9.com/ltatorg/2018/06/5B8B6EF6-B3B5-47C6-8FDF-164B6B3B2603-300x200.jpeg" alt="" width="300" height="200" />

<img class="alignnone size-medium wp-image-9924" src="https://www.bucket.cloudaccess9.com/ltatorg/2018/06/6C84AA20-36D0-4C8A-A600-747B0ED72015-300x200.jpeg" alt="" width="300" height="200" />

<img class="alignnone size-medium wp-image-9925" src="https://www.bucket.cloudaccess9.com/ltatorg/2018/06/B928A71A-0FF0-47E8-8F17-0924110991A2-300x200.jpeg" alt="" width="300" height="200" />

<img class="alignnone size-medium wp-image-9926" src="https://www.bucket.cloudaccess9.com/ltatorg/2018/06/DCC03005-ECD2-4D15-88DB-FFAF7F783466-300x200.jpeg" alt="" width="300" height="200" />

<img class="alignnone size-medium wp-image-9927" src="https://www.bucket.cloudaccess9.com/ltatorg/2018/06/0D9F30C5-1ADA-451F-B0AE-DC1502EB7851-300x200.jpeg" alt="" width="300" height="200" />

<img class="alignnone size-medium wp-image-9928" src="https://www.bucket.cloudaccess9.com/ltatorg/2018/06/4E30CD52-FCCB-4637-BA4F-9E8AA4B5913B-300x200.jpeg" alt="" width="300" height="200" />