<!-- wp:paragraph {"align":"center","style":{"typography":{"fontSize":20},"color":{"background":"#eed9ce"}}} -->
<p class="has-text-align-center has-background" style="background-color:#eed9ce;font-size:20px"><strong>ฟอร์มสุดฮอต! "อัญชิสา" โค่นมือวางหนึ่งผงาดแชมป์ไอทีเอฟวีเมนส์เวิลด์เทนนิสทัวร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ W15 รายการ ไอทีเอฟ วีเมนส์ เวิลด์ เทนนิส ทัวร์ (1) ชิงเงินรางวัลรวม 15,000 ดอลลาร์สหรัฐ หรือประมาณ 513,300 บาท และ M15 รายการ ไอทีเอฟ เมนส์ เวิลด์ เทนนิส ทัวร์ (2) ชิงเงินรางวัลรวม 15,000 ดอลลาร์สหรัฐ หรือประมาณ 513,300 บาท รวม 2 รายการอยู่ที่ 1,026,600 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 23 มี.ค. 2568 เป็นวันสุดท้ายของทั้ง 2 รายการ ไฮไลท์ประเภทหญิงเดี่ยว "ออมสิน" อัญชิสา ฉันทะ นักหวดลูกสักหลาดสาวไทยวัย 22 ปี ที่ไม่มีอันดับโลก แต่ได้ไวลด์การ์ดหรือสิทธิพิเศษ จึงได้เข้าร่วมการแข่งขัน และสามารถคว้าชัยได้อย่างต่อเนื่อง รวม 4 แมทช์ที่ผ่านมา กระทั่งได้เข้ามาแข่งขันรอบชิงชนะเลิศในแมทช์นี้ พบงานหนักอย่าง แบ็ค ดายอน จากเกาหลีใต้ วัย 23 ปี มือ 323 ของโลก มือวางอันดับ 1 ของรายการ และยังเป็นรองแชมป์หญิงเดี่ยวศึกเทนนิส W35 รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (3) ที่ไทย เมื่อสัปดาห์ก่อนด้วย</p>
<!-- /wp:paragraph -->

<!-- wp:paragraph -->
<p>เซตแรก แม้ อัญชิสา ออกสตาร์ทไม่สวย เป็นฝ่ายตาม 0-3 ซึ่งถูกเบรกในเกมที่ 2 แต่สาวไทยไม่ท้อ พยายามรวบรวมสมาธิและเล่นให้ได้ตามมาตรฐานของตัวเอง จนไล่ตีเสมอเป็น 3-3 จากนั้นเกมยื้อกันถึงไทเบรก และเป็น อัญชิสา ที่คว้าชัย สร้างความมั่นใจให้ อัญชิสา เล่นดีต่อเนื่องในเซตที่สอง ซึ่งเอาชนะได้อีก สรุป อัญชิสา โค่นมือวาง 1 ของรายการลงได้สำเร็จ 2-0 เซต ด้วยสกอร์ 7-6 ไทเบรก 7-3 และ 6-3 อัญชิสา ขึ้นแท่นแชมป์ประเภทหญิงเดี่ยว W15 รายการ ไอทีเอฟ วีเมนส์ เวิลด์ เทนนิส ทัวร์ (1) ในบ้านทันที ซึ่งเป็นการได้แชมป์ไอทีเอฟอาชีพรายการที่ 3 ของตัวเอง ขณะเดียวกัน อัญชิสา ยังได้รับเงินรางวัล จำนวน 2,352 ดอลลาร์สหรัฐ หรือประมาณ 80,485 บาท พร้อมคะแนนสะสมอันดับโลก 15 คะแนน ในขณะที่ แบ็ค ดายอน รองแชมป์ ซึ่งนับเป็นสัปดาห์ที่ 2 ติดต่อกัน ได้รับรางวัล 1,470 ดอลลาร์สหรัฐ หรือประมาณ 50,303 บาท และ10 คะแนน</p>
<!-- /wp:paragraph -->

<!-- wp:paragraph -->
<p>สำหรับ อัญชิสา ฉันทะ นั้น เป็นเจ้าของเหรียญเงินหญิงเดี่ยว กีฬาซีเกมส์ ครั้งที่ 31 ที่ประเทศเวียดนาม เมื่อปี พ.ศ.2565 และก่อนหน้านี้ได้หยุดการแข่งขันไปนานกว่า 1 ปี เนื่องจากพักรักษาไหล่ซ้าย จึงทำให้ไม่มีอันดับโลกในปัจจุบัน ทางด้านประเภทชายเดี่ยว รอบชิงชนะเลิศ เอเตียนน์ ดอนเน่ต์ นักเทนนิสฝรั่งเศส วัย 24 ปี มือ 733 ของโลก ดับฝันของแชมป์สัปดาห์แรกอย่าง อเล็กซ์ นัฟฟ์ นักเทนนิสจากลักเซมเบิร์ก วัย 27 ปี มือ 720 ของโลก ที่ต้องการจะคว้าแชมป์ 2 สัปดาห์ติด ด้วยการเอาชนะได้ 2-0 เซต 6-4 และ 6-2 เอเตียนน์ ดอนเน่ต์ ได้แชมป์ชายเดี่ยว M15 รายการ ไอทีเอฟ เมนส์ เวิลด์ เทนนิส ทัวร์ (2) ไปครอง ซึ่งนับเป็นแชมป์ไอทีเอฟอาชีพรายการแรกของตัวเอง พร้อมกันนี้ยังได้รับเงินรางวัล จำนวน 2,160 ดอลลาร์สหรัฐ หรือประมาณ 73,915 บาท และคะแนนสะสมอันดับโลก 15 คะแนน ส่วน อเล็กซ์ นัฟฟ์ รองแชมป์ ได้รับ 1,272 ดอลลาร์สหรัฐ หรือประมาณ 43,527 บาท และ 8 คะแนน</p>
<!-- /wp:paragraph -->

<!-- wp:paragraph -->
<p>ทั้งนี้ หลังจบการแข่งขัน ได้มีพิธีมอบรางวัลเพื่อเป็นเกียรติแก่นักกีฬา โดย นายภุชงค์ เลาหศิริวงศ์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และฝ่ายจัดการแข่งขัน ได้ให้เกียรติเป็นประธานมอบรางวัลให้แก่นักกีฬาในโอกาสนี้ด้วย.</p>
<!-- /wp:paragraph -->

<!-- wp:image {"id":48421,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/486438836_1082160603946921_3485282775329890432_n-1024x683.jpg" alt="" class="wp-image-48421"/></figure>
<!-- /wp:image -->