<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><br><strong>"พัชรินทร์-พัณณิน"แชมป์หญิงคู่หวดที่หัวหิน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019&nbsp;<a href="https://www.facebook.com/hashtag/15%E0%B9%80%E0%B8%84?source=feed_text&amp;epa=HASHTAG&amp;__xts__%5B0%5D=68.ARCipBD9-T6bTPKsjJrdd4NRrEKXRXXVVUFmlFtzhf3uTirSPYWHftW_2tnwNAexWY3rhprzmRZ18QrDK1gX8INTl8-GnvjLIXHe5f8AERVUXPkXPxWIS9aaD17y_A_HeaVS59Ogweo_RChZf7ZXfNAQZBJGwWseWkvhqR4azHST1VLomyUeMTs66tAWIXGhEQ9gzD4oLrZVdpxbk4hgr0WMcpkd-0vxAzYv3Rho11ViP-sLSt7v9h5bQR4cvjtvIMttdVyoT9kwXs3Jotl1pauqEYcYB2j9q9gSyFzxXM4YU5hzLZy57YnFJeV-304ek6ZEWpjNn9hNnl-6IJjJav6_Vf-7&amp;__tn__=%2ANK-R">#15เค</a>&nbsp;ดับเบิลยู3" ชิงเงินรางวัลรวม 15,000 ดอลลาร์สหรัฐ หรือประมาณ 450,000 บาท ที่เอสซีบี เซ็นเตอร์ คอร์ต ทรู อารีน่า หัวหิน จ.ประจวบคีรีขันธ์ เมื่อวันที่ 12 ตุลาคม 2562 รอบชิงชนะเลิศ ประเภทหญิงคู่ ซึ่งเป็นการโคจรมาเจอกันระหว่างคู่มือวาง 1 ของรายการ “แทมมี่” แทมมารีน ธนสุกาญจน์ นักเทนนิสขวัญใจชาวไทย วัย 42 ปี อดีตมือ 19 ของโลก ที่จับคู่กับ คัง เจีย-ฉี สาวจีน วัย 22 ปี พบคู่นักเทนนิสไทย “อีฟ” พัชรินทร์ ชีพชาญเดช กับ “แนต” พัณณิน โควาพิทักษ์เทศ</p>
<!-- /wp:paragraph -->

<!-- wp:paragraph -->
<p>เซตแรก คู่นักเทนนิสไทยอาศัยการเล่นที่เข้าขากันดีทั้งเกมรับและเกมรุก เบรกเสิร์ฟของคู่มือวาง 1 ได้ในเกม 6 แม้จะถูกเบรกกลับในเกม 7 แต่ก็ยังคุมเกมได้ดีเบรกเสิร์ฟได้อีกครั้งในเกม 8 ก่อนชนะ 6-3 เซตสอง หลังเสมอ 4-4 คู่มือวาง 1 มีปัญหาที่เกมเสิร์ฟทำให้พลาดถูกเบรกในเกม 9 ก่อนที่ พัชรินทร์ กับ พัณณิน จะออกมาปิดเกมเสิร์ฟในเกมถัดมา ทำให้ทั้งคู่คว้าชัยชนะ 2-0 เซต ด้วยสกอร์ 6-3 และ 6-4 ใช้เวลาไปทั้งสิ้น 1 ชั่วโมง 19 นาที</p>
<!-- /wp:paragraph -->

<!-- wp:paragraph -->
<p>พัชรินทร์ กับ พัณณิน คว้าแชมป์หญิงคู่ พร้อมรับเงินรางวัลไปแบ่งกัน 955 ดอลลาร์สหรัฐ หรือประมาณ 28,650 บาท และคะแนนสะสมอีก 10 แต้ม ส่วน แทมมี่ กับ คัง เจีย-ฉี รองแชมป์รับเงินรางวัลไปแบ่งกัน 515 ดอลลาร์สหรัฐ หรือประมาณ 15,450 บาท และอีก 6 คะแนน โดย นายภาสกร มณีประเสริฐ ผู้จัดการอาวุโส สวนน้ำวานา นาวา วอเตอร์ จังเกิ้ล หัวหิน เป็นผู้มอบรางวัลให้นักกีฬาดังกล่าว</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบรองชนะเลิศ “ออม” วรรษชล สวัสดี นักเทนนิสดาวรุ่งไทย วัย 19 ปี มือ 716 ของโลก ลงหวดกับ หาน เจียงซื่อ นักเทนนิสจีน วัย 17 ปี มือ 1274 ของโลกที่มาจากรอบคัดเลือก โดยคู่นี้ต้องหวดกันนานถึง 2 ชั่วโมง 29 นาที ก่อนที่สาวจีนจะเป็นฝ่ายเฉือนชนะไปอย่างหวุดหวิด 2-1 เซต ด้วยสกอร์ 6-3, 6-7(3-7) และ 6-1 ผ่านเข้าไปชิงชนะเลิศกับ โคดี้ หว่อง หง ยี่ นักเทนนิสฮ่องกง วัย 17 ปี มือ 30 เยาวชนโลก ที่พลิกล็อกล้มมือวาง 1 ของรายการ หม่า เย่ซิน นักหวด วัย 20 ปี จากจีน มือ 490 ของโลก 2-1 เซตด้วยสกอร์ 4-6, 7-6(5) และ 6-2 ใช้เวลาแข่งขันไป 2 ชั่วโมง 42 นาที โดยรอบชิงชนะเลิศ หญิงเดี่ยว จัดขึ้นในวันที่ 13 ตุลาคม 2562</p>
<!-- /wp:paragraph -->

<!-- wp:paragraph -->
<p>                    สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":23807} -->
<figure class="wp-block-image"><img src="https://www.bucket.cloudaccess9.com/ltatorg/2019/10/72473320_2629770487045903_2650023361689681920_n.jpg" alt="" class="wp-image-23807"/></figure>
<!-- /wp:image -->