<!-- wp:paragraph {"align":"center","style":{"typography":{"fontSize":20},"color":{"background":"#ccdcec"}}} -->
<p class="has-text-align-center has-background" style="background-color:#ccdcec;font-size:20px"><strong>"ภวิชญ์" โชว์ฟอร์มล้มเต็ง 4<br>ฉลุยคัด "ไทยแลนด์-ไอทีเอฟ"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 เก็บคะแนนสะสมอันดับโลก "ไทยแลนด์-ไอทีเอฟ เทนนิส ทัวร์" เข้าสู่การแข่งขันครั้งที่ 4 เมื่อวันที่ 19 มิ.ย. 2565 ซึ่งเป็นวันแรก โดยเป็นรายการชาย-หญิง ชิงเงินรางวัลรวม รายการละ 15,000 ดอลลาร์สหรัฐ หรือประมาณ 520,500 บาท (รวม 30,000 ดอลลาร์สหรัฐ หรือประมาณ 1,041,000 บาท) ที่สนามกีฬาเทนนิส อบจ.เชียงราย
       ประเภทชายเดี่ยว คัดเลือกรอบแรก "แมงปอ" ภวิชญ์ สอนหลักทรัพย์ นักเทนนิสไทย วัย 22 ปี ที่ยังไม่มีอันดับโลก เรียกฟอร์มเก่งออกมาเอาชนะ โลรุสโซ่ โลเรนโซ่ นักหวดหนุ่มอิตาลี วัย 22 ปี มืออันดับ 1370 ของโลก และเป็นมือวางอันดับ 4 ของรอบคัดเลือก ได้ 2-1 เซต 3-6, 6-2 และซูเปอร์ไทเบรก 10-7
       ด้านผลการแข่งขันของนักเทนนิสไทยรายอื่น ชายเดี่ยว คัดเลือกรอบแรก กฤติน โกยกุล ชนะ ณัฏฐญุตม์ นิธิธนนนต์ 6-2, 7-6(5) ชาญไชย สุขตนเอง ชนะ ศรัญพงศ์ บริสุทธิ์พงศ์ 6-4, 6-3 ทรงฤทธิ์ เดวิด จั่นบุบผา ชนะ วงศ์วรัญ วงศ์เจริญ 6-2, 6-3 เครดิต ไชยรินทร์ ชนะ ธีรภัทร ขันติวีรวัฒน์ 6-4, 6-2
       ธนกร ศรีรัตน์ ชนะ ลัคชิต ซูด (อินเดีย) 5-7, 7-6(6) และซูเปอร์ไทเบรก 10-7 วิชยา ตรงเจริญชัยกุล ชนะ ไมเคิล มัธยมจันทร์ 6-3, 6-4 กันตินันท์ สูตินันท์โอภาส ชนะ ชานดิล ซูด (อินเดีย) 6-2, 6-2 พล วัฒนกูล ชนะ ฟาม เฮียน (ออสเตรเลีย) 6-7(2-7) 6-3 และซูเปอร์ไทเบรก 10-5 ปรัชญา อิสโร ชนะ กูเลีย กัวราฟ (อินเดีย) 6-3, 7-5
       ขณะที่ประเภทหญิงเดี่ยว คัดเลือกรอบแรก ดลรวี ตุ้มทอง ชนะ ซามีคช่า ชอร์ฟฟ์ (อินเดีย) 6-3, 6-2 ลีเดียร์ พอดโกริชานี่ ชนะ เอลล่า ซิมมอนส์ (ออสเตรเลีย) 7-5, 6-2 และ ณัชชารีย์ ธีรโชติจิรานนท์ ชนะ ลัคชมี่ โกว์ดา (อินเดีย) 6-1, 6-3
       ในส่วนผลการแข่งขันคู่อื่น ๆ ดูรายละเอียดได้ที่ https://live.itftennis.com/en/live-scores/</code></pre>
<!-- /wp:code -->

<!-- wp:image {"id":32480,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/04068554-B6DF-44B0-B7CB-CC4E707EEC7F-732x1024.jpeg" alt="" class="wp-image-32480"/></figure>
<!-- /wp:image -->