<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>คู่ "ธฤตา" คว้าชัย 2 นัดรวดทะลุชิงดำชนเต็ง 1 ศึกเจ 60 สิงคโปร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส รายการ "เจ60 สิงคโปร์" ที่สิงคโปร์ เมื่อวันที่ 6 ก.พ.69 ประเภทหญิงคู่ แข่งรอบก่อนรองชนะเลิศ และ รอบรองชนะเลิศ ในวันเดียวกัน โดยคู่มือวาง 2 ของรายการ ธฤตา หงษ์หยก นักเทนนิสไทย มือ 382 เยาวชนโลก จับคู่ โก ยู่เฉิน มือ 555 เยาวชนโลกจากไต้หวัน ผนึกกำลังกันผ่านเข้าสู่รอบชิงชนะเลิศได้สำเร็จ หลังเก็บชัยชนะ 2 นัดรวด</p>
<!-- /wp:paragraph -->

<!-- wp:paragraph -->
<p>รอบก่อนรองชนะเลิศ ธฤตา กับ โก ยู่เฉิน สามารถเอาชนะ นิยาตี หิรานอันดานี บันดารี มือ 2199 เยาวชนโลกจากอินเดีย กับ เคย์ล่า หว่อง มือ 2963 เยาวชนโลกจากสิงคโปร์ 2-0 เซต 6-1 และ 6-3 จากนั้นในรอบรองชนะเลิศคู่ ธฤตา ก็ยังโชว์ฟอร์มได้เยี่ยมยอด เฉือนเอาชนะ ซู เก่อ เจี๋ย มือ 1292 เยาวชนโลกจากไต้หวัน กับ เอเรียน่า มอร์ริส มือ 1564 เยาวชนโลกจากสหรัฐอเมริกา 2-1 เซต 3-6, 6-4 และ ซูเปอร์ไทเบรก 10-4</p>
<!-- /wp:paragraph -->

<!-- wp:paragraph -->
<p>ด้าน 2 นักเทนนิสไทย ศรร์วิศา กุลพิศาลรัศม์ มือ 1236 เยาวชนโลก กับ ปารมี ทัดแก้ว มือ 830 เยาวชนโลก ลงแข่งรอบก่อนรองชนะเลิศ สามารถเอาชนะ เคลลี่ เฉิน ยี่ เซียน มือ 3807 เยาวชนโลกจากสิงคโปร์ กับ ราเชล เซโต มือ 3205 เยาวชนโลกจากสหราชอาณาจักร 2-0 เซต 7-5, 6-1 ผ่านเข้าไปแข่งรอบรองชนะเลิศ แต่น่าเสียดายที่คู่นักเทนนิสไทยไม่สามารถต้านความแกร่งของคู่มือวาง 1 เจียง ไช่ จุง มือ 382 เยาวชนโลกจากไต้หวัน กับ หลัน ซีราน มือ 342 เยาวชนโลกจากจีนได้ แมทช์นี้แพ้ไป 0-2 เซต 0-6 และ 0-6</p>
<!-- /wp:paragraph -->

<!-- wp:paragraph -->
<p>สรุปในรอบชิงชนะเลิศ ประภทหญิงคู่ ธฤตา หงษ์หยก นักเทนนิสไทย กับ โก ยู่เฉิน จากไต้หวัน คู่มือวาง 2 จะพบกับ เจียง ไช่ จุง จากไต้หวัน กับ หลัน ซีราน จากจีน คู่มือวาง 1 ในวันที่ 7 ก.พ.69</p>
<!-- /wp:paragraph -->

<!-- wp:image {"id":54452,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/02/625358389_1337838555045790_9118166173237308194_n-682x1024.jpg" alt="" class="wp-image-54452"/></figure>
<!-- /wp:image -->